Ljubljana, 31.1.2020 Leto 2019 je bilo leto mnogih toplih objemov. V preteklem letu smo namreč v okviru družbeno odgovornega projekta Objem topline razdelili donatorska sredstva kar med 21 neprofitnih organizacij. Vaši objemi so pomagali, da so pomoč prejele humanitarne organizacije za pomoč socialno ogroženim osebam in družinam, društva, ki delujejo na področju zdravja in zaščite posameznikov. Med prejemniki je bilo veliko tudi organizacij, ki delujejo na kulturnem, izobraževalnem, športnem področju, področju zaščite ogroženih živali. V letu 2020 bomo še naprej podpirali organizacije, katerih poslanstvo je aktivno, neprofitno delovanje v humanitarne, invalidske, socialno varstvene, dobrodelne, znanstvene, športne, kulturne, ekološke namene. Iskrene čestitke še enkrat vsem prejemnikom sredstev, vsem glasovalcem pa hvala za tople objeme! Prejemniki vseh donatorskih sredstev v letu 2019 Društvo za zaščito in pomoč živalim sveta in njihovim skrbnikom Animal Angels, PET - Pasja enota terapevtov, Zavod za posredovanje s pomočjo psov, Osnovna šola Gradec, Rokometno društvo Izola, Akademski pevski zbor Tone Tomšič Univerze v Ljubljani, Ženski nogometni klub Pomurje Beltinci, Prostovoljno gasilsko društvo Drenov Grič - Lesno Brdo, Zavod za zaščito živali in dobrobit živali Muri, Društvo Hrtji Svet, Društvo za varovanje narave in pomoč živalim v stiski Reks in Mila, Lunina vila, inštitut za zaščito otrok, Društvo za fibromialgijo, Zavod Mačja Hiša, Društvo za zaščito živali Kočevje, Društvo Polžek, Kulturno društvo Laška pihalna godba, Društvo Pomagamo preživeti zavrženim živalim, Društvo za zaščito živali Posavje, Humanitarček, Košarkarski klub Hrastnik, RKS - OZ Maribor - KORK Dvorjane, Zavod Feniks-UM, KUD Pernica, Društvo Univerza za tretje življenjsko obdobje Litija in Šmartno, Zavetišče Horjul, Društvo proti mučenju živali Celje, Obalno društvo proti mučenju živali, Zavod SVSP, Društvo za pomoč psom Srce za bulle in Društvo za dobrobit živali AniMa. Prejemniki donacij v mesecu Aprilu Ljubljana, 6.5.2019 Spoštovani, tudi v aprilu nas niste razočarali, ampak ste vestno podarjali tople objeme. Največ ste jih podelili Prostovoljnemu gasilskemu društvo Drenov Grič - Lesno Brdo in sicer 5430 glasov. Na drugem mestu je Zavod za zaščito in dobrobit živali Muri, z 4898 glasovi. Na tretjem mestu, z 4200 glasovi, pa sledi Društvo HRTJI SVET Slovenije. Iskrene čestitke vsem prejemnikom sredstev, vsem obiskovalcem pa hvala za tople objeme! Zahvala ženskega nogometnega kluba Pomurje Beltinci Ljubljana, 23.4.2019 Spoštovani, Ženski nogometni klub Pomurje Beltinci se zahvaljuje vsem, ki ste marca svoj objem podelili našim dekletom. Vodstvo kluba se Studiu Moderna zahvaljuje za donacijo, prejeta sredstva pa bodo namenjena za plačilo novih trenirk igralk selekcij do petnajst in sedemnajst let. Nove trenirke so bile v tem tednu že predane dekletom, ki uživajo v druženju z žogo in soigralkami ter s pridnim delom na treningih skrbijo za nove odmevne dosežke. Ženski nogometni klub Pomurje je v tem trenutku najuspešnejši ženski nogometni kolektiv, pohvalimo pa se lahko tudi z največjim deležem reprezentantk. V dresu Slovenije nastopa več kot dvajset igralk Pomurja. Članska ekipa koraka do naslova državnih in pokalnih prvakinj, selekcija do petnajst let trdno vodi v vzhodni skupini državnega prvenstva, ekipi do trinajst in sedemnajst let pa v tekmovanju Nogometne zveze Slovenije zasedata drugo mesto. Naše uspehe in aktivnosti lahko spremljate na: www.znkpomurje.com www.fb.com/znkpomurje www.instagram.com/znkpomurje Hvala, ŽNK Pomurje Beltinci Prejemniki donacij v mesecu Marcu Ljubljana, 12.4.2019 Spoštovani, tudi v marcu nas niste razočarali, ampak ste vestno podarjali tople objeme. Največ ste jih podelili Rokometnemu društvu Izola in sicer 2708 glasov. Na drugem mestu je akademski pevski zbor Tone Tomšič Ljubljana, z 1353 glasovi. Na tretjem mestu, z 1083 glasovi, pa sledi Ženski nogometni klub Pomurje Beltinci. Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v mesecu Januarju Ljubljana, 6.2.2019 Spoštovani, tudi v januarju nas niste razočarali, ampak ste vestno podarjali tople objeme. Največ ste jih podelili Animal Angels Slovenija, Društvo za zaščito in pomoč živalim sveta in njihovim skrbnikov in sicer 3224 glasov. Na drugem mestu je PET - Pasja enota terapevtov, Zavod za posredovanje s pomočjo psov, s 2865 glasovi. Na tretjem mestu, z 2186 glasovi, pa sledi Osnovna šola Gradec . Iskrene čestitke vsem prejemnikom sredstev, vsem obiskovalcem pa hvala za tople objeme! Obvestilo prijavljenim v projekt Objem topline v mesecu februarju Ljubljana, 1.2.2019 Spoštovani, obveščamo vas, da projekt Objem topline zaradi premajhnega števila prijav v mesecu februarju ne bo izveden. V skladu s 6. členom pravilnika se bodo vse potrjene prijave avtomatsko prenesle v marec: 6. člen: Posamezni krog Objema topline se izvede le v primeru, da prijave dosegajo minimalno število sodelujočih, tj. vsaj 5 prijavljenih prosilcev donacije na en mesec. V nasprotnem primeru se že oddane in potrjene prijave avtomatsko prenesejo v naslednji mesec. Prosilci bodo o prenosu izbora prejemnikov donacije v naslednji mesec obveščeni na e-naslov, ki ga navedejo v prijavi, vsaj 2 dni pred začetkom sodelovanja. Že vnaprej hvala za razumevanje. S prijaznimi pozdravi, Ekipa Objema topline Zahvala Mednarodnega združenja rejcev bosanskih planinskih konj Ljubljana, 14.1.2019 Naše združenje si že nekaj let prizadeva za ohranitev kritično ogrožene pasme Bosansko planinskega konja, ki je v preteklosti bil velikega pomena tudi v naših krajih . Pred kratkim smo postali mednarodno priznana rejska organizacija. V času, ko smo v vaši akciji podarjali objeme topline, smo iz zapuščene izvorne kobilarne v Bosni in Hercegovini rešili 11 pasemskih, vendar zapuščenih konj, od tega jih je pet prišlo v Slovenijo. Štirim smo našli odgovorne rejce, eden žrebiček Miško, katerega fotografijo prilagam, pa je postal last združenja. Sredstva od donacije bomo porabili za njegovo oskrbo in poskušali rešiti še kakšnega konja. Zahvala ŠD Šmartno Ljubljana, 14.1.2019 Iskrena hvala vsem, ki ste nam podarili svoje objeme in nam s tem omogočili izvedbo 18. Miklavževega teka. Da na teku vse teče gladko in tekoče skrbi preko 100 prostovoljcev. Naš tek po udeležbi sodi med najbolj obiskane gorske teke v Sloveniji. Na letošnjem teku je v cilj priteklo 433 tekačev in tekačic iz vse Slovenije kot tudi tujine (Francija, Avstrija, Hrvaška).Naša želja je, da se na Miklavžev tek tekači radi vračajo in da k teku spodbudimo čim večje število mladih in tudi najmlajših. V ta namen imamo organiziran tek Palčka Snovička, ki poskrbi, da predšolski otroci hitro in varno premagajo zadnjih 300 m proge. Proga, dolga 5,3 km, je sicer speljana po urejenih poteh iz Term Snovik preko vasi Snovik in Hruševke, do končnega cilja, ki je na Gori sv. Miklavž. Na cilju vse tekače pričakajo lokalne dobrote, najmlajše pa seveda tudi Miklavž v spremstvu parkljev. Več informacij o teku in našem društvu, lahko najdete na naši spletni strani www.sd-smartno.si. Ekipa ŠD Šmartno Prejemniki donacij v decembru 2018 Ljubljana, 4.1.2019 Spoštovani, tudi v decembru ste vestno podarjali tople objeme. Največ ste jih podelili Zavodu SVSP in sicer 2593 glasov. Na drugem mestu je Zavod Nikina prijazna vas, center za ozaveščanje in zaščito živali Radenci, z 2312 glasovi. Na tretjem mestu, z 1143 glasovi, pa sledi Mednarodno združenje rejcev bosanskih planinskih konj. Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v oktobru 2018 Ljubljana, 4.12.2018 Spoštovani, tudi v oktobru nas niste razočarali, ampak ste vestno podarjali tople objeme. Največ ste jih podelili Društvi AniMa in sicer 7048 glasov. Na drugem mestu je Zavetišče Horjul, s 6640 glasovi. Na tretjem mestu, z 1716 glasovi, pa sledi Slovensko društvo Hospic. Iskrene čestitke vsem prejemnikom sredstev, vsem obiskovalcem pa hvala za tople objeme! Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v septembru 2018 Ljubljana, 4.12.2018 Spoštovani, tudi v septembru nas niste razočarali, ampak ste vestno podarjali tople objeme. Največ ste jih podelili Zavodu za zaščito in dobrobit živali Muri in sicer 1877 glasov. Na drugem mestu je Društvo pomagajmo preživeti zavrženim živalim, s 1715 glasovi. Na tretjem mestu, z 1231 glasovi, pa sledi Društvo za pomoč in zaščito mačk Celje. Iskrene čestitke vsem prejemnikom sredstev, vsem obiskovalcem pa hvala za tople objeme! Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v avgustu 2018 Ljubljana, 1.10.2018 Spoštovani, tudi v avgustu maju nas niste razočarali, ampak ste vestno podarjali tople objeme. Največ ste jih podelili Društvu za zaščito živali Arja in sicer 2040 glasov. Na drugem mestu je Društvo za zaščito živali Posavje, s 1540 glasovi. Na tretjem mestu, z 985 glasovi, pa sledi Združenje bolnikov z miastenijo gravis in kongenitalnim miasteničnim sindromom. Iskrene čestitke vsem prejemnikom sredstev, vsem obiskovalcem pa hvala za tople objeme! Iskrene čestitke vsem prejemnikom sredstev, vsem obiskovalcem pa hvala za tople objeme! Zahvala Društva Solzice Ljubljana, 31.8.2018 ZAHVALA DRUŠTVA SOLZICE Radi bi se iz srca zahvalili vsem, ki ste nas objemali v juniju, velika hvala pa tudi podjetju Dormeo za donacijo. Društvo Solzice je bilo ustanovljeno na pobudo staršev, ki so izgubili otroka. Namen društva je pomoč žalujočim staršem in njihovim družinam v težkem obdobju soočanja z izgubo. 15. oktober je Mednarodni dan otrok, ki so umrli med nosečnostjo ali kmalu po rojstvu. Na ta dan se v vseh Spominskih parkih oz pokopališčih po Sloveniji zberemo in posvetimo misel in čas našim umrlim otrokom. Ob glasbi in besedi bomo tudi letos v nebo spustili bele balone s posvetili. Ob tej priložnosti vabimo vse, ki potrebujete pomoč pri žalovanju za izgubljenim otrokom, da nas kontaktirate na mail: info@solzice.si ali pokličete na 041/532-916 (Petra). Zahvala Osnovne šole Gradec Ljubljana, 24.7.2018 ZAHVALA OSNOVNE ŠOLE GRADEC Vaša sredstva bomo porabili pri plačilu prenove otroškega igrišča za učence 1. triade na Osnovni šoli Gradec. Igrala so bila dotrajana in prenova je bila nujna. Ker nam s sredstvi ustanoviteljice, predvidenih za investicije, to prenovo letos ni uspelo izvesti, smo se poslužili donacij in celotno prenovo (9720,29 EUR) pokrili z donacijami (37 donatorjev). Uradno otvoritev igrišča smo imeli včeraj (8.5.) Lep pozdrav. Damjan Štrus Ravnatelj Zahvala Zavoda Naš kuža Ljubljana, 24.7.2018 ZAHVALA ZAVODA NAŠ KUŽA Zavod Naš kuža je bil ustanovljen z namenom ozaveščanja o odgovornem lastništvu živali in namenom pomoči zavetiščem in društvom za zaščito živali, ki delujejo na terenu ( v obliki hrane, materiala in finančno ) ter posameznikom, lastnikom, ki potrebujejo pomoč pri plačilu zdravil ali kirurških posegih svojih ljubljencev. Iz vsega srca hvala Studiu Moderna za donacijo, ki jo bomo v polovičnem znesku namenili Društvu Pomagamo preživeti zavrženim živalim, ki jim je za las ušlo tretje mesto pri Objemu topline v marcu, z drugo polovico donacije pa bomo pomagali pri kritju stroškov lastniškega kužka, ki ga čaka že tretja operacija vezi. Hvala vsem, ki ste nas marca objemali. Ekipa Zavoda Naš kuža Zahvala Študentskega zbora sv. Stanislava, Kulturno društvo Mens Sonora Ljubljana, 24.7.2018 ZAHVALA ŠTUDENTSKEGA ZBORA SV. STANISLAVA, KULTURNO DRUŠTVO MENS SONORA Študentski zbor sv. Stanislava je nastal iz želje po nadaljevanju prepevanja, ki je rasla v nekdanjih dijakih Škofijske klasične gimnazije v Ljubljani. V njem prepevamo študentje in študentke različnih ljubljanskih fakultet, kar našemu zboru prinaša svojevrstno interesno, socialno in akademsko heterogenost, povezuje pa nas ljubezen do zborovske glasbe. S svojim delovanjem smo pričeli v začetku leta 2015 v zasedbi 18 pevcev, danes pa zbor sestavlja 41 članov. Naš zborovodja je od samega začetka Erik Šmid. Zbor z raznolikimi tematskimi koncerti in drugimi priložnostnimi nastopi soustvarja bogato glasbeno dogajanje v Zavodu sv. Stanislava v Ljubljani, sodeluje pri svetih mašah, na raznih kulturnih dogodkih širom Slovenije ... Repertoar našega zbora je raznolik – od klasičnih del različnih obdobij, pesmi slovenske ljudske zakladnice, sakralne glasbe, črnske duhovne glasbe do filmske glasbe, slovenskih popevk in popularne glasbe, s čimer lepo dopolnjujemo piramido pevskih zborov Zavoda sv. Stanislava. Že nekaj časa je v nas rastla želja, da bi se prvič preizkusili na tekmovanju izven meja Slovenije. Odločili smo se za udeležbo na tekmovanju Young Bohemia Prague Festival v Pragi, ki je eno izmed najbolj kulturno raznolikih in prepoznavnih evropskih pevskih tekmovanj za mlade. V mesecu marcu smo tako odpotovali v Prago in z velikim veseljem sporočamo, da smo se v domovino vrnili z zlatim odličjem, obenem pa tudi z osvojenim 2. mestom naše kategorije! Iskreno se zahvaljujemo vsem prijateljem, ki so nas s svojimi objemi dan za dnem zvesto podpirali v akciji Objem topline. Zbrana sredstva bomo namenili za pokritje preostalih stroškov udeležbe na tekmovanju. Pošiljamo vam velik objem! :) Zahvala Primorskega akademskega zbora Vinko Vodopivec Ljubljana, 24.7.2018 ZAHVALA PRIMORSKEGA AKADEMSKEGA ZBORA VINKO VODOPIVEC Primorski akademski zbor Vinko Vodopivec so leta 1953 ustanovili primorski študentje v Ljubljani, ki jih je družila želja po petju in zabavi. Zboru so nadeli ime po enem največjih slovenskih cerkvenih in posvetnih skladateljev, Vinku Vodopivcu. Zbran denar bomo porabili za organizacijo jubilejnega koncerta ob 65.obletnici delovanja, ki bo 9.6.2018 v Dolenji vasi pri Senožečah. Iskrena zahvala gre vsem ki ste nam podarjali objeme ter studiu Moderna za donacijo. Primorski akademski zbor Vinko Vodopivec Jakob Cotič Predsednik KUD Primorski akademski zbor Vinko Vodopivec Obvestilo prijavljenim v projekt Objem topline v mesecu juliju Ljubljana, 6.7.2018 Spoštovani, obveščamo vas, da projekt Objem topline zaradi premajhnega števila prijav v mesecu juliju ne bo izveden. V skladu s 6. členom pravilnika se bodo vse potrjene prijave avtomatsko prenesle v avgust: 6. člen: Posamezni krog Objema topline se izvede le v primeru, da prijave dosegajo minimalno število sodelujočih, tj. vsaj 5 prijavljenih prosilcev donacije na en mesec. V nasprotnem primeru se že oddane in potrjene prijave avtomatsko prenesejo v naslednji mesec. Prosilci bodo o prenosu izbora prejemnikov donacije v naslednji mesec obveščeni na e-naslov, ki ga navedejo v prijavi, vsaj 2 dni pred začetkom sodelovanja. Že vnaprej hvala za razumevanje. S prijaznimi pozdravi, Ekipa Objema topline Prejemniki donacij v maju 2018 Ljubljana, 10.5.2018 Spoštovani, tudi v mesecu maju nas niste razočarali, ampak ste vestno podarjali tople objeme. Največ ste jih podelili Obalnemu društvu proti mučenju živali in sicer 2919 glasov. Na drugem mestu je Zavod PIT za pomoč, pravice in zaščito živali, z 2500 glasovi. Na tretjem mestu, s 1728 glasovi, pa sledi Osnovna šola Glazija. Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v aprilu 2018 Ljubljana, 10.5.2018 Spoštovani, tudi v mesecu aprilu nas niste razočarali, ampak ste vestno podarjali tople objeme. Največ ste jih podelili Društvu za pomoč psom Srce za bulle in sicer 3570 glasov. Na drugem mestu je Osnovna šola Gradec, z 2808 glasovi. Na tretjem mestu, z 2319 glasovi, pa sledi Društvo za zaščito živali Maribor. Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v marcu 2018 Ljubljana, 20.4.2018 Spoštovani, tudi v mesecu marcu nas niste razočarali, ampak ste vestno podarjali tople objeme. Največ ste jih podelili Društvu HRTJI SVET Slovenije in sicer 4596 glasov. Na drugem mestu je Zavod Naš kuža, zaščita in pomoč živalim, s 3595 glasovi. Na tretjem mestu, z 2749 glasovi, pa sledi Društvo SKAM. Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v februarju 2018 Ljubljana, 27.3.2018 Spoštovani, tudi v mesecu februarju nas niste razočarali, ampak ste vestno podarjali tople objeme. Največ ste jih podelili Kulturnemu društvu Mens Sonora, Študentski zbor sv. Stanislava in sicer 2798 glasov. Na drugem mestu je KUD Primorski akademski zbor Vinko Vodopivec, z 2161 glasovi. Na tretjem mestu, s 1492 glasovi, pa sledi Društvo za zaščito živali Slovenska Bistrica. Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v januarju 2018 Ljubljana, 13.3.2018 Spoštovani, tudi v mesecu januarju nas niste razočarali, ampak ste vestno podarjali tople objeme. Največ ste jih podelili Društvu za zaščito in pomoč živalim sveta in njihovim skrbnikom Animal Angels in sicer 4609 glasov. Na drugem mestu je Plavalni klub Velenje, s 3054 glasovi. Na tretjem mestu, z 2184 glasovi, pa sledi Slovensko vegansko društvo. Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v decembru 2017 Ljubljana, 13.3.2018 Spoštovani, tudi v mesecu decembru nas niste razočarali, ampak ste vestno podarjali tople objeme. Največ ste jih podelili Zavodu SVSP in sicer 1361 glasov. Na drugem mestu je Ženski nogometni klub Trbovlje, s 753 glasovi. Na tretjem mestu, s 506 glasovi, pa sledi Društvo Projekt Človek. Iskrene čestitke vsem prejemnikom sredstev, vsem obiskovalcem pa hvala za tople objeme! Zahvala Ženskega nogometnega kluba Trbovlje PESKOKOP KEPA Ljubljana, 6.2.2018 ZAHVALA ŽENSKEGA NOGOMETNEGA KLUBA TRBOVLJE PESKOKOP KEPA V ženskem nogometnem klubu Trbovlje Peskokop Kepa smo 5.2.2018 ponosno praznovali 5 mesecev Nogometne šole deklic od 6 do 12 let. Zahvaljujemo se podjetju Studia Moderna d.o.o., za donacijo iz objema topline, ki smo jo prejeli na TRR SI56 0233 8026 2353 956 za osvojeno 2. mesto, katero bomo porabili za nakup športne opreme. Našo aktivnost lahko spremljate na družabnih omrežjih https://www.facebook.com/znktrbovlje/ https://www.facebook.com/nogometnasolaznktrbovlje/ https://www.instagram.com/znktrbovlje/ Hvala vsem, ki ste nas objeli in nas še boste! Kolektiv ŽNK Trbovlje Peskokop Kepa Zahvala Zavoda SVSP Ljubljana, 6.2.2018 ZAHVALA ZAVODA SVSP Zavod SVSP deluje predvsem na območju Balkana (Bosna, Srbija, Kosovo) ter na Cipru in v Španiji, prav tako pa smo aktivni tudi v Sloveniji. Naše delo je usmerjeno v reševanje problematike prostoživečih psov in mačk, zato skrbimo za sterilizacije in kastracije ter veterinarsko oskrbo prostoživečih psov in mačk, osveščamo lokalno prebivalstvo in izobražujemo lokalne veterinarje. V letu 2017 smo tako izpeljali 10 projektov sterilizacij in kastracij, vse na podlagi prostovoljnega dela ter prostovoljnih prispevkov, ki nam to omogočajo. Z denarjem, ki smo ga prejeli v akciji Objem topline bomo nakupili nove kirurške inštrumente, ki jih pri našem delu seveda nujno potrebujemo. Iskrena hvala vsem, ki ste nas decembra objemali! Ekipa SVSP Zahvala Akademskega pevskega zbora Tone Tomšič UL Ljubljana, 12.1.2018 ZAHVALA AKADEMSKEGA PEVSKEGA ZBORA TONE TOMŠIČ UNIVERZE V LJUBLJANI Akademski pevski zbor Tone Tomšič UL je zbor, ki združuje študente in študentke iz vse Slovenije. Trenutno pod roko zborovodkinje Jerice Gregorc Bukovec izvajamo moderne in klasične zborovske skladbe, od enoglasnih koralov pa do večglasnih del. Vedno mladi in polni energije, vendar prav tako ponosni na dolgoletno tradicijo, saj smo kot zbor stari že več kot 90 let. To z velikim veseljem tudi ohranjamo. Ker se želi zbor ves čas izobraževati in nadgrajevati, bomo podarjeni denar porabili za izobraževanje mladih pevcev na področju vokalne tehnike. S tem se krepi skupni zvok in obenem samozavest pevcev. Zato hvala vsem, da ste prispevali svoje objeme in nam tako pomagali do zbranega denarja. Porabili ga bomo koristno! Ekipa Akademskega pevksega zbora Tone Tomšič UL Zahvala Kulturnega društva DO RE MI - Čudoviti um Ljubljana, 12.1.2018 ZAHVALA KULTURNEGA DRUŠTVA DO RE MI – ČUDOVITI UM Skupina Čudoviti um že nekaj let uspešno deluje v okviru Kulturnega društva DO RE MI. Gre za skupino otrok z motnjo avtističnega spektra, ki se že dalj časa aktivno ukvarjajo z igranjem klavirja. Skupina redno nastopa na večjih nastopih Glasbenega centra DO RE MI in Kulturnega društva DO RE MI, poleg tega pa se udeležuje tudi raznih prireditev in nastopov otrok s posebnimi potrebami. V letu 2014 se je umetniškemu vodju Primožu Kerštanju porodila ideja o predstavi Fantom iz opere. Gre za projekt, s katerim želimo ozaveščati okolico, da otroci z avtizmom zmorejo, da so dobri glasbeniki in si zaslužijo mesto v naši družbi. S predstavo Fantom iz opere v klavirski izvedbi smo želeli našim učencem z motnjo avtističnega spektra ponuditi priložnost, da se samostojno predstavijo širši javnosti in izstopijo iz povprečja. Predstava je že gostovala po različnih krajih, tako po Sloveniji, kot tudi tujini. Fantje iz skupine Čudoviti um so bili s predstavo oktobra 2016 gostje na Panevropskem kongresu otroških nevrologov v Dubrovniku. Posebno veseli pa smo bili nominacij za prestižne INAP nagrade (International Naturally Autistic People Awards) , ki so bile podeljene na ANCA Svetovnem festivalu Avtizma, ki se je konec meseca septembra odvil v Vancouvru Kanadi. Skupina Čudoviti um s predstavo Fantom iz opere je v kategoriji uprizoritvena umetnost mladi prejela 3. nagrado, Glasbeni center DO RE MI, pod okrilje katerega spada tudi Kulturno društvo DO RE MI je v kategorijo vodilne organizacije v skupnosti za vključevanje otrok z avtizmom prejel 2. nagrado, glasbena pedagoginja Nuša Piber pa je v kategoriji učitelji za svoje večletno delo na področju glasbenega izobraževanja otrok z avtizmom prejela 1. nagrado. Donatorska sredstva, ki jih je skupina Čudoviti um zbrala s pomočjo objemov so bila v celoti namenjena pokritju stroškov udeležbe na ANCA Svetovnem festivalu avtizma v Vancouvru v Kanadi. V imenu skupine Čudoviti um se iskreno zahvaljujemo Studiu Moderna za podarjeno donacijo. Vsem, ki ste nam v mesecu avgustu poklonili objeme, pa ena velika HVALA – brez vas nam ne bi uspelo :) Nuša Piber, predsednica KD DO RE MI Prejemniki donacij v novembru 2017 Ljubljana, 13.12.2017 Spoštovani, tudi v mesecu novembru nas niste razočarali, ampak ste vestno podarjali tople objeme. Največ ste jih podelili Akademskemu pevskemu zboru Tone Tomšič Univerze v Ljubljani in sicer 2376 glasov. Na drugem mestu je Plesni klub LUKEC, s 1872 glasovi. Na tretjem mestu, z 974 glasovi, pa sledi Prostovoljno gasilsko društvo Šmartno v Tuhinju. Iskrene čestitke vsem prejemnikom sredstev, vsem obiskovalcem pa hvala za tople objeme! Obvestilo prijavljenim v projekt Objem topline v mesecu oktobru Ljubljana, 4.10.2017 Spoštovani, obveščamo vas, da projekt Objem topline zaradi premajhnega števila prijav v mesecu oktobru ne bo izveden. V skladu s 6. členom pravilnika se bodo vse potrjene prijave avtomatsko prenesle v november: 6. člen: Posamezni krog Objema topline se izvede le v primeru, da prijave dosegajo minimalno število sodelujočih, tj. vsaj 5 prijavljenih prosilcev donacije na en mesec. V nasprotnem primeru se že oddane in potrjene prijave avtomatsko prenesejo v naslednji mesec. Prosilci bodo o prenosu izbora prejemnikov donacije v naslednji mesec obveščeni na e-naslov, ki ga navedejo v prijavi, vsaj 2 dni pred začetkom sodelovanja. Že vnaprej hvala za razumevanje. S prijaznimi pozdravi, Ekipa Objema topline Zahvala Športnega društva Šmartno v Tuhinju Ljubljana, 27.9.2017 ZAHVALA ŠPORTNEGA DRUŠTVA ŠMARTNO V TUHINJU Športno društvo Šmartno deluje že od leta 1990. V tem času nam je v društvu, v katerem vsa dela opravljamo prostovoljci, poleg manjših prireditev, ki jih organiziramo skozi vse leto, uspelo Miklavžev tek pripeljati na zelo zavidljiv nivo tekmovanja. Začetki Miklavževega teka segajo v leto 1996, ko tek še ni bil tako popularen kot danes. Na prvem Miklavževem teku je tekmovalo 42 tekačev. Potem pa se je število tekmovalcev iz leta v leto povečevalo. Na lanskem, 16. Miklavževem teku je tekmovalo že 419 tekačev in tekačic iz vse Slovenije. Na našem teku tekmujejo tako rekreativci kot tudi najboljši slovenski tekači. Proga Miklavževega teka je speljana po lepo urejenih poteh in je dolga 5,3 km, otroška pa 1,4 km. Naš cilj je Miklavžev tek narediti sodoben in atraktiven za vse generacije tekačev. Da nam bo to uspelo potrebujemo vsako leto več sredstev in pomoči donatorjev, zato nam bo letošnja donacija iz Objema topline prišla še kako prav. Iskrena hvala vsem, ki ste nam namenili tako veliko število objemov in nam s tem omogočili organizacijo 17. Miklavževega teka, ki bo v nedeljo 3.12.2017. Več informacij lahko pridobite na www.sd-smartno.si. Ekipa ŠD Šmartno Zahvala društva za zaščito živali Posavje Ljubljana, 27.9.2017 ZAHVALA DRUŠTVA ZA ZAŠČITO ŽIVALI POSAVJE Društvo za zaščito živali Posavje je neprofitno, nevladno in prostovoljno združenje fizičnih oseb, ki se je združilo z namenom zaščite vseh vrst živali, zaščite njihovega življenja, zdravja in dobrega počutja. Društvo je bilo ustanovljeno leta 2007 na pobudo nekaj ljubiteljev živali, ki so do tedaj individualno reševali živali v stiski. Društvo deluje na področju Posavja, aktivni člani delujejo izključno prostovoljno, društvo pa se financira iz članarin in donacij posameznikov ter podjetij. Pomagamo tako brezdomnim kot tudi lastniškim živalim, ki jih je zadnje čase zaradi poslabšanega življenjskega standarda in socialnih problemov njihovih skrbnikov, žal, čedalje več. Živali, prevladujejo predvsem psi in mačke oskrbujemo s hrano, pomagamo pri kritju veterinarskih stroškov- pomagamo predvsem s sterilizacijami ter kastracijami, da preprečimo nova nezaželena legla, katere čaka negotova in včasih celo kruta usoda, pomagamo pa tudi pri iskanju novih domov. Pridobljena donatorska sredstva iz »Objema topline« bomo namensko porabili izključno za pomoč živalim- nakup hrane, sterilizacije ter kritje veterinarskih računov. Ob tej priložnosti bi se radi zahvalili podjetju Studio Moderna ter blagovni znamki Dormeo, ki nam je omogočilo sodelovanje pri zbiranju objemov. Prav tako pa se želimo zahvaliti tudi vsem, ki ste nam skozi mesec namenjali objeme. Društvo za zaščito živali Posavje Prejemniki donacij v avgustu 2017 Ljubljana, 22.9.2017 Spoštovani, tudi v mesecu avgustu nas niste razočarali, ampak ste vestno podarjali tople objeme. Največ ste jih podelili Kulturnemu društvu DO RE MI in sicer 1731 glasov. Na drugem mestu je Športno društvo Šmartno, s 1511 glasovi. Na tretjem mestu, s 1277 glasovi, pa sledi Zavod ŽIV!M. Iskrene čestitke vsem prejemnikom sredstev, vsem obiskovalcem pa hvala za tople objeme! Zahvala Kulturnega društva Jazzva Ljubljana, 20.7.2017 ZAHVALA KULTURNEGA DRUŠTVA JAZZVA Jazzva je v svet vokalne glasbe vstopila že več kot pred desetletjem. Zasedbo sestavlja šest pevcev in beatboxer. Vsa naša glasba je izvedena izključno s človeškimi glasovi, brez spremljave inštrurmentov. Naš repertoar sestavljajo pesmi iz najrazličnejših žanrov; od popa, rocka in jazza do aranžmajev ljudskih pesmi in še mnogo drugega. Jazzva je z leti razvila prepoznaven glasbeni izraz, ki se ne želi omejevati le na en glasbeni slog. Segamo po popularni glasbi, rocku, jazzu, pa tudi po ljudski in včasih celo klasični glasbi. To nam daje izvajalsko širino in hkrati predstavlja izziv, da kar najbolj dovršeno predstavimo širok spekter glasbenih stilov in izrazov. Naš nastop vas ne bo pustil hladnih, saj koncerti vsebujejo pravo kombinacijo profesionalnosti, humorja in sproščenosti. V akciji Objem topline smo zbirali donatorska sredstva za izvedbo turneje po severni Evropi. Naša turneja se je začela konec maja v najstarejšem danskem mestu Ribe, kjer smo s koncertom otvorili a cappella festival Choirfestival 2017. Svojo pot smo nadaljevali proti Aarhusu, kjer smo udeležili številnih izobraževalnih delavnic na festivalu AAVF (Aarhus Vocal Festival). Nastopili smo tudi na osrednjem festivalskem odru, po zaključku pa smo se odpravili proti severu. V Tampereju na Finskem smo nastopili na finalu prestižnega a cappella tekmovanja Tampereen Sävel in se udeležili delavnice za vokalne skupine. Svoje potovanje smo zaključili v Frankfurtu, kjer smo se s samostojnim koncertom v organizaciji slovenskega društva Sava predstavili slovenskim izseljencem v Frankfurtu. Hvala vsem, ki ste nam namenili svoje objeme. Vaša Jazzva Prejemniki donacij v juniju 2017 Ljubljana, 20.7.2017 Spoštovani, tudi v mesecu juniju nas niste razočarali, ampak ste vestno podarjali tople objeme. Največ ste jih podelili Zavodu Mačja hiša in sicer 7078 glasov. Na drugem mestu je Društvo za zaščito živali Posavje, s 3326 glasovi. Na tretjem mestu, z 2217 glasovi, pa sledi Mladinski mešani zbor sv. Stanislava. Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v maju 2017 Ljubljana, 19.6.2017 Spoštovani, tudi v mesecu maju nas niste razočarali, ampak ste vestno podarjali tople objeme. Največ ste jih podelili Mladinskemu društvu HERES in sicer 1570 glasov. Na drugem mestu je Kulturno društvo Jazzva, z 939 glasovi. Na tretjem mestu, s 758 glasovi, pa sledi Mladinsko informacijski center (MIC). Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v aprilu 2017 Ljubljana, 15.5.2017 Spoštovani, tudi v mesecu aprilu nas niste razočarali, ampak ste vestno podarjali tople objeme. Največ ste jih podelili Akademski folklorni skupini Marolt in sicer 3249 glasov. Na drugem mestu je Društvo Drugi dom, z 2819 glasovi. Na tretjem mestu, s 1413 glasovi, pa sledi Šaleški akademski pevski zbor. Iskrene čestitke vsem prejemnikom sredstev, vsem obiskovalcem pa hvala za tople objeme! Zahvala društva Pomagamo preživeti zavrženim živalim Ljubljana, 11.5.2017 ZAHVALA DRUŠTVA POMAGAMO PREŽIVETI ZAVRŽENIM ŽIVALIM V društvu Pomagamo preživeti zavrženim živalim skrbimo za nikogaršnje pse in muce ,jim iščemo nove domove in pomagamo s hrano in veterinarskimi storitvami ljudem,ki sami več ne zmorejo poskrbeti za svoje ljubljenčke. Vašo donacijo iz "objema topline " bomo porabili izključno za pokritje veterinarskih stroškov,saj se nam je nabralo kar nekaj dolga na raznih veterinah. Zato smo tudi zelo veseli,da nam je uspelo z objemi in smo se uvrstili na 3.mesto. Hvala vam za pomoč Lep pozdrav, Društvo PPZŽ Zahvala društva Streha za vse Ljubljana, 9.5.2017 ZAHVALA DRUŠTVA STREHA ZA VSE Smo skupina študentov in mentorjev Fakultete za arhitekturo in Fakultete za gradbenštvo in geodezijo Univerze v Ljubljani. Poleti 2017 bomo v podsaharski Afriki izvedli nov razvojno – humanitarni projekt ter z našim znanjem in močmi pripomogli k izboljšanju pogojev za življenje, izobrazbo in zdravje otrok. V mestu Kabale na jugu Ugande bomo zgradili Amasiko - učni center za otroke, ki živijo na ulicah v partnerstvu s humanitarno organizacijo Alongside Africa iz Velike Britanije. Uganda je ena od revnejših držav na svetu, z velikim deležem otrok, ki so brez domov in odraščajo v skrajnem pomanjkanju na ulicah, brez možnosti za pridobitev izobrazbe in dostojnega poklica. Organizacija Alongside Africa vodi v mestu Kabale center za otroke z ulice že vrsto let, a v premajhnih prostorih za naraščajoče število otrok, ki potrebujejo pomoč. Pridobljena donatorska sredstva bodo porabljena za izgradnjo stavbe, ki bo otrokom ponudila prostor za bivanje, osnovno izobraževanje ter učenje obrtnih spretnosti. Z načrtovanjem stavbe smo začeli v začetku tega študijskega leta, izvedba omenjene stavbe pa bo sledila konec junija 2017, ko se bomo odpravili v Ugando. Tam bomo v sodelovanju z lokalnimi prebivalci v osmih tednih izpolnili zastavljene cilje. Ob tem stremimo k uporabi lokalnih materialov in gradbenih tehnik, spodbujanju lokalnega gospodarstva ter k načelu izmenjave znanja. Ker pa je donatorstvo s strani podjetja Studio Moderna le del zbranih sredstev, ki jih moramo zbrati do odhoda v Ugando, sredstva zbiramo še naprej v sponzorski ali donatorski obliki na račun društva, kot tudi z organiziranimi dogodki in avtorskimi izdelki. Študentsko humanitarno društvo Streha za vse Ulica proletarskih brigad 14 JAGODJE - JAGODIE 6310 Izola - Isola IBAN SI56 6100 0001 5759 355 (DELAVSKA HRANILNICA d.d. LJUBLJANA) Prejemniki donacij v marcu 2017 Ljubljana, 13.4.2017 Spoštovani, tudi v mesecu marcu nas niste razočarali, ampak ste vestno podarjali tople objeme. Največ ste jih podelili Društvu HRTJI SVET Slovenije in sicer 2333 glasov. Na drugem mestu je Študentsko humanitarno društvo Streha za vse, s 1877 glasovi. Na tretjem mestu, s 1568 glasovi, pa sledi Društvo Pomagamo preživeti zavrženim živalim. Iskrene čestitke vsem prejemnikom sredstev, vsem obiskovalcem pa hvala za tople objeme! Zahvala društva študentov računalništva in elektrotehnike - EESTEC Ljubljana, 6.4.2017 ZAHVALA DRUŠTVA EESTEC EESTEC je društvo študentov računalništva in elektrotehnike, ki interaktivno in neposredno povezuje študenta, fakulteto in industrijo. Organiziramo mednarodne delavnice in izmenjave za tuje študente, kjer študent spozna industrijo, mišljenje, vizijo in kulturo neposredno iz prve roke. Letos v Ljubljani organiziramo evropski kongres mednarodne organizacije EESTEC. Udeležilo se ga bo več kot 100 predstavnikov iz 23 evropskih držav. Namen kongresa je izpopolnjevanje strategije delovanja združenja na vseh evropskih univerzah, ki so članice EESTEC-a, diskusije o tekočih problematikah v stroki, strokovno izpopolnjevanje članov, oblikovanje smernic k večji mobilnosti mladih na območju Evrope in izvolitev novega predsedstva, ki bo vodilo in usmerjalo organizacijo v naslednjem letu. EESTEC LC Ljubljana omogoča vsem študentom bivanje v Sloveniji in udeležbo na kongresu, zato se vam lepo zahvaljujemo za podarjena sredstva. Zahvala društva katoliških pedagogov Slovenije - Program človek za druge Ljubljana, 28.3.2017 ZAHVALA DRUŠTVA KATOLIŠKIH PEDAGOGOV SLOVENIJE - PROGRAM ČLOVEK ZA DRUGE Srčna hvala vsem, ki ste bili v mesecu februarju prostovoljci za druge s tem, da ste podarjali objeme našemu programu Človek za druge. Hvala podjetju Studio Moderna za izvajanje akcije Objem topline in za podporo prostovoljskim dejavnostim. Iskreno smo veseli zbranih sredstev, s katerimi bomo omogočili izvedbo spomladanskega čiščenja stanovanj in okolice 5 uporabnikom iz Ljubljane, ki so na invalidskem vozičku oz. so slepi. Pomivali bomo okna, brisali prah, pospravljali klet, urejali vrt ipd. Akcija bo potekala 8. aprila v okviru vseslovenskega Dneva za spremembe. Človek za druge je program prostovoljnega dela, kjer že 16. let pomagamo paraplegikom, beguncem, slepim, bolnim, starim, otrokom na rehabilitaciji, mladim s posebnimi potrebami in učnimi težavami. V teh letih je okoli 800 prostovoljcev nudilo svojo pomoč več kot 2000 prejemnikom pomoči. Prostovoljci opravljajo prostovoljno delo okvirno 2 uri na teden. Delo poteka v Ljubljani in Postojni. Program organiziramo Društvo katoliških pedagogov Slovenije v sodelovanju z Društvom paraplegikov Ljubljanske pokrajine in Jezuitskim združenjem za begunce. S prostovoljnim delom krepimo pri posameznikih (tako pri prostovoljcih kot pri uporabnikih) nekatere lastnosti in veščine, ki pripomorejo k bolj celostnemu razvoju vsakega posameznika: nenasilna komunikacija, empatija, odgovornost, vestnost, delo z različnimi skupinami ljudmi itd. S tem prostovoljci ustvarjajo bolj strpno, sočutno in dialoško družbo. Več o našem programu: http://clovekzadruge.blogspot.si/ Hvala, ker nas podpirate; na ta način skupaj omogočamo lažje in bolj kakovostno življenje mnogih. Mentorji programa Človek za druge Prejemniki donacij v februarju 2017 Ljubljana, 10.3.2017 Spoštovani, tudi v mesecu februarju nas niste razočarali, ampak ste vestno podarjali tople objeme. Največ ste jih podelili Obalnemu društvu proti mučenju živali in sicer 3304 glasov. Na drugem mestu je društvo študentov elektrotehnike in računalništva - EESTEC, s 1743 glasovi. Na tretjem mestu, s 1448 glasovi, pa sledi Društvo katoliških pedagogov Slovenije - Program človek za druge. Iskrene čestitke vsem prejemnikom sredstev, vsem obiskovalcem pa hvala za tople objeme! Zahvala zavoda Animal Angels Ljubljana, 3.3.2017 ZAHVALA ZAVODA ANIMAL ANGELS Člani Društva za zaščito in pomoč živalim sveta in njihovim skrbnikom Animal angels se iz srca zahvaljujemo vsem, ki ste nas v decembru objemali. Vsak objem je bil za nas dragocen, saj vse naše aktivnosti financiramo izključno iz donacij in prispevkov ljudi, ki jim ni vseeno za živali. Hvala ekipi Dormea, ki nam je namenila zelo visoko donacijo, katera bo v celoti porabljena za pokritje stroškov sterilizacij psičk v romskem naselju Vejar pri Trebnjem. Hvala, ker nam pomagate biti glas živali, ki svojega glasu nimajo. Ekipa prostovoljcev Animal angels Zahvala zavoda SVSP Ljubljana, 17.2.2017 ZAHVALA ZAVODA SVSP Oktobra 2016, po že predhodnem delovanju na tem področju, smo ustanovili zavod SVSP - Skupina Veterinarjev Sterilizira Potepuhe oz. po angleško Slovenian Vets For Stray Pets. Problematike zapuščenih živali se poskušamo lotevati čim bolj celostno. Ne samo s sterilizacijami, kastracijami in drugo veterinarsko oskrbo, temveč tudi z izobraževanjem in osveščanjem lokalnega prebivalstva ter veterinarjev v manj razvitih državah Evrope. Seveda pa naše delovanje ni usmerjeno izključno samo na tujino, saj se po svojih najboljših močeh trudili pomagati tudi zavrženim živalim v Sloveniji. Lanska statistika našega delovanja v letu 2016: opravili smo 177 kastracij, 390 sterilizacij,163 drugih posegov kar znaša vse skupaj 568 posegov. Naše delovanje lahko spremljate na FB strani https://www.facebook.com/zavodSVSP/ Sredstva, zbrana v akciji Objem topline bomo namenili za nakup kirurških inštrumentov in šivalnega materiala. Najlepša hvala vsem, ki ste nas podpirali cel mesec ter podjetju Dormeo, da podpira prostovoljske projekte. Zahvala društva Mala hiša Ljubljana, 23.1.2017 ZAHVALA DRUŠTVA MALA HIŠA »Človek je ustvarjen za objemanje, za sprejemanje. V objemanju drugih in drugega, najde sebe in objame sebe.« (Jože Urbanija) S temi besedami se vse članice Društva za kakovostno preživljanje prostega časa otrok Mala hiša zahvaljujemo za Vašo podporo v mesecu decembru, ko smo sodelovale v nagradnem natečaju Objem topline. Najlepša hvala Studiu Moderna, ki nesebično omogoča to akcijo in s tem pomaga neprofitnim organizacijam. S tem nam omogoča, da je naše delo še kvalitetnejše. Iskrena hvala tudi vsem Vam, ki ste nas vsakodnevno objemali! Obljubimo, da bomo Vaše objeme prenesle naprej tistim, zaradi katerih smo se v akcijo sploh podale – tolminskim otrokom. Društvo Mala hiša je nevladna organizacija, ki deluje na področju občine Tolmin pod okriljem absolventk podiplomskega študija socialne pedagogike. Združila nas je ideja o ustanovitvi centra za otroke v tolminski občini. Začele smo počasi, korak za korakom, globoko v sebi pa čutile, da si s tem utiramo pot do uresničitve naše zamisli. Ob koncu leta 2015 smo začele z mesečnimi delavnicami za otroke, ki smo jih prirejale v lokalni knjižnici. Z raznoraznimi dejavnostmi smo popestrile tudi različne dogodke v lokalni skupnosti. S tem smo si pridobile veliko podpornikov in zaupanje v našo dejavnost. Ob vsem tem pa nismo pozabile na razvijanje začetne ideje. In uspelo nam je! S februarjem začnemo z izvajanjem pilotnega projekta centra za otroke v občini Tolmin. Ker je vsak začetek težak in predvsem velik finančni zalogaj, smo se prijavile v projekt Objem topline. Niti predstavljale si nismo, da bodo ljudje v naših namenih, našem poslanstvu in naših dejavnostih videli takšen potencial in da bomo prejele toliko objemov. Dobljena sredstva bomo porabile za nakup materialov in opremljanje centra za otroke. Še enkrat velika hvala Vam! Ekipa Male hiše (Tina, Rebeka, Marina, Nika in Nika) Obvestilo prijavljenim v projekt Objem topline v mesecu januarju Ljubljana, 3.1.2017 Spoštovani, obveščamo vas, da projekt Objem topline zaradi premajhnega števila prijav v mesecu januarju ne bo izveden. V skladu s 6. členom pravilnika se bodo vse potrjene prijave avtomatsko prenesle v februar: 6. člen: Posamezni krog Objema topline se izvede le v primeru, da prijave dosegajo minimalno število sodelujočih, tj. vsaj 5 prijavljenih prosilcev donacije na en mesec. V nasprotnem primeru se že oddane in potrjene prijave avtomatsko prenesejo v naslednji mesec. Prosilci bodo o prenosu izbora prejemnikov donacije v naslednji mesec obveščeni na e-naslov, ki ga navedejo v prijavi, vsaj 2 dni pred začetkom sodelovanja. Že vnaprej hvala za razumevanje. S prijaznimi pozdravi, Ekipa Objema topline Prejemniki donacij v decembru 2016 Ljubljana, 11.12.2016 Spoštovani, tudi v mesecu decembru nas niste razočarali, ampak ste vestno podarjali tople objeme. Največ ste jih podelili društvu Animal Angels in sicer 6552 glasov. Na drugem mestu je zavod SVSP, s 6263 glasovi. Na tretjem mestu, z 2446 glasovi, pa sledi društvo Mala hiša. Iskrene čestitke vsem prejemnikom sredstev, vsem obiskovalcem pa hvala za tople objeme! Prejemniki donacij v novembru 2016 Ljubljana, 11.11.2016 Spoštovani, tudi v mesecu novembru nas niste razočarali, ampak ste vestno podarjali tople objeme. Največ ste jih podelili društvu generator in sicer 2962 glasov. Na drugem mestu je združenje multiple skleroze, z 2342 glasovi. Na tretjem mestu, s 1373 glasovi, pa sledi prostovoljno gasilsko društvo Dobravice. Iskrene čestitke vsem prejemnikom sredstev, vsem obiskovalcem pa hvala za tople objeme! Poročilo in zahvala Društva za boj proti raku in drugim kroničnim boleznim ko-RAK.si Ljubljana, 23.11.2016 Društvo za boj proti raku in drugim kroničnim boleznim ko-RAK.si je prostovoljno, samostojno, nepridobitno društvo v javnem interesu, ki izvaja humanitarno in preventivno dejavnost na področju boja proti raku in drugih kroničnih bolezni. Dobrodelno preventivno in športno-rekreativno aktivnost »Tek in hoja za upanje – odvrzimo tabuje« smo namenili gibanju, veselemu druženju in zbiranju sredstev za pomoč rakavim in kroničnim bolnikom za medicinske pripomočke, ki jim bodo olajšali zdravljenje ter za brezplačno pomoč pri odpravi posledic zdravljenja. Poseben namen je bil javnosti sporočati o pomenu boja proti raku dojk in raku prostate ter zdravem življenjskem slogu. »Teka in hoje za upanje – odvrzimo tabuje«se je ob sončnem in toplem vremenu udeležilo približno 500 ljudi. Tokratni festival zdravja je potekal v soboto, 22. oktobra 2016 pred Mestno občino Nova Gorica. Pohodniki in tekači so imeli na voljo štiri različno dolge proge – dve tekaški (7 km in 15 km) in dve pohodni (3 km in 7 km). Ves čas prireditve so bile obiskovalcem na voljo različne meritve. Udeleženci so imeli priložnost videti prikaze aktivnosti Civilne zaščite enote Nova Gorica, demonstracijo nudenja prve pomoči Rdečega križa Slovenije – Območno združenje Nova Gorica, predstavila se je tudi policijska enota s psom za specialistično uporabo. Tekom prireditve so se na sejmu, opremljenem s stojnicami, predstavile različne nevladne organizacije in društva ter ponudniki izdelkov domače obrti. Ves čas prireditve je bila navzoča ekipa Radia Robin, ki je prireditev spremljala in povezovala. Iskreno se zahvaljujemo vsem, ki ste nam podarjali objeme ter s tem pripomogli k uspešni izvedbi tradicionalnega, že četrtega »Teka in hoje za upanje – odvrzimo tabuje«. Več fotografij na http://www.ko-rak.si/aktualno/4-tek-in-hoja-za-upanje--odvrzimo-tabuje-22-oktober-nova-gor V mesecu oktobru so si sredstva prislužile slednje organizacije: Ljubljana, 15.11.2016 1. Zverinice – Društvo ljubiteljev dihurjev, število objemov: 2178 2. Strelsko društvo Grosuplje, število objemov: 1867 3. Društvo za boj proti raku in drugimi kroničnimi boleznimi, število objemov: 709 Vsem prejemnikom čestitamo in jim želimo uspešno delovanje. Iskrena zahvala pa gre vsem obiskovalcem Objema toplina za tako radodarno podarjanje objemov in za izkazano zaupanje! Ekipa Objema topline Zahvala zavoda ŽIV!M Ljubljana, 15.9.2016 Zavod ŽIV!M smo organizacija, ki si prizadeva osvetljevati dragocenost in vrednost vsakega življenja. Delujemo na področju osveščanja in podpori družinam ter materam, ki novo življenje varujejo in nosijo. V okviru Zavoda ŽIV!M zato deluje tudi program PreŽIV!M, kjer si prizadevamo stati ob strani mnogim družinam, ki so se v času nosečnosti znašli v večji socialni stiski in kljub temu obdržale otroka. V programu spremljamo približno 20 družin. Letos smo se odločili, da bomo tem družinam omogočili oddih in počitnice na morju. Z sedmimi družinami smo preživeli čudovite počitnice v Izoli, kjer smo si v sproščenem in prijetnim sobivanjem in uživanjem na morju nabrali novih moči za plovbo v življenju in borbo z različnimi viharji. Z denarjem prejetim od domene Dormeo bomo poravnali stroške bivanja. Zelo se vam zahvaljujemo za to možnost. Obvestilo prijavljenim v projekt Objem topline v mesecu septembru Ljubljana, 5.9.2016 Spoštovani, obveščamo vas, da projekt Objem topline zaradi premajhnega števila prijav v mesecu septembru ne bo izveden. V skladu s 6. členom pravilnika se bodo vse potrjene prijave avtomatsko prenesle v oktober: 6. člen: Posamezni krog Objema topline se izvede le v primeru, da prijave dosegajo minimalno število sodelujočih, tj. vsaj 5 prijavljenih prosilcev donacije na en mesec. V nasprotnem primeru se že oddane in potrjene prijave avtomatsko prenesejo v naslednji mesec. Prosilci bodo o prenosu izbora prejemnikov donacije v naslednji mesec obveščeni na e-naslov, ki ga navedejo v prijavi, vsaj 2 dni pred začetkom sodelovanja. Že vnaprej hvala za razumevanje. S prijaznimi pozdravi, Ekipa Objema topline Prejemniki donacij v juniju 2016 Ljubljana, 11.7.2016 Spoštovani, tudi v mesecu juniju nas niste razočarali, ampak ste vestno podarjali tople objeme. Največ ste jih podelili zavodu Mačja hiša in sicer 11171 glasov. Na drugem mestu je društvo Proti mučenju živali Celje, s 5118 glasovi. Na tretjem mestu, z 2261 glasovi, pa sledi društvo Staršev otrok s posebnimi potrebami iz Kamnika. Iskrene čestitke vsem prejemnikom sredstev, vsem obiskovalcem pa hvala za tople objeme! Zahvala prostovoljcev projekta Pota Madagaskar 2016 Ljubljana, 20.5.2016 "In srce človeško se razširi v objem, ki sega od enega konca sveta do drugega ter vsemu, kar je kadar koli bilo, je in bo, radostno reče: hvala!"(Jože Urbanija) S temi besedami se vsi prostovoljci projekta POTA MADAGASKAR 2016 zahvaljujemo za neverjetno podporo v mesecu aprilu, ko smo sodelovali v nagradnem natečaju Dormeo-Objem topline. Najprej hvala ekipi podjetja Studio Moderna, ki vsak mesec omogoča akcijo Objem topline in tako podpira delo različnih društev in organizacij, tudi našega. Hvala vsem, ki ste nas vsakdan objemali in obljubimo, da bomo objeme prenesli naprej na Madagaskar – malgaškim otrokom. Naša skupina, ki jo sestavljamo Sara, Katja, Matej, Sara, Mihaela, Ana, Ines, Lara in Uroš se bo letos poleti odpravila na Madagaskar. Tam se bomo v nekaj tednih seznanili z novo kulturo in poneslju ljudem nekaj svojega znanja, pomoči in veselja. Skupaj s slovenskimi misionarji, ki delujejo na jugovzhodu tega otoka, bomo organizirali oratorije za tamkajšnje otroke. Obiskali bomo misijone pri Tonetu Kerinu, Janezu Mescu in Janezu Krmelju.Vsakega oratorija se bo udeležilo od 300 do 500 otrok, torej skupaj več kot 1500 otrok. »V vsem ljubiti in služiti«so besede, ki jih je izrekel Ignacij Lojonski in so besede, ki nas vodi pri pripravljanju in nas bodo vodile pri izvajanju projekta. Del sebe želimo podariti ljudem, ki potrebujejo našo pomoč in pozornost. Ta izkušnja nas bo spodbudila k medčloveški solidarnosti in globalni soodgovornosti. Hkrati pa se zavedamo, da bomo domov prišli drugačni tudi mi, saj bomo bogatejši za marsikatero izkušnjo, ki jo človek lahko dobi le v drugi kulturi. Z zbranimi darovi želimo prostovoljci pomagati pri delovanju in razvoju centrov oz. misijonov gostiteljskih organizacij. Veseli smo kakršne koli finančne podpore, materialnih sredstev ali molitev in nasvetov, ki bi nam pomagali pri uresničitvi našega projekta. V ta namen lahko svoj dar nakažete tudi na TRR: Mladinsko informacijski center Ulica Janeza Pavla II. 13 1000 Ljubljana Račun je odprt pri Delavski hranilnici (BIC banke: HDELSI22). Kot NAMEN navedite “Donacija za program POTA Madagaskar”. TRR: SI 56 6100 0000 7040 316 SKLIC: 00 616004 Prostovoljci se bomo na Madagaskarju trudili, da bo vaša in naša pomoč ter pozornost čim večkrat poplačana z iskrenimi nasmehi in da bodo vaši darovi našli pot do uresničitve vsaj delčka malgaških sanj. Naše delo lahko spremljate tudi na fb strani: https://www.facebook.com/potamadagaskar2016/ali pa na spletni strani: http://pota.si/madagaskar-2016/ Še enkrat hvala! Prostovoljci POTA MADAGASKAR 2016 (Katja, Sara, Matej, Sara, Mihaela, Ana, Uroš, Lara, Ines) Obvestilo prijavljenim v projekt Objem topline v mesecu maju Ljubljana, 3.5.2016 Spoštovani, obveščamo vas, da projekt Objem topline zaradi premajhnega števila prijav tudi v mesecu maju ne bo izveden. V skladu s 6. členom pravilnika se bodo vse potrjene prijave avtomatsko prenesle v junij: 6. člen: Posamezni krog Objema topline se izvede le v primeru, da prijave dosegajo minimalno število sodelujočih, tj. vsaj 5 prijavljenih prosilcev donacije na en mesec. V nasprotnem primeru se že oddane in potrjene prijave avtomatsko prenesejo v naslednji mesec. Prosilci bodo o prenosu izbora prejemnikov donacije v naslednji mesec obveščeni na e-naslov, ki ga navedejo v prijavi, vsaj 2 dni pred začetkom sodelovanja. Že vnaprej hvala za razumevanje. S prijaznimi pozdravi, Ekipa Objema topline Zahvala društva za zaščito živali sveta P.A.W. Ljubljana, 14.3.2016 Društvo za zaščito živali sveta PAW ( Protect animals of the world) je društvo, katerega poslanstvo je pomagati vsaki živali, ki potrebuje našo pomoč, naj bo izgubljena, nezaželjena, zlorabljena, lačna, bolna ali pa potrebuje le dotik in toplo besedo. V društvu delujemo prostovoljci z nekajletnimi izkušnjami na področju zaščite živali, predvsem pa nam je skupna želja pomagati živalim v občinah Ormož, Središče ob Dravi in Sveti Tomaž, drugod po Sloveniji, EU in v državah bivše Jugoslavije. Temeljni cilji delovanja društva so: - prizadevanje za izgradnjo živalim prijaznega zavetišča v občini Ormož ali sosednjih občinah in iskanje novih skrbnikov za zapuščene živali, -uveljavljanje humanega in odgovornega odnosa do živalih in narave nasploh, -osveščanje ljudi, predvsem mladih, -prirejanje dobrodelnih prireditev v korist zapuščenih živali, -sprejemanje prijav o mučenju, zanemarjanju živali in o zapuščenih in najdenih živalih, -evidentiranje prijav, preverjanje le teh na terenu in po potrebi prijava kršitve ustreznim organom, -transport hišnih ljubljenčkov v Sloveniji in tujini, -zbiranje hrane in ostalih pripomočkov. Del društva je tudi skupina nadzornikov za živali, ki deluje na terenu, osvešča ljudi in preverja prijave mučenja in zanemarjanja živali. Naše delo lahko spremljate na naši facebook strani https://www.facebook.com/PAW-610242552421573/in na spletni strani http://drustvopaw.weebly.com/. Iskreno se zahvaljujemo vsem, ki ste nas objemali in nam tako pomagali, da bomo lahko poravnali račune, ki so ostali odprti v veterinarski ambulanti, v kateri so oskrbeli zapuščene živali, katerim smo pomagali na terenu. Hvala tudi ekipi podjetja Studio Moderna, ki društvom omogoča sodelovanje v akciji Objem topline in na tak način podpira naše delo. Zahvala društva Animal angels Ljubljana, 4.3.2016 Iz srca se zahvaljujemo vsem, ki ste nas v najbolj veselem mesecu v letu objemali. Vsak objem je štel in vemo, da živalic ni težko objemati. Posebna zahvala pa ekipi Dormea, ki nam omogoča, da sodelujemo v njihovem projektu Objem topline, saj je naše delo odvisno izključno od donacij. Donacijo bomo porabili za sterilizacije psičk v romskih naseljih v Krškem in Trebnjem. Tu smo namreč zelo aktivni, lotevamo se namreč problematike od katere raje vsi pogledajo stran - živalske problematike v romskih naseljih. Zahvala Obalnega društva proti mučenju živali Ljubljana, 4.3.2016 Zahvaljujemo se Studiu Moderna, ki omogoča akcijo, v teh časih namreč skoraj ni podjetij, ki bi financirale prostovoljno dejavnost društev in drugih skupin. Prejeto donacijo bomo v celoti uporabili za plačilo veterinarskih storitev za naše živali. Hvala! ODPMŽ Prejemniki donacij v januarju 2016 Ljubljana, 17.2.2016 Piše se leto 2016 in veselo nadaljujemo s projektom Objem topline. Dobitniki sredstev v januarju 2016 so znani in vam jih z veseljem predstavljamo. Na prvem mestu je tokrat Zavod Pit s 7027 prejetimi objemi. Na drugo mesto ste uvrstili Obalno društvo proti mučenju živali, katerim ste podarili 6917 objemov. Na tretjem mestu pa je Društvo tabornikov Rod Bičkova skala z 4474 objemi. Zahvaljujemo se vsem sodelujočim v januarskem objemu topline in vas vabimo k nadaljnjemusodelovanju. Lep pozdrav, Ekipa Dormeo Zahvala dekliškega pevskega zbora Gimnazije Kranj Dekliški pevski zbor Gimnazije Kranj z zborovodjo Marjeto Oblak se vsem lepo zahvaljuje za vse prejete objeme, predvsem pa Studiu moderna za organizacijo te lepe akcije. S prejetim denarjem bomo lahko vsaj nekoliko pomagali pevkam pri kritju stroškov potovanja v Rivo, sodelovanja na tem tekmovanju se že zelo veselimo in se pridno pripravljamo nanj. Lep pozdrav, Barbara Kušar. Zahvala kulturnega društva DO RE MI - mladinskega pevskega zbora DO RE MI Ljubljana, 28.12.2015 Mladinski pevski zbor DO RE MI že nekaj let deluje v okviru Kulturnega društva DO RE MI. Dekleta, ki danes pojejo v zboru, so pod mentorstvom Primoža Kerštanja, mednarodno priznanega dirigenta, začela peti v Otroškem pevskem zboru DO RE MI in so do danes osvojila že dve zlati priznanji na državnem nivoju med otroškimi in mladinskimi pevskimi zbori. Zbor redno nastopa na regionalnih festivalih, povabljen pa je bil na nekaj drugih dogodkov v Sloveniji in tujini. Dekleta občinstvo, pred katerim nastopajo, vedno očarajo z odličnim petjem in poslušalcu in gledalcu pustijo odličen vtis. Donatorska sredstva, ki so jih zbrala dekleta v s pomočjo objemov bodo v celoti namenjena pokritju stroškov udeležbe mednarodnega pevskega tekmovanja v italijanski Rivi del Gardo, kamor mlade pevke odpotujejo marca 2016. V imenu pevk Mladinskega pevskega zbora se iskreno zahvaljujemo Studiu Moderna za podarjeno donacijo. Vsem, ki ste nam novembra poklonili objem, pa ena velika HVALA – brez vas nam ne bi uspelo. Nuša Piber, predsednica KD DO RE MI Zahvala OŠ dr. Slavka Gruma Ljubljana, 9.12.2015 Na OŠ dr Slavka Gruma v Zagorju izvajamo prilagojen program z nižjim izobrazbenim standardom, kamor so vključeni učenci z lažjo motnjo v duševnem razvoju in poseben program vzgoje iz izobraževanja, kamor so vključeni učenci z zmerno, težjo in težko motnjo v duševnem razvoju. Več učencev ima kombinirane motnje in med njimi so tudi učenci z motnjami avtističnega spektra. Za vse učence je potrebno pristope, metode dela in prostore posebej prilagoditi, pri delu pa potrebujemo tudi specialne didaktične materiale. Informacije o naši šoli si lahko ogledate tudi na naši spletni strani www.osljsg.si. Zbrana donatorska sredstva bomo porabili za nabavo specialnih didaktičnih materialov za obravnavo učencev z motnjami avtističnega spektra. V imenu učencev in delavcev šole se vam za donacijo iskreno zahvaljujem. Vanja Manfredo, ravnateljica OŠ dr Slavka Gruma Prejemniki donacij v novembru 2015 Ljubljana, 7.12.2015 V Objemu topline ste lahko podarjali objeme tudi v mesecu novembru. Na podlagi vaših objemov smo ponovno dobili tri prejemnike donacij. Prvi prejemnik donacije, ki je prejel največ objemov (1303 objeme) je Kulturno društvo DO RE MI – Mladinski pevski zbor DO RE MI. Z objemi ste jim omogočili sofinanciranje udeležbe na Mednarodno pevsko tekmovanje v Gardi. Drugi prejemnik donacije z 1047 objemi je Nogometni klub Jezero Medvode. Slednji bo donirana sredstva uporabil za sofinanciranje nakupa opreme za treninge in tekme. Tretje društvo z le 11 objemi razlike pa je Osnovna šola dr. Slavka Gruma (1036 objemov), ki pa bodo donirana sredstva uporabili za sofinanciranje nabave specialnega didaktičnega materiala za obravnave učencev z motnjami v duševnem razvoju. Vsem prijavljenim društvom in zavodom se zahvaljujemo za sodelovanje in hkrati vabimo k ponovni prijavi. Zahvaljujemo se tudi vsem, ki so podarjali objeme in tako omogočili novim trem društvom priti korak bližje njihovim ciljem. Zahvala društva SKLAD SILVA Ljubljana, 13.11.2015 Sklad Silva je društvo za kakovostno življenje ljudi s posebnimi potrebami. Društvo je nepridobitna, nevladna, invalidska organizacija, ki združuje osebe s posebnimi potrebami (prevladujejo pa odrasle osebe z različnimi motnjami v duševnem in telesnem razvoju ter drugimi pridruženimi motnjami) ter starše, skrbnike, strokovnjake, prostovoljce in druge posameznike. V letošnjem letu društvo praznuje svojo 20. obletnico delovanja. Od začetkov društvenega delovanja do danes so se programi in aktivnosti v društvu spremenili in dopolnili, glede na same potrebe članov društva. Tako danes društvo izvaja program Pomoč in podpora za samostojno življenje ljudem s posebnimi potrebami, ki vključuje podprograme: Skupine za samostojno življenje, Bivanje in urgentne namestitve, Individualizirane oblike pomoči, Prevozi, Izkustveni in doživljajski dnevi v različnih okoljih, Informiranje in spodbujanje samopomoči in samoorganizacije staršev, svojcev in skrbnikov ljudi s posebnimi potrebami. Več o našem društvu in programih najdete na https://sites.google.com/site/skladsilva/. K akciji Objem topline smo pristopili z razlogom zbiranja sredstev za nakup novega kombiniranega kombija, ki bo našim dekletom in fantom nudil varno vožnjo, predvsem pa bil prilagojen tudi za prevoz oseb z gibalno oviranostjo. Društvo Sklad Silva za prevoz svojih članov in članic potrebuje novo prilagojeno kombinirano vozilo saj sta naša dva kombija že precej dotrajana (letnik 2005 in 2008). Od prevozov s kombiji pa je povsem odvisno izvajanje posebnih socialnih programov društva. Do celotnega zneska za nakup kombija je še dolga pot, vendar smo veseli in zadovoljni saj smo z vsakim korakom bližje cilju! Ob tej priložnosti se iskreno zahvaljujemo Studio Moderna za donacijo. Vsem našim podpornikom, ki ste nas v mesecu oktobru toplo objemali, en velik HVALA! Skupaj nam je uspelo!! Društvo SKLAD SILVA Prejemniki donacij v oktobru 2015 Ljubljana, 13.11.2015 V oktobrskem Objemu topline ste na prvo mesto popeljali društvo Hrtji Svet Slovenije, katerim ste namenili največ objemov 5610. Na drugo mesto se je, s 528 glasovi manj, uvrstilo društvo za humanitarno pomoč Adela & Petra, ki so prejeli 5082 objemov. Tretje mesto pa si je izboril Sklad Silva – Društvo za kakovostno življenje ljudi s posebnimi potrebami, s 1175 objemi. Obvestilo prijavljenim v projekt Objem topline v mesecu septembru Ljubljana, 31.8.2015 Spoštovani, obveščamo vas, da projekt Objem topline zaradi premajhnega števila prijav tudi v mesecu septembru ne bo izveden. V skladu s 6. členom pravilnika se bodo vse potrjene prijave avtomatsko prenesle v oktober: 6. člen: Posamezni krog Objema topline se izvede le v primeru, da prijave dosegajo minimalno število sodelujočih, tj. vsaj 5 prijavljenih prosilcev donacije na en mesec. V nasprotnem primeru se že oddane in potrjene prijave avtomatsko prenesejo v naslednji mesec. Prosilci bodo o prenosu izbora prejemnikov donacije v naslednji mesec obveščeni na e-naslov, ki ga navedejo v prijavi, vsaj 2 dni pred začetkom sodelovanja. Že vnaprej hvala za razumevanje. S prijaznimi pozdravi, Ekipa Objema topline Zahvala Skavtov Poljanske doline Ljubljana, 19.8.2015 Skavti Poljanske doline se iskreno zahvaljujemo projektu Objem topline in vsem, ki v okviru le tega delujejo, da so nam omogočili z njihovo pomočjo pridobiti denarna sredstva. Tako smo manjšega bremena odrinili na potovalni taboor po Balkanu. Tam smo kot skupnost mladih, ki skušamo kar se da kakovostno preživeti naš prosti čas odkrivali raznolikost držav sveta in premnoge kulture, ki obdajajo naše južne države. V tujino smo se podali z namenom pridobivanja novih izkušenj tudi na področju uporabe tujih jezikov in strpnosti ter sprejemanja drugačnih religij in načina življenja. 9- dnevni izlet je v nas spodbudil še večje spoštovanje do narave in kljub temu, da smo bili prijetno presenečeni nad ljudmi in njihovim gostoljubjem, smo konec koncev veseli življenja v Sloveniji! Pogled v svet nas je prav tako soočil s premnogimi krutimi dejstvi in dejanji, ki so se dogajala med vojno v Sarajevu. Skavti se torej trudimo doživeti in preživeti čim več lepega v naravi in njenih prečudovitih prostranstvih. Poskušamo se poleg tega tudi zgodovinsko, družbeno in gospodarsko izobraževati vsaj o osnovnih stvareh, ki bi jih moral vedeti vsak državljan in Evropejec. Naš namen je pustiti svet za sabo vsaj za kanček boljši kot smo ga prejeli, kot pravi naš ustanovitelj Baden Powell. Še enkrat iskrena hvala sodelavcem v okviru Objema topline, da se trudijo pomagati po svojih najboljših močeh! Klan Poljanskih skavtov, Polanski losi Prejemniki donacij v juliju 2015 V mesecu juliju ste podporniki projekta Objem topline največkrat objeli Nogometni klub Virtus Kamnik (3221 objemov). S tem ste pripomogli k spodbudi otrok k nogometu. Pomagali ste tudi Društvu za zaščito živali Koroške (3000 objemov) in s tem omogočili štirim kužkom varen dom. 1538 objemov pa ste namenili ZSKSS Podružnici steg Škofja Loka 1 in s tem omogočili skupini skavtov pri odpravi na devetdnevno potovanje po Balkanu. Vsem trem društvom čestitamo in jim želimo uspešno izpeljavo projektov. Ekipa Objema topline Obvestilo prijavljenim v projekt Objem topline v mesecu avgustu Spoštovani, obveščamo vas, da projekt Objem topline zaradi premajhnega števila prijav v avgustu ne bo izveden. V skladu s 6. členom pravilnika se bodo vse potrjene prijave avtomatsko prenesle v september: 6. člen: Posamezni krog Objema topline se izvede le v primeru, da prijave dosegajo minimalno število sodelujočih, tj. vsaj 5 prijavljenih prosilcev donacije na en mesec. V nasprotnem primeru se že oddane in potrjene prijave avtomatsko prenesejo v naslednji mesec. Prosilci bodo o prenosu izbora prejemnikov donacije v naslednji mesec obveščeni na e-naslov, ki ga navedejo v prijavi, vsaj 2 dni pred začetkom sodelovanja. Že vnaprej hvala za razumevanje. S prijaznimi pozdravi, Ekipa Objema topline Zahvala ZKMŠ Litija Ljubljana, 1.7.2015 ZKMŠ Litija, enota za šport je 13.6 tretjič zapored izpeljala prireditev Litijski tek. Teklo je več kot 600 tekačev vseh starosti. Prireditev ima dvojni namen: obujanje tradicije in grajenje skupnosti. Zahvaljujemo se Studiu Moderna in programu Objem topline, ki sta podprla naša prizadevanja in organizacijo prireditve. Zahvaljujem so tudi vsem, ki ste nam podarjali objeme. Skupaj nam je uspelo. Skupaj smo najmočnejši in skupaj zmoremo vse. Upamo, da »maraton« objemov in tisti pravi tek v Litiji ponovimo tudi naslednje leto. Tekaški pozdrav, ZKMŠ Litija Zahvala organizacijske enote Zavoda Salesianum Ljubljana, 5.6.2015 Skala je organizacijska enota Zavoda Salesianum, ki je zasebna, neprofitna, nevladna in nepolitična organizacija, ki se ukvarja z mladinsko ulično vzgojo. V novembru bomo praznovali 20 let našega delovanja. In kaj torej počnemo? Z mladimi skušamo skupaj graditi njihovo življenjsko pot skozi obdobje osnove šole. Takšna pot zna biti za mlade dostikrat težavna, zato jim stojimo ob strani, odgovarjamo na njihova vprašanja, rešujemo probleme, pomagamo pri šolskih obveznostih in jih neformalno učimo preko iger, delavnic in drugih aktivnosti, ki jih najdejo na naših programih. Več o naših programih najdete na www.skala.je Na objem topline smo se prijavili z razlogom zbiranja sredstev za naši nogometni skupini, predvsem za starejšo skupino, ki se vse več udeležuje turnirjev in prijateljskih tekem, ki potekajo tudi v tujini (Bosna, Hrvaška, Italija), prav tako pa obe skupini sodelujeta v Salezijanski športni ligi. Nogomet je pri naši organizaciji in v očeh mladostnikov pomembna zadeva in res se trudimo pripraviti čim bolj kakovostne treninge za njih. Zahvalili bi se Dormeu za možnost sodelovanja v akciji Objem topline in vsem tistim, ki so nam pomagali pri zbiranju objemov. Brez vas nam ne bi uspelo! Ekipa Skale Zahvala ŠD Sava Ljubljana, 27.5.2015 ŠD Sava se zahvaljuje Studio Moderni za izjemno družbeno odgovorno akcijo Objem topline, v kateri pomagate prav vsakomur pri doseganju svojih ciljev, ki se zanjo odloči. 3914 – krat hvala vsem našim članom, krajanom, prijateljem in znancem, ki ste podprli akcijo – z vašimi objemi smo dosegli »zmago«, ter dokazali, da zmoremo, če je le volja. In volje je bilo več kot dovolj! Z Vašo pomočjo smo kupili 3 defibrilatorje. Naš kraj je sedaj ustrezno opremljen, da lahko pomagamo osebi v primeru srčnega zastoja, za kar se Vam zahvaljujemo iz srca! ŠD Sava Zahvala Humanitarno-medicinske odprave v Ugando - BWAMA 2015 Ljubljana, 20.4.2015 Smo skupina 4 mladih zdravnikov in ene zobozdravnice, ki se julja odpravljamo na jugozahod Ugande. Tri mesece bomo delali v mali kliniki na otoku Bwama na jezeru Bunynoni, kjer so sicer prebivalci oddaljeni 2 dni hoda od najbližjega zdravnika. Na odpravo se pripravljamo že leto dni, saj je tak projekt povezan z visokimi stroški. Prav zato smo hvaležni vsem, ki ste glasovali za nas in nam tako pomagali zbrati sredstva s katerimi bomo lahko kupili več kot potrebna zdravila in medicinske pripomočke. Žal pa še vedno nismo dosegli potrebnega zneska in v kolikor bi nam bili pripravljeni priskočiti na pomoč, lahko 5 evrov za našo odpravo prispevate z SMS s poslano besedo UGANDA5 na 1919. Hvala. Za donacijo se najlepše zahvaljujemo Studiu Moderna. Če bi nam želeli sledili tudi v času odprave nas lahko spremljate na blogu na naši spletni strani: www.bwama2015.si. Člani odprave Bwama 2015 Zahvala društva SPM Ljubljana, 19.4.2015 Društvo SPM je nevladna organizacija namenjena posameznikom, skupinam, skupnosti ter organizacijam s področja socialnega varstva, šolstva ter športa, ki se ukvarjajo s ciljno skupino socialno ogroženih otrok, mladostnikov ter njihovih družin. Društvo letos novembra praznuje jubilejno obletnico svojega delovanja. Dejavnost Društva SPM je usmerjena v načrtovanje skrbi in organizacijo ter izvedbo podpore socialno in materialno ogroženim uporabnikom. S svojim delom želimo zajeti populacijo, ki zaradi socialne izključenosti potrebuje posebno skrb in jim preko socialnega dela, ustreznih tehnik in metod nuditi vodenje, spremljanje in podporo. Vse dejavnosti društva so za udeležence brezplačne ali subvencionirane. Naši uporabniki so otroci in mladostniki, ki prihajajo iz socialno ogroženih, nefunkcionalnih ali kako drugače omejenih okolij, otroci in mladostniki s težavami v odraščanju, neprilagodljivi, učno manj uspešni, vedenjsko težavni... S svojim delom skušamo v dejavnosti društva vključiti tudi ostale osebe, ki pri svojem življenju potrebujejo pomoč za urejanje življenjskih razmer in jim v ta namen nudimo socialno in psihološko podporo. Delo društva je usmerjeno tudi v skupine in celotno skupnost. S tem želimo dvigniti kvaliteto življenja v urbanem središču in s tem ustvariti pogoje za večjo socialno vključenost posameznikov in skupin v skupnost. Posredno smo usmerjeni tudi v delo z vladnimi in nevladnimi organizacijami, ki delujejo na področju socialnega varstva, šolstva ter športa. Ob tej priložnosti bi se radi zahvalili vsem, ki na tak ali drugačen način pripomorejo k delovanju društva. Seveda se zahvaljujemo tudi vsem tistim, ki so v mesecu aprilu pridno klikali in nam vsakodnevno podarjali svoje objeme. S skupnimi močmi nam je uspelo! Hvala Studiu Moderna za priložnost saj se je Društvo na ta način lahko predstavilo tudi širši javnosti. Društvo SPM Zahvala mažoretnega in twirling kluba Ruše Ljubljana, 14.4.2015 Mažoretni in twirling klub Ruše je dokaj "mlado" društvo, ki nadaljuje in ohranja več kot 25-letno tradicijo mažoretne dejavnosti v Rušah in njegovi okolici. Veščin s palico se trenutno uči okoli 20 deklet, ki plešejo v dveh skupinah - mlajši in starejši. Dekleta se letno pripravljajo na dva večja projekta - prireditev ob zaključku šolskega leta ter državno prvenstvo mažoret. Ob tem pa letno izvedejo še do 20 nastopov s klasičnim repertoarjem, največkrat v sodelovanju s pihalnim orkestrom Godbe Ruše. V društvu smo veseli, da mladim lahko omogočamo kvalitetno preživljanje prostega časa in ob enem udejstvovanje na področju kulture. Ob tem se zahvaljujemo vsem, ki tako ali drugače pripomorejo k delovanju in razvoju našega kluba ter njegovi pozitivni naravnanosti - dekletom, njihovim staršem in sorodnikom ter drugim prostovoljcem, donatorjem in sponzorjem ter ob tem tudi Studiu Moderna za njihov prispevek. Ob tej priliki še zahvala vsem, ki so se v mesecu marcu dan za dnem spomnili na nas in nam podarjali objemčke. Vodstvo Mažoretnega in twirling kluba Ruše Zahvala ženskega nogometnega kluba Radomlje Ljubljana, 3.4.2015 Ženski nogometni klub Radomlje, vse od leta 2012 dalje, skrbi za vzgojo in razvoj mladih nogometašic. V treh letih smo se uspeli razviti v vodilni ženski nogometni klub v Sloveniji pri delu z mladimi, saj poleg klubskih treningov, organiziramo tudi igralne dneve in brezplačne krožke po osnovnih šolah, kjer na devetih šolah, pod vodstvom strokovno usposobljenih trenerjev in trenerk, skupno vadi približno 140 deklic. V klubu trenira več kot 100 nogometašic, ki so razporejene po starostnih kategorijah U11, U13, U15, U17 in članice. V mlajših kategorijah namenjamo največ poudarka individualnemu in celostnemu razvoju deklic in deklet, tako da rezultati niso glavnega pomena, ampak je v ospredju predvsem pridobivanje znanj, izkušenj, druženje, delo v skupini... Pri selekciji U17 in članicah pa so dekleta osebnostno že zrelejša in imajo poleg svojih lastnih, tudi športne cilje, katere poskušajo dosegati skupaj z nami in jim na tej poti omogočamo najboljše možne pogoje. Vsekakor sta na prvem mestu šola in zdravje in kolikor je znano, se športniki in športnice več kot uspešno spopadajo z vsakdanjimi izzivi in nalogami, ki jim jih pripravlja življenje, z našimi nogometašicami pa ni prav nič drugače. V Ženskem nogometnem klubu Radomlje smo ponosni, da smo del življenjskih zgodb naših deklet in jih lahko vzgajamo skupaj z njihovimi starši, katerim se ob tej priložnosti zahvaljujemo za izkazano zaupanje. Ob tej priložnosti se iskreno zahvaljujemo tudi vsem našim podpornikom, sponzorjem, donatorjem, na čelu s Studiem Moderna, in pa seveda vsem tistim, ki ste nas pridno objemali in tako poskrbeli za donacijo, ki bo omogočila dobro delo z dekleti po šolah in v klubu tudi v bodoče, vsem našim dogodkom, tekmam, turnirjem in prigodam pa lahko sledite tudi na naši spletni strani www.znk-radomlje.si. Ženski nogometni klub Radomlje, moj, tvoj, naš klub. Zahvala športnega društva Bogojina Ljubljana, 19.3.2015 Športno društvo Bogojina je v letu 2014 praznovalo 70. obletnico delovanja in sodi med najstarejša športna društva v Pomurskem in Slovenskem prostoru. Pod svojim okriljem združuje čez 100 članov iz sedmih vasi. Športno rekreacijski center Bogojina je osrednje prizorišče dogajanja v vasi, v centru pa se tedensko odvijajo dogodki na športnem in ostalih področjih, kjer se zbere veliko mladih družin z otroci, ki do sedaj niso imeli svojega prostora za kvalitetno in sproščeno preživljanje časa, zato velja VELIK BOUG PLATI vsem objemalcem, ki so nam namenijali svoje objeme in tako privabili radost in srečo našim najmlajšim članom in obiskovalcem, ki se jim bo tako že v marcu uresničila dolgoletna velika želja po svojem igralnem kotičku. Zahvaljujemo se tudi Studiu-moderna za možnost sodelovanja v tej izjemno privlačni in pošteni nagradni igri. Pomembno se nam zdi da se nagradijo prve tri ekipe, saj je pri večini nagradnih iger zmagovalec samo en, zato se večina sploh ne odloči za sodelovanje, pri tem pa društvom in organizacijam pride prav vsak cent, zato res pohvala za takšen način nagrajevanja. Ekipa ŠD Bogojina Zahvala folklorne skupine Kobilje Ljubljana, 25.2.2015 Folklorna skupina Kobilje deluje pod okriljem Kulturnega društva Kobilje. Skupina je še zelo mlada, saj je bila ustanovljena leta 2011. Plešemo predvsem plese, ki so značilni za obmejno očmočje (Slovenija - Madžarska) in z njimi popestrimo razne prireditve na katere nas povabijo ali se prijavimo na podlagi razpisov. Naš največji nastop je bil leta 2012, ko smo v naši občini imeli otvoritev Centra za izvajanje kulturne dejavnosti ter zaplesali pred takratnim predsednikom RS dr. Danilom Türkom. Julija 2014 smo sodelovali na prireditvi Pivo in cvetje v Laškem ter kobiljske običaje ponesli daleč od doma. Decembra 2014 smo sodelovali na snemanju silvestrske oddaje, kar je bila velika promocija za našo občino in predvsem za folklorno skupino. Snemanja smo se udeležili, čeprav je bilo brez plačila. S sodelovanjem v nagradni igri Objem topline smo si nastale stroške povrnili in bomo zato donacijo lahko porabili za nov folklorni kostum. Hvala Studiu Moderna za donacijo, prav tako pa hvala vsem našim prijateljem in znancem, ki so cel mesec januar glasovali za nas. Brez vas nam ne bi uspelo! Folklorna skupina Kobilje Znani so prvi prejemniki donacij v novem letu Ljubljana, 25.2.2015 Tudi v novem letu ste se podporniki projekta Objem topline izkazali z dobrim odzivom, zato vsem en velik hvala! V januarju ste največkrat objeli Športno društvo Sava (3914 objemov) in jim tako olajšali nakup AED defibrilatorja, ki bo pomagal reševati življenja krajanov. Pomagali ste tudi Zavodu 404 (2635 objemov) pri sofinanciranju Tabora 404, v okviru katerega bodo dijaki lahko preizkusili svoje tehnično znanje. 2103 objemov pa ste namenili še Kulturnemu društvu Kobilje in tako podprli delovanje njihove folklorne skupine. Vsem trem društvom čestitamo in vam želimo uspešno izpeljavo zastavljenih projektov. Ekipa Objema topline Odijeva zahvala Ljubljana, 9.2.2015 '' Je že tako, da imamo v Zavodu za zaščito rejnih živali Koki glavno besedo živalski ambasadorji. Torej tiste živali, ki smo namesto na krožnikih, pristale v objemu ljubečih ljudi. Da z vrnjenim dostojanstvom in spoštovanjem spregovorimo o tem, kdo in kaj pravzaprav smo. In to tudi v imenu tistih, ki jih za hladnimi zidovi hlevov in iz notranjosti kletk ne moremo slišati. Tistih, ki nikoli ne bodo okusili življenja, ki jim pripada – polnega sočutja, ljubezni, svobode in spoštovanja. Kot čuteča, trmasta, svojeglava, nežna in brihtna vesoljska kreatura se vam torej jaz, Odi, v imenu organizacije Koki, s čistim parkljem zahvaljujem, da ste nam dali besedo in mogočili sodelovanje v vašem humanitarnem projektu zbiranja sredstev - Objem Topline. Če vprašate mene, bi si jaz z denarjem, ki so nam ga s pridnim klikanjem prislužili ljubitelji živali, najraje kupil kakšnih 100 kg bučk in sem preskrbljen za pol leta hehe Vendar tega ne smem in ne bom storil. Kajti ta trenutek zbiramo krvavo potrebna sredstva za nakup hektarjev – zemlje, ki bo zavedno in samo naš dom. Da postavimo Zatočišče Koki – prvi izobraževalni in rehabilitacijski center za rejne živali. Kraj, ki bo ljudem vrnil tisto, česar ne bi smeli nikoli izgubiti – vero, sočutje in ljubezen, živalim pa tisto, česar jim nikoli ne bi smeli jemati – dostojanstvo, spoštovanje in življenje. Vsak prispevek je korak dlje na tej miroljubni poti. Zato hvala, da ste jo pomagali tlakovati! '' Odi, ambasador Zavoda KOKI (www.zavod-koki.org) Dragi podporniki projekta Objem topline! Ljubljana, 16.1.2015 Hvala, ker spremljate nas in organizacije na poti k dobrim, človekoljubnim aktivnostim. V decembru ste največkrat objeli Zavod za zaščito rejnih živali Koki, in sicer kar 4786-krat. Le 20 objemov manj ste namenili Društvu Hrtji svet Slovenije, s 3642-imi objemi pa ste podprli še projekt Vzgojnega zavoda Planina. Vsem dobitnikom donacij iskreno čestitamo in jim želimo uspešno uresničevanje zastavljenih idej. Ekipa Objema topline Zahvala twirling kluba logaških mažoretk TWIRLING KLUB LOGAŠKIH MAŽORET, deluje že 42 let. Ponosni smo, da se je v vseh teh letih vrtenja mažoretne palice in korakanja izučilo že več kot 500 deklet. Kar nekaj deklet pa je že več kot desetletje stalnih članic kluba in svoje znanje prenašajo na mlajše generacije, zato nenehno skrbimo tudi za dodatna usposabljanja in izobraževanja članic. Kot klub delujemo v javnem interesu in posledično temu smo letno prisotni na več kot 40 javnih nastopih v domačem kraju in izven, redno se udeležujemo različnih tekmovanj, na katerih logaške mažorete dosegajo zavidljive rezultate. Danes klub šteje že čez 50 mažoret. Zahvaljujemo se Studiu Moderna, za akcijo OBJEM TOPLINE in vsem našim podpornikom, ki so nam v mesecu novembru podarili objem. HVALA. Donacije smo zelo vesele, kajti sedaj je projekt nove uniforme za starejšo skupino bližje realizaciji. Zahvala Društva Animal Angels Hvala Studiu Moderna in vsem, ki ste nam pokazali podporo. Zelo veseli smo bili zmage, saj nam je vsaka donacija zelo dragocena. Delovanje našega društva je namreč v celoti odvisno od donacij ljudi, dela in stroškov pa nam ne zmanjka. Naše poslanstvo je pomagati brezdomnim, zlorabljenim in zanemarjenim živalim v Sloveniji ter izven naših meja. Rešujemo pse in muce z ulic, poskrbimo za zdravljenja, cepljenja, sterilizacije in kastracije ter živalim iščemo nove domove. Naša naloga je tudi, da osveščamo ljudi in prijavljamo neodgovorna ravnanja z živalmi. Donacijo bomo porabili za pokritje računov, ki smo jih imeli z zdravljenji več živali. Na fotografiji pa krasen kuža ROTI iz romskega naselja na Dolenjskem, star cca 10 let, slep, z garjami in z odpovedjo ledvic, hranil se je s slabo hrano, živel zunaj na hladnem. Resnično smo mislili, da je pred njim samo še nekaj kratkih mesecev življenja. Njegovi skrbniki niso imeli možnosti ga kvalitetno zdraviti, zato so se strinjali s tem, da mu pomagamo najti novi dom, kjer bo dobil OBJEM, TOPLINO in zdravljenje. Kuža je zdaj oživel, je živahen, vesel, poskočen... in se valja po kavču v krasnem, ljubečem in toplem domu. Obnaša se, kot da bi bil star dve leti. Srečno Roti. ekipa Animal angels Zahvala društva za kulturo inkluzije Ljubljana, 11.11.2014 Smo društvo, ki deluje že 8. leto zapored. Naše glavno poslanstvo je, da skozi igro dosegamo povezovanje vseh ljudi, predvsem otrok in mladostnikov v okviru 25 dogodkov, ki jih vsako leto organiziramo. Naše Mednarodno festivalsko leto Igraj se z mano s svojimi aktivnostmi spodbuja socialno integracijo kot temeljem inkluzije med otroci, mladostniki in odraslimi osebami s posebnimi potrebami ter ostalo populacijo. Skozi igro so stereotipi le še mit, v ospredje stopi potreba po igri, druženju, spodbudi, sodelovanju ... Zato so na naših dogodkih vedno aktivne številne najrazličnejše delavnice, ki le-to spodbujajo. Zelo lepo se zahvaljujemo donaciji Studia Moderna, saj bomo lahko že za naslednji dogodek – Bodi umetnik – nakupili nove materiale za naše likovne in druge delavnice. Nakupili bomo tudi športne pripomočke, ki so prisotni na vsakem našem dogodku. Zahvale seveda gredo še našim zvestim podpornikom in delivcem objemov, brez katerih nam do donacije, kot tudi ne do fantastičnega vzdušja na dogodkih, nikakor ne bi uspelo priti. Zahvala plesnega društva Pan Ljubljana, 7.11.2014 Plesno drušvo Pan je bilo ustanovljeno leta 2000 v Dolenjskih Toplicah. Najbolj smo uspešni pri poučevanju Akrobatskega rock'n'rolla v katerem venomer osvajali največje možne uspehe. Naši plesalci so bili pokalni zmagovalci, državni prvaki, člani državne reprezentance ter finalisti in zmagovalci svetovnih pokalov in evropskih in svetovnih prvenstev. Naš najboljši par Julija Horvat Zeilhofer ter Luka Brulc sta talentirana plesalca, ki že osvajata najboljša mesta v državi in na svetu. Želita pa si seveda priti na sam državni in svetovni vrh. Z Vašo donacijo bomo lažje premagali finančne obremenitve para in se udeležili dveh tekem svetovnega pokala na Poljskem ter v Belgiji. Iskreno se Vam zahvaljujemo za podporo in donacijo. Zahvaljujemo pa se tudi vsem tistim, ki so ''podarili objem'' in nam pomagali na poti do uresničitve naših ciljev. LP Boštjan Pavček Predsednik društva PAN Prejemniki donacij v oktobru 2014 Ljubljana, 4.11.2014 Tokrat ste največ objemov namenili Društvo za kulturo inkluzije - Igraj se z mano (2372 objemov), plesnemu društvu PAN (1907 objemov) in študentski sekciji Slovenskega društva za odnose z javnostmi (1001 objem). Vsem trem društvom želimo obilo uspeha pri uresničevanju idej. Ekipa Objema topline Iščejo se najboljše poslovne ideje in dobre ekipe Ljubljana, 21.10.2014 V sodelovanju z Zavodom Viva vas vabimo, da naredite korak ali dva bližje k uresničitvi svoje poslovne ideje s sodelovanjem na Reinovator izzivu 2014. K prijavi organizatorji in partnerji vabimo vse, ki že imate poslovni model in bi ga želeli nadgraditi v sodelovanju z mentorji ter vse tiste, ki bi želeli testirati potencial svoje poslovne ideje. Pogoj? Z vašo poslovno idejo rešujete enega ali več družbenih ali okoljskih izzivov sodobne družbe. Za več informacij o razpisu kliknite na spodnjo sliko (link: www.zavodviva.si/reinovator-izziv-2014) Zahvala nogometnega kluba Tolmin Ljubljana, 20.10.2014 Nogometni klub Tolmin je edini nogometni klub v Posočju, bil pa je ustanovljen že leta 1921. Klub je v svojem lokalnem okolju zelo znan, na tekmah pa ga podpira stalna baza zvestih navijačev, ki tekme NK Tolmin pogosto spremljajo tudi na gostovanjih. Skozi zgodovino je klub doživljal vzpone in padce, trenutno pa člansko moštvo nastopa v 2. Slovenski nogometni ligi. Nogometni klub ima tudi kar 7 mlajših selekcij, v katerih se kali več kot 100 mladih nogometašev iz celotnega Posočja, po novem pa tudi selekcijo veteranov. Prav delo z mladimi je glavno poslanstvo kluba. Nagrada, ki smo jo pridobili v igri Objem Topline, bo zato namenjena podmladku kluba. Namenili jo bomo za nakup športne opreme, ki jo potrebujejo pri treningih. Zahvala Športnega društva Rekreativček Ljubljana, 20.10.2014 V Športnem društvu Rekreativček že kar nekaj let skrbimo za športno aktivnost otrok in odraslih v Vipavski dolini in njeni okolici. Ker pa se zadnje čase vedno bolj zavedamo, da je veliko število otrok, zaradi denarne stiske staršev, prikrajšanih za marsikatero stvar, smo se pred časom v društvu odločili, da v vsak program, ki ga izvajamo za otroke, vključimo brezplačno kakšnega otroka, ki bi bil drugače prikrajšan za vse radosti, ki jih prinaša šport. S sredstvi, ki smo jih prejeli v akciji Objem topline, bomo naše poslanstvo lahko še nadgradili in še kakšnemu otroku več prižgali zvezdico sreče v očeh. Še enkrat lepa hvala, hkrati pa se zahvaljujemo tudi vsem, ki so objem "podarili" našemu društvu. ŠD Rekreativček Zahvala športnega društva Slano blato Ljubljana, 15.10.2014 Športno društvo Slano blato je mlado društvo (ustanovljeno 2011), ki želi v prvi vrsti spodbujati športno dejavnost in razvoj ter krepiti povezovanje med prebivalci Krajevne skupnosti Lokavec (pri Ajdovščini). V ta namen društvo samostojno ali skupinsko z drugimi društvi in Krajevno skupnostjo Lokavec izvaja oziroma pomaga izvesti projekte in dogodke športnega, pa tudi kulturnega, zabavnega in turističnega značaja. Ker pa ti ponavadi presegajo lokalni značaj, imajo od naše dejavnosti koristi tudi prebivalci širše regije. Tako je zastavljen tudi naš naslednji projekt, in sicer športno-družabni prostor, lociran ob nogometnem igrišču in tekaško sprehajalni poti. Prostor z igrali in napravami za raztezanje in vadbo bo v prvi vrsti služil športnemu udejstvovanju (raztezanju, izvajanju vaj za moč). Na voljo bodo tudi igrala za otroke in njihove starše, hkrati pa bo to tudi prostor za druženje in medgeneracijsko povezovanje krajanov Lokavca in vseh drugih obiskovalcev. Društvo je že pričelo z urejanjem prostora, vendar omenjeni projekt zahteva več kot samo udarniško delo. Denarna nagrada, ki smo si jo prislužili z drugim mestom pri akciji Objem topline, nam bo v veliki meri pomagala pri uresničitvi projekta. Lepo vas pozdravljamo in iskreno se vam zahvaljujemo za donacijo! Od navdiha do akcije – poslovni modeli z družbenimi učinki Ljubljana, 6.10.2014 Reinovator inspiracija 2014 Kdaj: 15. oktobra, s pričetkom ob 17.00 Kje: Ekonomska fakulteta UL (Lila dvorana - Dvorana Generali) Vabljeni na srečanje pionirjev na področju družbenega podjetništva od Zagreba, preko Dunaja do Londona, ki prihajajo v Ljubljano, da predstavijo uspešne primere poslovnih modelov s pozitivnimi družbenimi in okoljskimi učinki: David Barrie, svetovalec, socialni podjetnik in TV producent.Njegova vizija je s kreativnimi poslovnimi modeli dvigniti kvaliteto življenja lokalnih skupnosti. Je soustanovitelj večkrat nagrajene londonske kooperative The People’s Supermarket, v kateri člani skupaj odločajo o tem, kakšni izdelki se bodo prodajali v trgovini, in pobudnik iniciative za skupinsko pridelavo zelenjave v angleškem Middlesbroughu, v kateri od leta 2007 sodeluje več tisoč ljudi. Tijana Bogdanović, direktorica socialnega podjetja Roda.Vizija Rode je družba, ki si aktivno prizadeva za izpolnitev potreb in zaščito pravic otrok, staršev, bodočih staršev in družin, vključujoč pravico vsakega posameznika do informirane izbire. Svojo dejavnost financirajo iz različnih virov – javnih, zasebnih in tržnih. Samostojnost in neodvisnost jim zagotavlja dejavnost proizvodnje in prodaje ekoloških pralnih plenic po načelih socialnega podjetništva. Bernhard Hofer, ustanovitelj in glavni idealist podjetja Talentify.Njegova vizija je vsakemu šolarju in šolarki v Avstriji zagotoviti enake možnosti in priložnosti. V sodelovanju z dunajsko poslovno šolo Schönborngasse so zasnovali pilotni projekt, katerega cilj je postaviti temelje za avstrijsko nacionalno učno-mentorsko platformo. Talentify se je uvrstil med Top 150 Startupov Pioneers Festival Challenge. Okrogla miza ‘Razvoj družbenega podjetništva– kako naprej?’ s predstavniki organizacij in podjetij: Spirit Slovenija CEED, Studio Moderna, Ekonomska fakulteta UL in Zavod Viva, povezuje: ImpactHub Vienna Več informacij o dogodku ter Reinovator izzivu 2014 najdete na spletni straniin Facebook straniZavoda Viva, brezplačno karto pa si zagotovite na tej povezavi. Z veseljem vam na vsa vprašanja odgovorimo tudi na e-naslovu anja.serc@zavodviva.siali na telefonski številki 040 164 392. Dogodek je del Reinovator izziva 2014, ki je del vseslovenske akcije Podjetno do družbenih učinkov. Projekt soorganizirajo Zavod Viva, SPIRIT Slovenija, podjetniška mreža CEED, organizacija Sklad05 in Ekonomska fakulteta UL ter poteka ob podpori izjemnih partnerjev iz javnega, zasebnega in nevladnega sektorja. Vseslovenska akcija Podjetno do družbenih učinkov poteka s finančno podporo Ministrstva za gospodarski razvoj in tehnologijo ter Ministrstva za delo, družino in socialne zadeve. Zahvala društva Ustvarjalnik Ljubljana, 26.8.2014 Ustvarjalnik je društvo, ki mlade spodbuja k drugačnemu načinu razmišljanja. Na 52 srednjih šolah preko krožkov učimo podjetništvo, saj trdno verjamemo, da danes nihče ne bi smel biti omejen s svojimi okoliščinami. Učimo, da lahko vsakdo počne tisto, kar rad dela in iz tega tudi ustvari dobiček in jim to tudi dokažemo.To poletje bomo za naše krožkarje organizirali poletni tabor SummerCamp, na katerem se bodo podobno misleči mladi družili, se povezovali in pridobivali nova podjetniška znanja, ki jih bodo opolnomočila, da vzamejo prihodnost v svoje roke. Za ta namen bomo tudi porabili sredstva, ki jih donira Studio Moderna, za kar se vam srčno in iskreno zahvaljujemo. Prepričani smo, da bodo dodatna sredstva omogočila, da jim pripravimo tabor, kakršnega ne bodo nikoli pozabili. V prepričanju, da vzgajamo odgovorne in uspešne bodoče podjetnike se vam še enkrat lepo zahvaljujemo in vas pozdravljamo. Predstavitev in zahvala društva Življenje brez nasilja Ljubljana, 18.8.2014 Društvo življenje brez nasilja je humanitarna, nevladna in neprofitna organizacija in edina na območju Dolenjske in Bele krajine,ki se zavzema za ženske in otroke, žrtve nasilja v družini. V okviru društva se izvajajo programi Varna hiša, Skupina za samopomoč in Poletni tabor na Kolpi. V program Varna hiša, ki ga izvajamo že od l. 1999 sprejemamo ženske in njihove otroke iz območja celotne Slovenije, ki doživljajo kakršnokoli obliko nasilja in se želijo umakniti v varen prostor. Od junija 1999 do danes je bilo v varno hišo nameščenih več kot 190 žensk in 190 otrok. Vključitev v program Varna hiša je prostovoljna in traja največ eno leto, uporabnice pa za bivanje prispevajo minimalni znesek (30% denarne socialne pomoči). Uporabnicam in njihovim otrokom nudimo naslednje oblike pomoči: - namestitev v varen prostor: v najemu imamo dvostanovanjsko hišo s petimi sobami. Vsaki uporabnici (z otroci) je dodeljena svoja soba. V hiši sama vodi svoje gospodinjstvo in skrbi za vzgojo in varstvo svojih otrok. - svetovalno delo: trije strokovno usposobljeni svetovalci opravljajo informativne in svetovalne pogovore po telefonu ali osebno, se dogovarjajo za morebitne razgovore pred sprejemom v program ter izvajajo individualno svetovanje za uporabnike, ki so trenutno v varni hiši kot tudi za ženske po odhodu iz programa. - delavnice: s pomočjo prostovoljcev izvajamo za ženske in otroke sprostitvene, socialne, tematske, izkustvene in ustvarjalne delavnice. Za otroke organiziramo še igralne urice, učno pomoč in po potrebi tudi varstvo. - zagovorništvo:zagovorništvo izvajamo zaposleniin prostovoljke z dovoljenjem in soglasjem uporabnice, na podlagi njene prostovoljne odločitve. Uporabnico informiramo in čustveno pripravimo na določen dogodek. S spremljanjemna razne institucije pa ji nudimo oporo in povečujemo njen občutek varnosti. Donacijo, ki smo jo prejeli, bomo namenili za plačilo stroškov kurjave (ogrevanje in topla voda), ki so za tako veliko hišo visoki, saj nam sredstva, ki jih dobimo preko razpisov žal ne omogočajo nemotenega delovanja društva. Zahvala društva Bosanski dijamant Ljubljana, 25.7.2014 Društvo za kulturo in druženje »BOSANSKI DIJAMANT«Maribor je samostojno, prostovoljno in nepridobitno združenje fizičnih oseb, ki z ljubiteljskim delovanjem uresničuje svoje interese in želje na področju glasbe, plesa, festivalov, koncertov in delavnic ter s tem prispevajo k bogatenju kulturnega življenja in ohranjanju bosansko-hercegovske tradicije. Glavni cilji društva so ohranjanje kulturne tradicije in kulturnih vrednot in organiziranje družabnih srečanj članov društva (proslave, literarni večeri, folklora ...). V društvu smo zelo hvaležni podpre, ki smo je dobili v obliki sredstev s strani podjetja Dormea. Iskrena zahvala gre vsem sodelujočim v akciji, kjer so nam podarjali objemčke, ter nas tako uvrstili na tretjo mesto in nam pomagali do nagrade. Donacijo, ki smo dobili smo porabili za nakup narodnih noš v folklorni sekciji. Topel objemček s strani društva Hvala za vse objeme za Nejca Ljubljana, 21.7.2014 Fundacija DREVORED je lokalna dobrodelna organizacija, ki deluje na področju občine Grosuplje. Njen namen je izboljšati kvaliteto življenja posameznikov, družin in otrok v stiski iz lokalnega okolja. Z medijskim vplivom portala Drevored.si skušamo povezovati tiste, ki želijo pomagati, in tiste, ki pomoč potrebujejo. Da nam gre povezovanje (in objemanje) dobro od rok smo dokazali tudi v akciji Objem topline, saj smo uspeli aktivirati široko lokalno skupnost in skupaj dosegli odličen rezultat. Celoten izkupiček 430 evrov smo namenili naši dobrodelni akciji Podpiram Nejca, s katero želimo pomagati našemu someščanu. Nejc je obetaven štirinajstletni hokejist, ki že devet let zagrizeno trenira hokej. Zaradi težke življenjske situacije je njegova nadaljnja hokejska pot negotova. Vaš prispevek je investicija v prihodnost perspektivnega športnika, saj bo v celoti namenjena nadaljevanju Nejčeve športne kariere. Več o akciji in Nejčevo zgodbo najdete na drevored.si. HVALA vsem, ki ste neutrudno klikali, objemali, delili in se angažirali in HVALA Studiu Moderna, da podpira organizacije in projekte, ki delajo ta svet lepši. Irena Gantar, Fundacija DREVORED Zahvala GD Tamburjaši Ljubljana, 14.7.2014 Tamburjaši smo mladinska tamburaška skupina iz Vipave. Naše ime vsebuje značilnost kraja, od koder prihajamo, burjo. Smo druga generacija tamburašev, ki se je izoblikovala na OŠ Draga Bajca Vipava pod mentorstvom glasbene pedagoginje mag. Vlaste Lokar Lavrenčič. Skupina danes šteje 24 članov. Vključuje študente, srednješolce in starejše osnovnošolce. Vsi smo uspešno zaključili ali še obiskujemo glasbeno šolo in poleg tamburic igramo še druge inštrumente. Redno se udeležujemo različnih tekmovanj tako v Sloveniji, kot tudi v tujini in za svoje igranje prejemamo zlata priznanja. Poleg veliko nastopov po Sloveniji, smo gostovali v Italiji, Avstriji, Švici, Nemčiji, Franciji, na Hrvaškem, Bosni in Srbiji. Dvakrat smo bili gostje na mednarodnem glasbenem sejmu v Frankfurtu, kjer nas je gostilo švicarsko podjetje. Pogosto tudi sodelujemo z drugimi tamburaškimi in pevskimi skupinami ter drugimi glasbeniki. V svoj repertoar vključujemo originalne tamburaške skladbe, slovenske ljudske ter sakralne skladbe in priredbe popularnih skladb. Tamburjaši bomo sredstva porabili za kritje potnih stroškov za potovanje v Novi Sad, kjer smo zastopali Slovenijo na 7. svetovnem festivalu Tamburicafest, kot edini slovenski tamburaški orkester. Koncert si je ogledalo več kot 10.000 ljudi, komisija pa nam je podelila nagrado za najboljši interpretacijo. Najlepša hvala, ker ste nam omogočili, da smo se lahko udeležili festivala. Lep pozdrav! Prejemniki donacij v juniju 2014 Ljubljana, 11.7.2014 Tokrat ste največ objemov namenili Fundaciji Drevored (3008 objemov), nogometnemu klubu Jezero Medvode (2579 objemov) in glasbenemu društvu Tamburjaši (1371 objemov). Vsem trem društvom želimo obilo uspeha pri uresničevanju idej. Ekipa Objema topline Zahvala APZ Tone Tomšič Univerze v Ljubljani Ljubljana, 2.7.2014 Akademski pevski zbor Tone Tomšič Univerze v Ljubljani združuje študentke in študente vseh fakultet Univerze v Ljubljani, ki sta jim skupna velika ljubezen do petja in nenehna želja po vrhunskem umetniškem ustvarjanju. Zbor nadaljuje tradicijo Akademskega pevskega zbora v Ljubljani, ki ga je leta 1926 ustanovil France Marolt kot moški sestav. V letih 1938–39 je Marolt vodil tudi Ženski akademski pevski zbor. Po kulturnem molku med drugo svetovno vojno je ponovno pričel delovati leta 1946, tokrat v mešani zasedbi in pod imenom Akademski pevski zbor Tone Tomšič. Zbor so vedno vodili priznani zborovodje: France Marolt, Radovan Gobec, Janez Bole, Lojze Lebič, Igor Lavrič, Marko Munih, Jože Fürst, Jernej Habjanič, Stojan Kuret in Urša Lah. Od oktobra 2009 zbor vodi Sebastjan Vrhovnik. APZ že od svojega nastanka sodi med najpomembnejše usmerjevalce slovenskega zborovskega petja, ne samo po izvajalsko-tehnično plati, temveč tudi po svoji programski usmerjenosti. Repertoar zbora sestavljajo skladbe vseh glasbeno-zgodovinskih stilnih obdobij, posebno pozornost pa zbor posveča sodobni zborovski literaturi. APZ z naročili in natečaji spodbuja nastanek novih skladb tako mladih kot tudi že uveljavljenih slovenskih skladateljev in z njihovimi prvimi izvedbami veča prepoznavnost slovenske zborovske ustvarjalnosti v domovini in po svetu. Zbor koncertira po vsej Sloveniji, sodeluje pri izvedbah vokalno-inštrumentalnih projektov, snema za arhiv RTV Slovenija, sodeluje s tujimi dirigenti pri zborovodskih seminarjih, koncertih in festivalih. 24. 5. 2014 smo na odru Slovenske filharmonije izvedli letni koncert z naslovom V tihem šelestenju časa. V poklon 80-letnici vrhunskega slovenskega skladatelja Lojzeta Lebiča smo izvedli njegovo vokalno-inštrumentalno delo Ajdna. Skrivnostni in poglobljeni Lebičevi glasbi smo dodali gibalne in scenske elemente in tako je pod taktirko Sebastjana Vrhovnika in v režiji Jasmin Kovic nastal celosten odrski nastop, ki je občinstvo presenetil in se jih dotaknil na drugačen način, kot so tega na zborovskih koncertih navajeni. Todi po letnem koncertu nismo počivali. V začetku junija smo imeli dve snemanji za arhiv RTV Slovenija in za novo zgoščenko, pred poletnimi počitnicami pa se odpravljamo še na turnejo v italijansko Perugio, kjer bomo gostje tamkajšnjega univerzitetnega pevskega zbora. Na tem mestu bi se radi zahvalili vsem, ki ste nas v maju pridno objemali in nam s tem omogočili pridobitev finančnih sredstev, še posebna zahvala pa gre Studiu Moderna, ki nam je omogočil sodelovanje v akciji Objem topline. Lep pevski pozdrav, APZ Tone Tomšič Rezultati podarjanja objemov v maju 2014 Ljubljana, 11.6.2014 Pridni majski obiskovalci ste največ objemov namenili plesnemu društvu Tial, ki se bo sedaj lažje udeležil plesnega tekmovanja v Nemčiji. Dobro podporo ste izrazili še akademskemu pevskemu zboru Toneta Tomšiča (UL), ki je na letnem koncertu ob 80-letnici slovenskega skladatelja Lojzeta Lebiča v sodelovanju s Slovenskim tolkalnim projektom izvedel Lebičevo kantato Ajdna – Glasba o času za zbore. Donacija pa bo zelo prišla prav tudi Mladinskemu društvu HERES, saj letošnje poletje pripravlja 1-mesečni »Prostovoljni misijonski tabor Indija 2014«, katerega namen je pomagati v šolah, mladinskih centrih in delati z mladimi na terenu. 1. Športno društvo športni klub Tial – 3793 objemov 2. Akademski pevski zbor Tone Tomšič Univerze v Ljubljani – 2924 objemov 3. Mladinsko društvo HERES – 1795 objemov Sončen pozdrav,Vsem trem društvom iskreno čestitamo, obiskovalcem pa se najlepše zahvaljujemo za sodelovanje! Ekipa Objema topline Zahvala društva Debra Slovenija Ljubljana, 22.5.2014 Društvo DEBRA Slovenija si prizadeva izboljšati kakovost življenja oseb z redko, zelo težko in neozdravljivo boleznijo bulozna epidermoliza. Osebe z bulozno epidermolizo, ki jim zaradi preobčutljivosti kože pravimo kar »metulji hrabrega srca«, vse svoje življenje preživijo z ranami in bolečinami. Poslanstvo Društva DEBRA Slovenija – društva oseb povezanih z bulozno epidermolizo je združevanje obolelih in njihovih svojcev za izmenjavo izkušenj, izobraževanje in informiranje o novih dosežkih na področju dnevne nege in simptomskega zdravljenja, pomoč pri pridobivanju ustreznega obvezilnega materiala za nego ran, medicinskih pripomočkov, hiperkaloričnih dodatkov in vitaminov, usposabljanje ustreznega strokovnega tima za spremljanje obolelih, pomoč pri izobraževanju in socializaciji obolelih ter organizacija zdravljenja pri nas in v tujini. Veseli smo, da smo s toplimi objemi prijateljev uspeli pridobiti sredstva, ki jih velikodušno podarja Studio Moderna. Z njimi bomo naše metulje osrečili s celodnevnim izletom, kar je zaradi posebnih potreb naših članov, sicer precejšen logističen izziv. Na ta način jim bomo omogočili občutek, da niso sami in da je njihovo življenje pomembno vsem nam. Iskrena hvala prijateljem za vso srčnost ob podarjanju objemov in podjetju Studio Moderna, ki omogoča to čudovito akcijo Objem topline. Našim bolnikom ste narisali nasmeh. Zahvala akademskega pevskega zbora Univerze na Primorskem (APZ UP) Ljubljana, 22.5.2014 AKADEMSKI PEVSKI ZBOR UNIVERZE NA PRIMORSKEM (APZ UP) deluje pod okriljem Študentske organizacije Univerze na Primorskem (ŠOUP) vse od ustanovitve leta 2004. V zboru, ki ga vodita skladatelj in dirigent Ambrož Čopi ter asistentka dirigenta Andreja Hrvatin, poje približno 50 študentk in študentov Univerze na Primorskem (UP) in drugih zborovskih zanesenjakov. Zbor posega v vse glasbene zvrsti in stile, od renesanse do današnjih dni. Posebno pozornost namenja izvedbam skladb primorskih skladateljev, v repertoar pa umešča tudi redkeje izvajana dela in novitete mlajše generacije. V svojih projektih združuje primorske glasbenike in sodeluje z različnimi domačimi in tujimi zbori. S prirejanjem kakovostnih koncertov vokalne in instrumentalne glasbe v okviru ciklov Vox aeternum in Simfonic voices bogati kulturno dogajanje na Slovenski obali. APZ UP redno nastopa na prireditvah v okviru Univerze na Primorskem in koncertira po Sloveniji ter v tujini. Uspešno se je predstavil na državnem tekmovanju Naša pesem v Mariboru, kjer je prejel štiri zlate plakete v mešani zasedbi (2007, 2010, 2012, 2014) in eno v ženski zasedbi (2014) ter na mednarodnih tekmovanjih, kjer je dosegel več prvih mest (Prèveza – 2006, Varna – 2008, Cantonigròs – 2011, Vilna – 2012, Split – 2012, Milazzo – 2013, Prijedor – 2013), zlatih plaket ter priznanj za najbolje izvajane skladbe, povabljen pa je bil tudi na mnoge zborovske festivale. Akademski pevski zbor Univerze na Primorskem je kot finalist leta 2009 nastopil na tekmovanju za Veliko nagrado Evrope v zborovskem petju v francoskem Toursu. ZKD Mestne občine Koper mu je leta 2012 podelila zlato plaketo za izjemne dosežke, Mestna občina Koper pa leta 2014 »Priznanje z veliko plaketo«. Leta 2008 je zbor izdal svojo prvo zgoščenko APZ UP – V ŽIVO, na kateri so zbrani posnetki s koncertov prvega triletja, spomladi 2010 pa se je z izborom skladb četrte in pete sezone predstavil na zgoščenki MYSTERIUM. Sodelovanje z etno-skupino Vruja pri projektu istrskih ljudskih pesmi in plesov je predstavljeno na zgoščenki ISTRANTICO (2010–2012), izbor skladb s koncertov in tekmovanj iz istega obdobja pa na četrti zgoščenki MOZAIKI . Zbor bo sredstva, pridobljena na projektu Objem topline, porabil za turnejo po Balkanu, v sklopu katere se bodo pevci predstavili na mednarodnem tekmovanju v Istanbulu (Turčija) letos julija. Na poti se bomo s koncertom predstavili v Nišu (Srbija) in v Sofiji (Bolgarija). Turneja bo zaključek letošnje jubilejne 10. sezone zbora. Hvala in lep pozdrav, Prejemniki sredstev v aprilu 2014 Ljubljana, 22.5.2014 Dragi podporniki Objema topline, zahvaljujemo se vam za podporo, ki jo s podarjanjem objemov izkazujete vsem dobrodelnim in človekoljubnim slovenskim organizacijam v Sloveniji. V aprilu ste najpogosteje objeli društvo DEBRA Slovenija (3252 prejetih objemov), ki olepšuje življenja oseb z redko in neozdravljivo boleznijo bulozna epidermoliza. Akademsko društvo Univerze na Primorskem se je s 3031 objemi uvrstil na drugo mesto, donacijo pa je prejelo še mlado Slovensko vegansko društvo, ki bo z vašo pomočjo izdal brošuro s prednostmi uravnotežene rastlinske prehrane kot preventive. Vse prejemnikom iskreno čestitamo in želimo obilo uspeha pri izpolnjevanju poslanstva. Prijazen pozdrav, Ekipa Objema topline Zahvala pihalnega orkestra Občine Šentjernej Ljubljana, 23.4.2014 Pihalni orkester Občine Šentjernej je eden izmed pomembnejših soustvarjalcev kulturnega dogajanja v Šentjerneju in na Dolenjskem. Po številu članov je med največjimi društvi v Občini Šentjernej. Orkester deluje v domačem kraju, na raznih prireditvah po Sloveniji, dober glas o bogatem kulturnem življenju na Dolenjskem pa preko gostovanj prenaša tudi izven meja naše dežele. Poleg ustvarjanja zdravega družbenega okolja za osebnostni in glasbeni razvoj članov orkestra, je eden od naših glavnih skupnih ciljev odličnost. Odličnost tako pri izvedbi promenadnih nastopov, kot pri igranju koncertne glasbe in udeležbi na tekmovanjih. V preteklih letih smo skupaj z dirigentom g. Mirom Sajetom gojili kulturo odličnosti. Orkester se je okrepil z lepim številom novih članov, z večanjem orkestra pa rastejo tudi ambicije po kvaliteti in številu projektov. Tako se bomo v mesecu juniju lotili novega projekta, skupaj z učenci Osnovne šole Šentjernej. Približno 130 nastopajočih, bo izvedlo muzikal z naslovom Prihodnost. Ob tem bi se radi zahvalili vsem, ki ste v mesecu marcu glasovali za naš orkester, saj bomo z dobljenimi sredstvi lažje izpeljali zastavljen projekt! Prisrčno se zahvaljujemo tudi podjetju Studio Moderna, ki nam je omogočil prijavo na njihovo velikodušno akcijo. :) Lepo vas pozdravljamo in se vam še enkrat toplo zahvaljujemo za vašo pomoč! Prejemniki sredstev v marcu 2014 Ljubljana, 23.4.2014 1. Društvo za pomoč Obalnim mačkam in drugim živalim - Mačja Preja - 4127 2. KUD PAZ Vinko Vodopivec ŠOU v Ljubljani - 2467 3. Kulturno društvo Pihalni orkester občine Šentjernej - 2232 Hvala vsem za vaše objeme in vabljeni še naprej k spremljanju dogajanja na naši strani. Že 6. bomo tekli za dober namen Ljubljana, 11.4.2014 Jure Košir skupaj s trgovino Forma F+ in Timingom Ljubljana, že šesto leto zapored organizira dobrodelni družinski tek Formaraton, na katerem se je vsa leta do zdaj zbralo veliko število tekačev, ki so, nekateri en krog (2km), nekateri pa kar celih osem ur, tekli za dober namen. Vsako leto se zbere med 500 in 700 tekačev vseh starosti. Zbrana sredstva so bila vsa leta do zdaj namenjena bolnim otrokom. »Letošnji Formaraton je že šesti po vrsti in upam, da se bo zbralo še več tekačev, ki bodo kilometre nabirali skozi ves dan. In naj tudi letos povemo, da za dober namen lahko pretečete ali prehodite tudi samo en krog v Tivoliju ali pa se pomerite s tistimi tekači, ki vztrajajo celih osem ur. Vsak kilometer šteje je tudi tokrat naš slogan,« je povedal Jure Košir. Dobrodelnost je vedno bilo vodilo sedaj že tradicionalnega teka in zbrana sredstva bodo tudi letos namenjena Ustanovi za pomoč otroku z rakom. Vsa leta do zdaj pa z udeležbo na Formaratonu in plačilom štartnine pomagajo tudi znani Slovenci in smo jim zelo hvaleženi. Prav tako pa vsakega udeleženca, ki se odloči teči za dober namen. 19. aprila, v soboto, bo v Tivoliju torej veliko ljudi dobre volje in pripravljenih pomagati in če smo lansko leto skupaj pretekli kar 12.190,992 kilometrov, se bomo vsi skupaj potrudili, da bi jih letos še več. Pridružite se nam tudi vi. Za dober namen. Prijavi se tukaj. Zahvala društva za psihološko svetovanje Kameleon Ljubljana, 7.4.2014 V društvo za psihološko svetovanje Kameleon smo hvaležni in veseli podpore, ki nam jo je v obliki sredstev namenil Dormeo. Prav tako se iskreno zahvaljujemo vsem sodelujočim v akciji Objem topline, ki ste s svojimi glasovi pripomogli k naši uvrstitvi na drugo mesto ter nam s tem dali vedeti, da podpirate naša prizadevanja. V društvu Kameleon se ukvarjamo z anonimnim in brezplačnim psihološkim svetovanjem, namenjeno vsem starostnim skupinam in širokemu spektru psiholoških vprašanj. Svetovanje poteka preko spleta v obliki elektronskega klepeta, tako da je kar najbolj enostavno in preprosto za uporabnike. Prirejamo pa tudi izobraževalne in izkustvene delavnice o različnih temah s področja psihologije. Donacija nam bo olajšala vzdrževanje sistema brezplačnega spletnega svetovanja in omogočila izvedbo novih izobraževalnih aktivnosti namenjenih široki javnosti. Več o našem delovanju si lahko preberete na spletni strani: http://svetovalnicakameleon.si/ Zahvaljujemo se vam za izkazano podporo. Za nami je februarski krog »objemčkanja« Ljubljana, 17.3.2014 Dragi redni obiskovalci našega Objema topline, Iskrena hvala za vaš trud in izjemno objemanje s katerim izkazujete podporo vsem dobrodelnim in človekoljubnim organizacijam v Sloveniji. Največ objemov v mesecu februarju ste namenili za Kulturno umetniško društvo Pevski zbor Arhitektov Slovenije, 1992. Na drugo mesto ste umestili Društvo za psihološko svetovanje Kameleon z 1885 objemi. Tretji prejemnik sredstev pa je Društvo za kulturo in druženje 'BOSANSKI DIJAMANT' Maribor z 1477 objemi. Vse prejemnikom iskreno čestitamo in želimo obilo uspeha pri izpolnjevanju poslanstva. Pomladni pozdrav, Ekipa Objema topline Spoznajte društvo Za otroke sveta Ljubljana, 13.3.2014 Društvo Za Otroke Sveta je društvo za pomoč revnim družinam in otrokom. Je nevladna, prostovoljna, neprofitna in humanitarno usmerjena organizacija, katere temeljni cilj je dvig kakovosti življenja otrok, mladostnikov in družin ter promocija in vključevanje otrok v izobraževanje, od predšolskega do mladostniškega obdobja. Naša glavna naloga je pomagati ranljivim in revnim otrokom – jih izobraziti in zaščititi. Izobraževanje je temeljna človeška pravica. Vsak otrok ima pravico do nje. To je bistvenega pomena za naš razvoj kot posameznike in kot družbo ter pomagati utreti pot do uspešne in produktivne prihodnosti. Ko bomo zagotovili, da imajo otroci dostop do temeljnih pravic, kakovostnega izobraževanja, ki izvira iz enakosti med spoloma, smo vplivali na možnost, ki vpliva na generacije za nami. Še vedno se preveč otrok na svetu ne izobražuje in vsak tak otrok ima sanje, ki lahko ostanejo neuresničljive oziroma nikoli realizirane. Z zagotavljanjem dostopa do kakovostnega učenja in izobrazbe postavimo temelje za rast, preoblikovanje, inovacije, možnosti in enakopravnosti. Sredstva, ki ste nam jih namenili preko Objema topline bomo namenili popravilu strehe šole v Gambiji še pred deževno dobo.V Gambiji, kjer preko programa Potuj Kot Prostovoljec poučujemo otroke iz revnih družin. Razmere v vrtcu so zelo težke, pogoji za učenje so nemogoči. Najbolj nas ovira dež, ki uničuje streho in nam onemogoča delo v razredih. Vsa sredstva bomo uporabili za nujno popravilo strehe. Več o nas in naših projektih si lahko preberete na www.zaotrokesveta.com. Zahvala društva za opazovanje in preučevanje ptic DOPPS Ljubljana, 18.2.2014 Na društvu za opazovanje in preučevanje ptic Slovenije DOPPS se iskreno zahvaljujemo vsem podpornikom, ki ste nam v mesecu januarju prijazno podarili svoje »objeme« in nam tako priborili tretje mesto v akciji Objem topline. Naše aktivnosti so namenjene varstvu ptic in njihovih življenjskih okolij. S tem prispevamo k ohranjanju narave in dobrobiti celotne družbe. Da je naše delo lahko uspešno, potrebujemo široko podporo, k učinkovitemu varstvu narave, ki koristi vsem nam, pa lahko že z majhnimi dejanji prispeva vsak od nas. Vaša izkazana podpora je za nas velika spodbuda. Posebno se zahvaljujemo tudi Studiu Moderna, ki nam je omogočil sodelovanje v akciji in bodo z donacijo velikodušno pripomogli k delovanju društva. Donacija omogoča tisk nove društvene publikacije, s katero bomo osveščali ljudi kako nam lahko pomagajo pri našem poslanstvu varovanja narave, izšla pa bo predvidoma v mesecu marcu. Iz društva vas vse lepo pozdravljamo in se še enkrat najlepše zahvaljujemo za vso podporo, ki ste nam jo izkazali! Zahvala študentskega društva EESTEC Ljubljana, 30.1.2014 V EESTEC LC Ljubljana smo izredno veseli, da smo zmagali na natečaju Objem Topline. Dobljena sredstva so nam bila v veliko pomoč pri organizaciji delavnice FBCPR - Facebook Coding and PR. Na delavnici smo 20 tujim študentom omogočili bivanje v Sloveniji in udeležbo na treningih ter predavanjih o razvoju Facebook aplikacij in uporabi orodij za stike z javnostmi. Udeleženci so osvojili pomembno znanje o spletnih socialnih omrežjih, razvijali svoje mehke veščine in raziskovali lepote Slovenije. Prav tako so prišli v stik s podjetji in strokovnjaki na področjih spletnega programiranja in stikov z javnostmi ter izmenjali veliko izkušenj in idej. Poleg akademskih in kulturnih doživetij pa so delavnico primerno zaključila nova prijateljstva in vezi med domačimi in tujimi študenti. EESTEC je neprofitno in nepolitično društvo v katerem se trudimo krepiti vezi med študenti, gospodarstvom in šolstvom. Ljudem skušamo čimbolj polepšati leta študija, prav tako pa jih želimo dobro pripraviti na življenje po fakulteti. To poskušamo v velikimi meri izvajati s treningi in delavnicami, kot je FBCPR. Zbirati sredstva za tako velik projekt je bilo zelo zahtevno, zato se vam še enkrat iskreno zahvaljujemo! Najlepša hvala in lep pozdrav, Zahvala društva Vesele nogice Ljubljana, 24.1.2014 Društvo Vesele nogice se iskreno zahvaljuje vsem, ki ste s svojim glasovanjem pomagali, da je smo med prejemniki donacij Studio Moderna. Vsak “objem”, ki smo ga prejeli od vas, nam veliko pomeni. Zavezujemo se, da bomo tudi v letu 2014 nadaljevali z delom, ki smo si ga začrtali ob ustanovitvi društva. Zavedamo pa se, da brez naših članov, prostovoljcev, prijateljev, sponzorjev in donatorjev naših uspehov ne bi bilo. Hvala vsem in vsakemu posebej. Posebna zahvala velja podjetju Studio Moderna, ki s svojo akcijo Objem topline izkazuje veliko skrb in odgovornost do pomoči potrebnih. Vaša donacija bo v celoti namenjena financiranju terapij za otroke s posebnimi potrebami, ki niso kriti iz obveznega zdravstvenega zavarovanja. Hvala za zaupanje. Prejemniki sredstev za mesec december Ljubljana, 23.1.2014 V mesecu decembru ste največ objemov namenili: 1. Športna Cheerleading zveza Slovenije - 2656 2. Društvo Močvirski tulipan, samostojno, športno, ustvarjalno in raziskovalno društvo- 1925 3. Društvo Vesele nogice - 1665 Zahvala Cheerleading zveze Slovenije Ljubljana, 23.1.2014 Spoštovani, V imenu Cheerleading zveze Slovenije ter vseh reprezentantov bi Vam rad izrekel iskreno in globoko zahvalo. Vsaka pomoč v katerikoli obliki nam močno olajša delo ali omogoči dejavnosti, ki brez te pomoči ne bi zaživele. Še posebej znamo ceniti to v času, ko medijsko veliko bolj prepoznavni športi s težavo pridobivajo sponzorska in donatorska sredstva. Vaša sredstva bomo porabili za organizacijo in plačilo avtobusnega prevoza naših reprezentantov iz Ljubljane na letališče v Benetke kot začetek njihove poti na Svetovno prvenstvo v cheerleadingu v Orlandu na Floridi, kjer si nadejamo ponovnih vrhunskih uvrstitev. Brez Vaših sredstev tega vsem našim dekletom in fantom verjetno ne bi mogli zagotoviti. Pozdravljamo dobrodelno naravnanost Vašega podjetja in se Vam še enkrat iskreno zahvaljujemo. Zahvala OŠ Artiče Ljubljana, 22.1.2014 Spoštovani! Učenci oddelčne skupnosti šestega razreda OŠ Artiče se Vam iskreno zahvaljujemo, ker ste nam z dobitki obogatili srečelov in s tem izrisali nasmeh na ustih številnih učencev naše šole. Upamo, da se lahko tudi v prihodnje nadejamo prijaznega odziva sodelovanja z vami. V novem letu pa Vam želimo veliko poslovnih uspehov in naj vas ime leto 2014 rado. Z lepimi pozdravi, Simon Vodeb, predsednik 6. razreda in Mateja Jankovič Čurič, razredničarka Zahvala športnega twirling kluba Deskle Ljubljana, 22.1.2014 Čeprav je twirling v Sloveniji dokaj nepoznan šport, je v kanalski občini, od koder Športni twirling klub Deskle prihaja, zelo popularen. Disciplina twirling vključuje elemente plesa in gimnastike v povezavi z osnovnim rekvizitom - palico in je vsekakor zanimiv šport, tako zanimiv, da je v našem klubu trenutno preko 60 aktivnih članic v starosti od 5 do 26 let. Dekleta trenirajo pod strokovnim vodstvom šestih izkušenih trenerk in se pridno pripravljajo na državno prvestvo, ki bo v začetku prihodnjega leta. Na tekmovalnem področju so zelo uspešne, saj so aktualne državne prvakinje, z različnimi zabavnimi nastopi pa popestrijo dogajanje na marsikateri prireditvi na Primorskem. Klub je bil ustanovljen leta 1995, od takrat pa se število članic in nivo znanja strmo povečujeta. V zadnjih letih naše twirleke zelo napredujejo, zato se je pojavila potreba po novih in kakovostnih palicah, ki bi bile primerne za njihov nivo znanja in težino elementov, ki jih izvajajo. Prav zato smo se v klubu odločili, da bomo sodelovali v Objemu topline in tako poskušali pridobiti dodatna sredstva, s katerimi bi finančno razbremenili tako klub kot starše. Iskreno se zahvaljujemo Studiu Modena in Dormeu, ki z donatrsko dejavnostjo podpira tudi športna društva in nam je omogočil sodelovanje v Objemu topline. Skupaj smo zbrali kar 1523 objemov in se uvrstilina tretje mesto, za kar se zahvaljujemo vsem, ki ste za nas aktivno glasovali in nam vsakdan podarjali objeme. Prejeta sredstva bomo porabili za nakup novih palic za mlajše skupine in se še naprej trudili povezovati trdno delo z zabavo, tkati prijateljstva in promovirati twirling kot šport, ki povezuje. Hvala Studiu Modena, Dormeu in vsem, ki ste za nas glasovali! Twirlerke iz Športnega twirling kluba Deskle Zahvala društva Prostovolec Ljubljana, 11.12.2013 "Skrb za druge je sad resnične ljubezni" (P. Bosmans) Prostovoljci Društva prostovoljcev VZD se vam najlepše zahvaljujemo, da ste Dnevnemu centru za brezdomce podarili vzglavnike, prevleke, odeje in ostale pripomočke in s tem zelo obogatili Miklavževo darilo brezdomcem. Se še priporočamo in vam želimo še naprej veliko uspeha pri delu. »MIKLAVŽEVI PIŠKOTKI« Ljubljana, 4.12.2013 Spoštovani! Območno združenje Rdečega križa Zagorje ob Savi bo v četrtek 5. decembra 2013, v času Miklavževega sprevoda, organiziralo dobrodelno akcijo z naslovom »Miklavževi piškotki«. Akcijo, organiziramo z namenom zbiranja sredstev za novoletno obdarovanje otrok iz socialno šibkejših družin. Akcija bo potekala pred Weinbergerjevo hišo v Zagorju v sklopu Miklavževanja, ki ga organizira Občina Zagorje ob Savi. Na prireditvi bomo imeli postavljeno stojnico, na kateri bomo ponujali piškotke, ki so jih spekle marljive prostovoljke krajevnih odborov Rdečega križa Zagorje. Pomagajte nam, da skupaj polepšamo praznične decembrske dni tistim, ki nam največ pomenijo, in ki našo pozornost tudi najbolj potrebujejo; to je našim otrokom. Hvala za Vaše razumevanje in veliko lepega v mesecu, ki prihaja! OZRK Zagorje ob Savi Zahvala društva za zaščito živali Slovenska Bistrica Ljubljana, 29.11.2013 Radi bi se vam iskreno zahvalili za vašo pomoč in podporo pri našemu delovanju! Naše društvo deluje zdaj skoraj eno leto pod novim vodstvom in novimi svežimi idejami ter energijo, kar se tiče zaščite živali. Naši dolgoročni cilji so predvsem osveščanje javnosti o pravilnem ravnanju z živalmi, želimo si, da bi v naslednjih letih občutno zmanjšali populacijo prostoživečih mačk na območju Slovenske Bistrice ter predvsem preprečevanje mučenja ali nepravilnega ravnanja z živalmi. Letos nam je uspelo s pomočjo naše občine sterilizirati kar 132 mačk, večina jih je bilo prostoživečih, zato smo jih spustili nazaj v njihovo okolje, ostale socializirane pa smo uspešno oddali v domove, kjer skrbijo za njih odgovorne in skrbne osebe. Tudi nekaj psom smo uspešno poiskali dom, nekaj pa smo jih vrnili lastnikom, saj so se izgubili. Veliko smo na terenu, kjer pomagamo ljudem, ki pomagajo brezdomnim živalim. V letošnjem letu smo organizirali tudi dobrodelni koncert STOPMO SKUP, katerega je obiskalo zelo veliko ljudi. S pomočjo vseh, ki so sodelovali, smo zbrali skoraj 1400€! Zahvaljujemo se vsem osebam, ki nam stojijo ob strani ter nam pomagajo. Tudi tistim, ki so nam dejansko omogočili ta sredstva, saj so nam vsak dan posvetili minuto svojega časa, s podeljevanjem objemov! Sredstva bomo izključno namenili pomoči potrebnim živalim ter ostalim ciljem našega društva! Hvala vam za vse! Tudi dobre ideje rabijo konkurenco, da postanejo prave rešitve. Prijavi se na Reinovator izziv in nam zaupaj svojo vizijo boljšega življenja. Prijavnica in več informacij dostopno na:http://www.zavodviva.si/izziv-reinovator in na Facebook strani Zavod Viva. Studio Moderna ponosno podpira Reinovator izziv Zahvala za donacijo, združenja Ozara Ljubljana, 16.10.2013 Ponovno bi se vam radi zahvalili za vašo bogato donacijo! Moram pa vam povedati, da vseh izdelkov, ki ste jih podarili ne bomo namenili za srečelov. Sesalec, likalnik, ožemalec citrusov, in skledo za solato bodo za novoletno darilo prejela dekleta iz naše ženske stanovanjske skupine - tako bodo še bolj vneto skrbele za red in zdravo prehrano. Ekonom lonec, skleda za solato in ožemalnik citrusov pa bo prav prišel fantom iz naše moške stanovanjske skupine - saj zelo neradi dolgo stojijo za štedilnikom, radi pa dobro jejo...Tudi žago bomo obdržali v stanovanjski skupini, saj nam bo prišla prav pri manjših hišnih popravilih. Nekateri stanovalci so z orodjem kar spretni, ker pa naše društvo nima sredstev za tovrstno opremljanje stanovanjskih skupin, smo si do sedaj morali orodje izposojati od prijaznih sosedov ali prostovoljcev. En šivalni stroj bomo obdržali v naši pisarni, kjer se bodo zainteresirane uporabnice lahko naučile osnov šivanja. Abrocket pa bo popestril naše gibalno rekreacijske delavnice. Prostori naše pisarne so kletni, vlažni, prašni in plesen jim ni tuja. S pomočjo čistilnika zraka ORECK XL, se od danes naprej moj delavni dan ne bo pričel z kihanjem in solzenjem oči, ob dejavnostih pri katerih sodeluje več uporabnikov in svojcev, pa ne bo več slišati pritožb, kako slab zrak imamo!! Vse ostale izdelke smo že skrili v omare, saj v pisarni nismo imeli dovolj papirja za zavijanje. Želimo pa, da ostanejo darila presenečenje! Jutri nas čaka dosti dela - pričnemo z zavijanjem...... Po novoletni zabavi, pa vam pošljemo nekaj fotografij, na katerih si boste lahko ogledali presenečene in nasmejane obraze naših uporabnikov. Iskreno se Vam zahvaljujemo za donacijo, ki ste jo namenili naši enoti v Izoli. Še naprej se bomo trudili izboljšati kvaliteto življenja osebam z dolgotrajnimi težavami v duševnem zdravju, ljudem v duševni stiski in njihovim svojcem. Veseli nas, da se je Vaše podjetje odzvalo na našo prošnjo, ter nam in našim uporabnikom namenilo pomoč in pozornost in jim tako omogočilo vesel in bogat prehod v novo leto. S prijaznimi pozdravi. Poročilo o delovanju društva Prestop Ljubljana, 14.10.2013 Mineva dobro leto in pol, odkar smo se ustanoviteljice društva Prestop združile v skupnem interesu, da oblikujemo celostno strokovno zasnovan program za sodelovanje z zaprtimi osebami in osebami po prestani kazni zapora. Trenuten obseg našega dela zajema izvajanje vzgojno-izobraževalnih delavnic v dveh zavodih za prestajanje kazni zapora, izobraževanje in usposabljanje prostovoljnih delavcev, sodelovanje na javnih prireditvah in strokovnih posvetih ter ozaveščanje širše javnosti o pomembnih temah s področja kazensko-pravnega sistema. Dolgoročni viziji, da razširimo naše delovanje po celotni mreži zavodov v Sloveniji in razvijemo tudi program za osebe po prestani kazni zapora, še vedno ostajata nerealizirani, saj do sedaj nismo uspeli pridobiti nobenega dolgoročnejšega sofinanciranja naše dejavnosti. Sodelovanje pri družbeno odgovornem projektu Objem topline nam omogoča, da lahko krijemo vsaj osnovne stroške, kot sta nakup materialov, potrebnih za izvajanje delavnic v zavodih, in pa stroške prevoza do zavodov. Tokratna nagrada, že druga zapovrstjo, nam veliko pomeni, saj v njej vidimo podporo številnih ljudi, ki verjamejo v naše delo. V letošnjem letu smo dobili tudi ključno priznanje za kolektivno delo in naziv Naj prostovoljski projekt, kar nas še dodatno motivira, da kljub številnim preprekam sledimo svojim ciljem in korak za korakom dokazujemo, da naš trud ni zaman. Hvala vsem, ki nas na tej poti podpirate! Dragi podeljevalci objemov, Ljubljana, 7.10.2013 V preteklem tednu smo pri nas naredili analizo prejetih objemov in sedaj vam sporočamo rezultate in prejemnike sredstev za septembrski krog akcije: 1. TEDxUniversityofLjubljana - zveza KOMISP - 1664 2. Društvo Prestop - 1596 3. Vis Feminea Od Spočetja Do Korakov - 1218 Vsem trem društvom iskreno čestitamo! In ker se je poletje poslovilo in so pred nami hladnejši meseci v katerih bo topel in iskren objem prišel prav, da prežene jesenski hlad in meglo, vas vabimo k objemanju v živo z vašimi najdražjimi in tudi virtualno na naši spletni strani! Ekipa Objema topline vam pošilja tople jesenske pozdrave. Zahvala športno plesnega kluba AK-RO Ljubljana, 10.9.2013 V Športno plesnem klubu AK-RO se ukvarjamo z akrobatskim rock and rollom. To je športni ples, kjer so del plesa tudi akrobacije. V našem klubu imamo plesalce, ki se učijo plesa in akrobacij, stare od 9 do 28 let. To pomeni, da tekmujejo v petih različnih kategorijah. Nastopamo in tekmujemo doma in v tujini. Rezultati naših plesalcev potrjujejo pridno in zavzeto delo vseh, tako plesalcev kot tudi trenerjev. Ker se jesenski del tekmovanj nezadržno bliža, smo se odločili, da se na prihajajoča tekmovanja pripravimo kar najbolje. Pravi način za to pa so seveda poletne priprave. Zato nam bo denar, ki ste nam ga "priklikali", prišel zelo prav, saj so priprave strošek, ki pade na pleča staršev naših plesalcev. Porabili ga bomo za čim bolj kvalitetne priprave v slovenskem športno turističnem centru. Zato smo zelo hvaležni Dormeu in njihovi akciji Objem topline, saj bo ob pomoči te akcije, strošek priprav nižji. Hkrati pa se zahvaljujemo tudi vsem prijateljem našega kluba. Še naprej se bomo trudili, da se nam v prihajajočih letih pridruži kar največ otrok, saj verjamemo, da sta šport in ples dobra naložba za prihodnost.. Najlepša hvala v imenu staršev, otrok in trenerjev iz Športno plesnega kluba AK-RO. Vabilo na otvoritev razstave "Naš svet je drugačen" Ljubljana, 30.8.2013 Društvo Vesele nogice vas vljudno vabi na otvoritev razstave: NAŠ SVET JE DRUGAČEN - dobrodelna razstava, posvečena izjemnim otrokom Otvoritev razstave bo v sredo, 4. septembra 2013, ob 11. uri, v prostorih Državnega zbora RS, Šubičeva ulica 4, Ljubljana. Po slavnostni otvoritvi bo sledil kratek kulturni program. Društvo Vesele nogice Vljudno vas prosimo za predhodno potrditev udeležbe na elektronski naslov drustvo.veselenogice@gmail.com. Z dobrodelno razstavo umetniških del pod sloganom »Naš svet je drugačen« društvo Vesele nogice združuje umetnost, kulturo in dobrodelnost ter tako dodaja kamenček v mozaiku našega zavedanja, da v naši družbi obstajajo “drugačni” ljudje, ki potrebujejo našo pomoč, ljubezen in podporo. Razstava je posvečena svetovnemu dnevu cerebralne paralize, ki bo 2. oktobra. Na razstavi bodo slovenski umetniki predstavili svoja dela, ki so jih darovali v dobrodelne namene. Izkupiček od prodanih umetnin bo v celoti namenjen financiranju terapij in pripomočkov za otroke s posebnimi potrebami. Drugačnost ne sme biti posebnost, ampak del našega vsakdanjega življenja. Razstava bo odprta vsak dan med 2. in 6. septembrom 2013. Dragi podeljevalci objemov, Ljubljana, 20.8.2013 V juliju ste visokim poletnim temperaturam navkljub zdržali z nami in zvesto objemali svoje favorite med društvi. Razlika med prvima dvema društvoma je tokrat zelo majhna. Največkrat ste objeli športno plesni klub AK-RO. Njim ste namenili 1803 objeme, drugo uvrščenemu Zavodu Udarnik pa 1785 objemov. Sredstva pa prejme tudi Mažoretni klub TAKT Novo mesto. Vsem prejemnikom sredstev čestitamo in se veselimo prvih novih o porabljenih sredstvih. Do takrat pa vabljeni k »objemanju« v avgustovskem krogu. Poletni pozdrav, Ekipa Objema topline Objem topline podpira Društvo EASA – 390 udeležencev, ena zmešnjava, tisoč spominov! Ljubljana, 11.7.2013 Eden izmed trojice junijskih nagrajencev Objema topline, Društvo EASA Slovenija, se že aktivno pripravlja na največji dogodek bodočih arhitektov v Evropi. Od 4. do 18. avgusta 2013 bo v slovenskem kraju Žužemberk v Suhi krajini gostilo 500 študentov iz 50 držav evropskega prostora in širše. V sodelovanju z lokalno skupnostjo in podporniki projekta 33. Evropsko združenje študentov arhitekture – EASA (med drugimi tudi Studio Moderna) bomo izvedli 30 dvotedenskih delavnic na temo arhitekture, kulturne dediščine in lokalnih obrti. Letošnja tema Reakcija oz. Odziv bo povezala lokalno skupnost in stroko pri oblikovanju in upravljanju javnega prostora ter iskanju neizkoriščenega potenciala kraja. Združili bodo 390 udeležencev iz 50 držav, 75 tutorjev, 30 delavnic, 25 pomočnikov in 10 organizatorjev v eno veliko zmešnjavo in tisoče spominov. Več o Društvu EASA, njihovem delovanju in samem projektu si preberite na: http://igg.me/at/easa013. Donirana ležišča že služijo svojemu namenu v letovišču Pinea Ljubljana, 11.7.2013 Zveza društev prijateljev mladine Jesenice opravlja prav posebno poslanstvo. Otrokom in mladostnikom, predvsem tistim v socialni stiski, skušajo pričarati nasmeh na usta. To vsakoletno izpolnjujejo tudi prek letovanja v otroškem letovišču Pinea pri Novigradu. Pri njihovem dobrem delu jim ekipa Dormea in projekta Objem topline želimo pomagati, zato smo jim v preteklem mesecu darovali večje število ležišč in nadvložkov. Vsa omenjena ležišča so že v uporabi v otroškem letovišču Pinea pri Novigradu! Na spletni strani Zveze društev prijateljev mladine Jesenice lahko preberete več o delovanju društva pa tudi o sami donaciji (www.zdpm-jesenice.si). V zahvali, ki so nam jo poslali na podjetje, so zapisali še sledeče: »Najbrž bom živel samo enkrat. Če zatorej lahku komu izkažem prijaznost Ali naredim kakšno dobro delo, Naj to storim sedaj, Naj ne odlašam ali pozabim, Saj ne bom šel večno po tej poti.« (Williama Penna) Počitnice so zajele sapo in junijski zmagovalci so predstavniki mladih Ljubljana, 2.7.2013 Junij je naokrog in čas je za preštevanje objemov organizacijam, ki so si tokrat prislužile vašo pozornost. Poletje nas ponovno razvaja z visokimi temperaturami, počitnice so ravno dobro zajele sapo in temu primerno so tokrat vsi trije zmagovalci predstavniki mladih, ki se trudijo z delom v neprofitnih organizacijah. Največje število objemov ste tokrat podarili Športnemu društvu plesnih in navijaških skupin POM-PON 2000, objeli ste jih kar 2340 krat! Na drugo mesto se je uvrstil MIC – Mladinsko informacijski center z 2074 objemi, z le majhnim zaostankom pa mu sledi Društvo študentov arhitekture EASA Slovenija, ki je z 2014 objemi zasedlo tretje mesto. Tudi tokrat gre seveda največja zahvala vam, obiskovalcem Objema topline, ki spremljate nas in organizacije na poti k dobrim, človekoljubnim projektom. Iskrene čestitke zmagovalcem junijskega Objema topline! Zahvala vrtca Galjevica Ljubljana, 24.6.2013 Zahvaljujemo se vam za sporočilo o nagradi, ki smo jo zelo veseli ter možnost sodelovanja v akciji. Sredstva v višini 140 EUR so namenjena plačilu letovanja za 1 otroka našega vrtca v programu Letovanje Pacug 10.6.-14.6.2013 v sodelovanju z ZPM, ki se ga z današnjim dnem udeležuje 43 otrok našega vrtca. Subvencioniranje programa bomo nudili 6 otrokom, cena programa za enega udeleženca je 161,20 EUR, iz Sklada vrtca bomo zato nakazali 967,20 EUR. Vzporedno z akcijo Objem topline smo v vrtcu organizirali tudi Športne igre Galjevica, kjer smo v nagradni igri Podarim dobiš in s knjižnim sejmom zbrali 370 EUR, z donacijami podjetij pa 1.200 EUR. Več o delovanju Sklada vrtca je zapisano na: http://www.vrtec-galjevica.si/sklad-vrtca Zahvala društva Morigenos Ljubljana, 24.6.2013 Društvo Morigenos se iskreno zahvaljuje Dormeu za vključitev v akcijo Objem Topline ter vsem prijateljem in podpornikom za vsakega izmed 5252 objemov. Brez vas nam ne bi uspelo! Z vašo pomočjo, bomo izvedli izobraževalno akcijo o pravilnem ravnanju ob srečanju z delfini, s katero želimo zmanjšati negativen vpliv pomorskega prometa na delfine v slovenskem morju. Za seboj imamo že 12 let uspešnega dela na področju raziskovanja in varstva morja ter njegove biotske pestrosti. Poznamo že več kot 120 delfinov, ki uporabljajo slovensko morje kot del svojega življenjskega prostora. Delfini se tu prehranjujejo, igrajo, počivajo in vzgajajo mladiče. Naše znanstveno raziskovanje je osnova za učinkovito varstvo delfinov v Sloveniji in Jadranu, izobraževalne aktivnosti pa prispevajo k boljši ozaveščenosti slovenske in evropske javnosti o pomembnosti ter načinu varstva morja in njegovih prebivalcev. Pridobljena donatorska sredstva bodo porabljena za izobraževalno akcijo o pravilnem ravnanju ob srečanju z delfini. Povečan pomorski promet v poletnem času predstavlja veliko grožnjo delfinom pri nas. Podvodni hrup, ki je posledica pomorskega prometa, delfinom onemogoča sporazumevanje, iskanje hrane in v najhujših primerih celo povzroči poškodbe sluha. Velika je tudi nevarnost trkov s hitrimi čolni. Vendar pa lahko s primernim ravnanjem na morju negativne vplive na delfine in njihovo življenjsko okolje močno zmanjšamo. Pripravili smo zloženke »Kaj storiti, če na morju opazimo delfine«, s katerimi bomo osveščali vse lastnike bark, turiste, lokalne prebivalce in mladino po slovenskih šolah. Raznosili jih bomo po obalnih knjižnicah, marinah, turistično informacijskih točkah in luških kapitanijah. Otroke in mladino bomo o primernem ravnanju na morju osveščali tudi s predavanji. O primerni vožnji na morju v bližini delfinov se bomo pogovorili z lokalnimi turističnimi operaterji, ki ponujajo izlete z barkami. Turistom pa omogočili, da na prostem prisluhnejo brezplačnim predavanjem.Več o delfinih v slovenskem morju in poteku akcije si lahko preberete na naših spletnih portalih. Zahvala plesnega kluba Briljantina Ljubljana, 24.6.2013 Glavna dejavnost plesnega kluba Briljantina je akrobatski rock'n'roll. Naši tekmovalci plešejo v parih in formaciji in dosegajo odlične rezultate tudi na mednarodni ravni. Ples promoviramo na osnovnih šolah in tako pridobivamo nove člane. Naša formacija »Briljantina teens« je novembra 2012 osvojila naslov vice svetovnih prvakov v kategoriji mladinskih formacij. Za doseženi uspeh so bili plesalci nagrajeni še s priznanjem Plesne Zveze Slovenije. Letos julija želimo briljantinčki uspeh ponoviti, zato zavzeto treniramo in se pripravljamo na tekmovanje. Prejetih sredstev smo bili zelo veseli, ker nas čakajo stroški dodatnih treningov, novih kostimov in prevoza na tekmovanje. Denar bomo porabili za kostime ali kritje stroška avtobusa. Rezultati »objemanja« za mesec maj Ljubljana, 17.6.2013 Vremenu primerno ste tudi v mesecu maju pridno objemali organizacije, ki po vašem mnenju dobro delujejo in zaslužijo finančno pomoč. Največ objemov ste namenili društvu za zaščito morskih sesalcev Morigenos in sicer kar 5252. Društvo bo sredstva namenili za izobraževalno akcijo o pravilnem ravnanju ob srečanju z delfini. Le nekaj manj (5219) ste jih podarili plesalcem plesnega klubu Briljantina, ki se bodo s prejetimi sredstvi lažje udeležili svetovnega prvenstva v tekmovanju v formacijah v Riminiju. Tretji prejemnik sredstev (1669 objemov) pa je Vrtec Galjevica v katerem bodo v juniju 2013 organizirali 5 dnevno letovanje za otroke v starosti 4-6 let. Vse več je otrok, katerih družine si plačila 5 dnevnih taborov oz. letovanj ne morejo privoščiti, zato imajo v vrtcu odprt Sklad vrtca, kjer zbirajo sredstva za pomoč in sofinanciranje obogatitvenih programov za predšolske otroke. Čestitamo vsem prejemnikom, vam dragi obiskovalci portala pa najlepša hvala za sodelovanje in izkazano zaupanje! Zahvala Društva za zaščito živali Kranj Ljubljana, 17.6.2013 Pozdravljeni, najprej bi se vam radi iskreno zahvalili za organizacijo akcije Objem topline, v kateri je naše Društvo za zaščito živali Kranj sodelovalo v aprilu in zbralo največ glasov. Na tem mestu tudi iskrena hvala vsem tistim, ki so se nas spomnili čisto vsak dan in nas objemali. Brez vas nam ne bi uspelo – ponosni smo na vas! Pretežni del doniranih finančnih sredstev bomo oz. smo že porabili za nakup prilagojenega mleka za mačje dudarčke, ki so v oskrbi skrbnic pod našim okriljem: Loty, Lucy, Frenki, Jani. Jani je kljub svoji res rosni mladosti prestal tudi že operacijo učka, ki ga je bilo treba odstraniti. Nekaj zbranih sredstev bomo porabili za antiparazitike zanje, če bo slučajno še kaj ostalo, pa še za cepljenje proti kugi in kužnim boleznim. Muc, ki so v oskrbi skrbnic pod okriljem Društva za zaščito živali Kranj, je, poleg zgoraj naštetih, še precej – o njih si lahko preberete tule: http://www.pomagamo-zivalim.si/viewforum.php?f=49 ), zato se svojim simpatizerjem toplo priporočamo za finančne prispevke po njihovih zmožnostih tudi v prihodnje. V mesecu aprilu so si sredstva prislužile slednje organizacije: Ljubljana, 16.5.2013 1. Društvo za zaščito živali Kranj, število objemov: 5835 2. NK Jezero Medvode, število objemov: 5058 3. KOSOVIR - Zavod za oskrbo in pomoč živalim ter osveščanje, število objemov: 3665 Vsem prejemnikom čestitamo in jim želimo uspešno delovanje. Iskrena zahvala pa gre vsem obiskovalcem Objema toplina za tako radodarno podarjanje objemov in za izkazano zaupanje! Ekipa Objema topline Dobrodelni tek Vesele nogice Ljubljana, 15.4.2013 “Pomagajmo otrokom s posebnimi potrebami narediti prve korake na njihovi poti v lepšo prihodnost!” V Laškem se bo v nedeljo, 21.4.2013 odvijal prvi dobrodelni tek Veselih nogic, namenjen vsem mlajšim in starejšim ljubiteljem športa in rekreacije ter podpornikom oseb s posebnimi potrebami. Udeleženci teka bodo lahko izbirali med: - krajšo progo Veseli Vodomček, ki bo potekala skozi park in je dolga 800 m, - daljšo progo Vesele nogice, ki bo potekala skozi mesto Laško in je dolga 2.500 m. S prijavnino v višini 10 evrov bodo udeleženci prireditve pomagali zbirati finančna sredstva za kritje stroškov terapij in pripomočkov za nego ter nameščanje otrok s posebnimi potrebami. Prijavnina za otroke mlajše od 15 let znaša 5 EUR. Prijave na dobrodelni tek zbiramo do 18.4.2013 na spletni strani društva: www.drustvo-veselenogice.si in na dan teka, med 9. in 11. uro. Namen dobrodelnega teka je širiti sporočilo, da skupaj zmoremo več. Veseli bomo, če se nam boste pridružili in katerokoli traso pretekli ali prehodili. Vsak udeleženec bo za nas zmagovalec, ne glede kako in kdaj bo prišel na cilj. Dobrodelni tek za Vesele nogice je priložnost, da poskrbite za rekreacijo in prijeten družinski izlet. Program prireditve dobrodelni tek Program prireditve bosta povezovala Nina Pader in ambasador društva Rado Mulej. 9.00 - 11.00 možnost dodatnih prijav na tek 10.30 vodeno ogrevanje za tek Veseli Vodomček 11.00 start teka Veseli Vodomček 11.30 vodeno ogrevanje za tek Vesele nogice 12.00 start teka Vesele nogice Udeleženci bodo po končanem teku prejeli spominske nagrade naših sponzorjev. V času prireditve bo na našem odru potekal kulturno umetniški program. Na prireditvi se vam bodo predstavili tudi podjetja, posamezniki, kmetije in društva iz Laškega in njegove okolice. Vse otroke in mlade po srcu pa vabimo, da se udeležite otroških delavnic. Zahvala Društva za zaščito živali Posavje Ljubljana, 12.4.2013 DZZŽ Posavje že leta deluje na območju Posavja in si prizadeva izboljšati odnos ljudi do živali. Naši glavni cilji so vzgoja in izobraževanje na področju zaščite živali, prizadevanja za boljšo pravno zaščito živali, reševanje primerov mučenja in zanemarjanja živali v sodelovanju s pristojno inšpekcijsko službo in policijo ter pomoč zapuščenim živalim ter sodelovanje z drugimi organizacijami za zaščito živali, državnimi organi, organi lokalnih skupnosti, veterinarskimi organizacijami in drugimi pri reševanju problemov s področja zaščite živali. V zadnjem času pa se na nas obrača tudi vse več posameznikov, ki jih je socialna stiska pahnila na rob preživetja in zato ne zmorejo več skrbeti za svoje živali ter so jim prisiljeni poiskati nov dom. Ena takih zgodb je tudi Mikeova zgodba. Pri reševanju takih stisk, človeških in živalskih, je seveda denarja vedno premalo, zato je vsak prostovoljen prispevek toliko bolj dragocen in prizadevamo si, da ga kar najbolj smotrno porabimo. Člani DZZŽ Posavje se najlepše zahvaljujemo podjetju Studio Moderna, ki nam je s pomočjo humanitarne nagradne igre Objem Topline omogočilo, da smo pridobili potrebna sredstva za operacijo Mikeove čeljusti. Prav tako se iz srca zahvaljujemo za vsak objem, ki ste nam ga podarili v mesecu marcu 2013 in tako podprli naša prizadevanja. Z denarjem in dodatnimi donacijami bomo uspeli pokriti stroške kastracije in plastično operacijo prestreljene čeljusti. Veliko srce pa niso pokazali le vaši objemčki, tudi odziv med potencialnimi posvojitelji je bil izjemen. Tako je krasen brezdomni Mike pretekli teden odšel v nov, ljubeč dom na Pokljuko. Damjana Rovan Društvo za zaščito živali Posavje Rezultati marčevskega »objemanja« Ljubljana, 9.4.2013 Dragi redni obiskovalci Objema topline z veseljem vam sporočamo rezultate marčevskega »objemanja«. Največ objemov je prejelo Društvo za zaščito živali Posavje, saj vas je ganila žalostna zgodba psa Mikea, ki je bil ustreljen. Z objemanjem ste poplačali stroške operacije. Na drugem mestu po številu prejetih objemov se je znašlo Društvo varnega zavetja - Varna hiša Pomurja, ki bo s prejetimi sredstvi pomagalo ženskam in otrokom žrtvam nasilja. Tretji prejemnik sredstev pa je Društvo Vivamar - društvo za trajnostni razvoj morja, ki si prizadeva za ohranitev in raziskovanje delfinov v slovenskem morju. Vsi prejemniki sredstev se vam za objeme toplo zahvaljujejo. Več o njihovih podvigih pa si boste lahko kmalu prebrali na naši strani. Zahvala delovnega centra Kekec iz Murske Sobote Ljubljana, 20.3.2013 Najlepše se zahvaljujemo podjetju Studio Moderna, ki nam je preko humanitarne akcije Objem Topline omogočila predstaviti Dnevni center za otroke in mladostnike Kekec širši lokalni skupnosti, s pomočjo katere smo pridno »klikali« in se uvrstili na tretje mesto, kar nam je prineslo denarno donacijo. Posebna zahvala gre vsakemu posamezniki za vsak »klik«. Veseli smo namreč vsake donacije in zanjo hvaležni še posebej, ko gre za dobrobit naših otrok. DC Kekec ponuja vsebine zdravega življenjskega sloga s področja prehrane, gibanja, pozitivnega duševnega zdravje ter pomoč pri uspešnem učenju. Samo s skupno pomočjo nam lahko uspe otrokom ohraniti sanje, kajti če jim bomo dovoliti sanjati, bodo ta svet spremenili na bolje... Zgodba o nastanku DC Kekec: Na Centru za socialno delo Murska Sobota smo iskali rešitev za pomoč in podporo staršem, ki bi jih razbremenila pri vzgoji in bila dostojanstvena, spoštljiva, v katero bi se tako otroci in starši lahko aktivno vključevali, s tem, da nebi prihajajo od odvzemanja moči in veljave staršev. Tako se je v okviru projektne skupine se je oblikovala zamisel o Dnevnem centru za otroke in mladostnike, ki je svečano odprl svoja vrata 24. decembra 2012. Vsi smo bili novinci, tako mi kot otroci, s svojimi pričakovanji, upanjem in veseljem. Otroci so začeli prihajati, spočetka manj, sedaj pa vedno več. Skupaj z otroci smo soustvarili preživljanje popoldanskega časa v okviru programa, z otroci smo se pogovarjali, kje jih lahko podpremo, stojimo ob strani, izboljšamo učne navade. Program izvajata dve javni delavki ter prostovoljci ob strokovni podpori vodje programa Erne Fišinger. Veliko lepih doživetij in prijetnih trenutkov preživimo v našem "Kekcu" skupaj z otroci. Ne potrebujemo veliko za dobro voljo. A kljub temu, da smo skromni, potrebujemo za nakup hrane, material za ustvarjalne delavnice ter še kaj finančno podporo. Program je ločen od proračunskih prejemkov Centra za socialno delo Murska Sobota, zato se obračamo na donatorje, prijavljamo na razpise, da lahko omogočamo otrokom aktivne popoldneve z veliko mero občutka pripadnosti in sprejetosti. Finančno ali materialno podporo iščemo pri različnih podjetjih, posameznikih, dobrotnikih. Z namenom zbiranja sredstev smo se v mesecu februarju tudi prijavili na Objem topline pri Dormeu, Studio Moderna ter se s podarjanjem objemov preko klikov s strani naših prijateljev, sodelavcev, poslovnih partnerjev, sorodnikov, medijev uvrstili na drugo mesto. Na tem mestu bi se želeli zahvaliti vsem, ki so se vključili v to akcijo, ki nam ni prinesla zgolj nagrade, ampak veliko več. Med seboj smo se bolj povezali, postali bolj prepoznavni, ustvarili Facebook stran, se promovirali ter prejeli veliko podpore tudi s strani pomurskih medijev, ki so prav tako klikali za nas. To ni klasična zgodba o uspehu posamezne institucije, ampak je zgodba o uspehu vseh, kateri delamo na tem, o medsebojnem sodelovanju, zavedanju o družbeni odgovornosti donatorjev, ki so našli denar za nas, prostovoljcih, ki jim ni žal popoldnevov in jim ne zmanjka idej na vprašanja otrok: "Kaj bomo pa danes delali?", starših katere smo vsaj malo razbremenili ter da vedo, da je za njihove otroke dobro poskrbljeno. Bodimo »Kekci« in bodimo kul ter poiščimo v sebi igrivega otroka iz otroštva, ko smo bili veseli, nagajivi, zvezdavi, si pomagali, bili radi v naravi, bili radovedni... Društvo Srčne mamice vas vabi na dobrodelni koncert za EINTN Porodnišnice Ljubljana Ljubljana, 19.3.2013 800 gramov srčnosti Nedelja, 24.3.2013, od 10.00 do 17.00 Program: 10:30 Igrica »Pika Nogavička v čarovniški šoli« v izvedbi Zavoda Enostavno Prijatelji 11:00 Damjana Golavšek 12:00 Natečaja: OKRAŠEVANJE MUFFINOV IN LEGO KREACIJE 12:45 Hiša plesa in materinstva:»Plesna igralnica« 13:30 Čarobni otroci – Relax kids 14:30 Igrica "Od kod si kruhek", v izvedbi mladinske dramske skupine KUD "Pod lipo" Adergas 15:00 Čarodej Toni 15:30 Plesna šola Netopir, Kranj »Panjčkov svet« 16:00 Natečaja: OKRAŠEVANJE MUFFINOV IN LEGO KREACIJ PREKO CELEGA DNE: -> SREČELOV, DELAVNICE: ličenje, friziranje, izdelava voščilnic, pisanje želja bolnim otrokom -> 10.00-13.00 FOTOGRAFIRANJE OTROK IN DRUŽIN: MALI ČUDEŽ NARAVE– PETRA NUZDORFER -> 13.00-17.00 FOTOGRAFIRANJE OTROK IN DRUŽIN: USTVARJALNICA SPOMINOV Fotografiranje dogodka: JS-DESIGN – Jana Šnuderl *pridržujemo si pravico do spremembe programa Več informacij na www.srcnemamice.weebly.com ali www.facebook.com/srcnemamice Duh časa razveseljuje s podarjenimi računalniki Ljubljana, 18.3.2013 Predsednik društva Matjaž Ugovšek je v zahvali društva zapisal slednje: »Projekt izvajamo že od decembra 2011, torej več ko eno leto. Odkar pa smo v Ljubljani dobili prostore, ki so nam jih velikodušno odstopili na o.š. Bičevje, je naša dejavnost dobila povsem nov zagon. Kmalu zatem (v septembru 2012) so nas iz Studia Moderna prijetno presenetili s kupom brezhibnih računalnikov, ki so že bili v odpisu. Ker je šlo za več kot le solidne računalnike, smo od takrat dejansko dvignili svoje standarde in tako našim prosilcem sedaj podarjamo le še res dostojne "mašine". Od septembra lani, so nas v Studiu Moderna že večkrat prijetno presenetili z donacijami, vsakič pa smo prejeli le strojno opremo vrhunske kakovosti. S svojo velikodušno podporo, je Studio Moderna tako poslalo sporočilo drugim podjetjem in organizacijam, ki sedaj sledijo njihovemu zgledu ter podpirajo naša prizadevanja z odsluženo računalniško opremo. Trenutno je naša dejavnost še v fazi širjenja po vsej državi, izpostave projekta pa rastejo kot gobe po dežju. Tako sedaj delujemo poleg Ljubljane še v Mariboru, Slovenj Gradcu, Novem mestu, Zagorju ob Savi, Kozini, Tolminu in na Ptuju, pogovori pa potekajo tudi za izpostave v Murski Soboti, Kranju, Novi Gorici in na Krasu. Cilj je delovanje v vseh slovenskih regijiah ter popolna reciklaža slehernega kosa računalniške opreme pri nas. Sredstva, ki smo jih februarja pridobili preko akcije Objem topline, bomo v večini porabili za dostavo večjih količin računalnikov iz Ljubljane (kjer nam opremo podari največ posameznikov in podjetij) v tiste izpostave, v katerih je tudi večje število prosilcev - socialno ogroženih. Nekaj sredstev bomo namenili tudi za nakup potrošnega materiala (čistila, orodje, termalna pasta ...). » Rezultati »objemanja« za mesec februar Ljubljana, 11.3.2013 Tudi v februarju so bili vaši topli objemi naklonjeni in odprti živalim, saj je največ objemov dobilo Društvo za zaščito živali Maribor, ki bo s podarjenimi sredstvi skušalo sterilizirati čimveč prostoživečih mačk in s tem zmanjšati število bodočih brezdomčkov. Na drugem mestu je po številu objemov pristalo društvo Duh časa, ki predeluje rabljene računalnike in jih podarja otrokom in družinam v stiski. Na tem mestu velja poziv vsem, ki imate doma odslužene računalnike, ki ste jih nadomestili z novimi, da društvo Duh časa kontaktirate in računalnike poklonite njim. Sredstva pa bomo podarili tudi Centru za socialno delo Murska Sobota,za program dnevnega centra za otroke in mladostnike Kekec. V DC Kekec imajo namreč posluh za reševanje težav otrok in se z njimi učijo, igrajo, kuhajo in ustvarjajo. Skupaj iščejo poti do pozitivnega odziva in uspeha v šoli, med vrstniki in doma. Objem za puhast kožušček in prestrašene oči Ljubljana, 11.3.2013 Društvo Poživ Velenje, že dobrih deset let aktivno sodeluje na živalovarstveni sceni v Sloveniji. S podporo matične občine, se s kastracijami in sterilizacijami trudimo zajeziti neželeno populacijo mačk, s tem pa omejiti prenos spolno prenosljivih in kužnih bolezni. Žal pa so sredstva iz proračuna omejena, potreb v obliki hrane in zdravstvene oskrbe živali na terenu, pa je veliko. Zato si kot neprofitno društvo skušamo sredstva, ki jih za to potrebujemo, zagotoviti preko članarin, donatorjev in aktivnostmi v društvu. Pred malo manj, kot letom dni, smo ustanovili tudi podružnično društvo z imenom Lučka, ki deluje predvsem na področju Zg. Savinjske doline in se srečuje s precej podobno situacijo na terenu. Oba dela društva se trudita zagotoviti tudi pomoč posameznikom, ki jo v društvu poiščejo bodisi v obliki nasveta ali kakšni drugačni podpori. Stisk ni malo in znanje, ki ga moramo zato imeti, se je potrebno naučiti in ga tudi primerno uporabiti. Skupaj ugotavljamo, da z dobrim, kvalitetnim delom na terenu in delovanju na področju osveščanja o pravicah živali in njihovih potrebah, premikamo meje do sedaj poznanega in smatramo, da se kljub precej kritičnemu odzivu družbe na to temo, situacija izboljšuje in se rojevajo novi rodovi, ki znajo, predvsem pa zmorejo primerno sobivati z živaljo. Ob tej priliki se želimo zahvaliti vam, Studiu Moderna, ekipi, ki ste nam dovolili pristopiti k sodelovanju v nagradni igri v mesecu januarju in vsem tistim, ki ste nas prišli objeti in nam s tem zagotoviti nezanemarljivo vsoto sredstev, ki nam bo izjemno pomagala pri poravnavanju stroškov hrane za prosto živeče živali in zagotovo pri plačilu nekaj kastracij in sterilizacij mačk, ki so nikogaršnje, torej od nas vseh Ljudje s srcem ste, vsi vi, in takšnim pri nas snamemo kapo z glave in se zares in iskreno zahvaljujemo. Ekipa Poživ Velenje in Lučka Mozirje Mladi krtki se na 4-dnevne zimske počitnice odpravili za le 5 €. In vse to samo zaradi vas! Ljubljana, 11.3.2013 Taborniki Rodu srebrnih krtov Idrija smo aktivni že 60-let, v zadnjih letih pa trenutno vodstvo društva beleži porast članov, kar si štejemo v veselje, saj to pomeni, da so vodniki pri svojem delu uspešni in da otroci radi prihajajo na naša srečanja. Društvo šteje okoli 100 članov, ki so razdeljeni po starostnih skupinah, od najmlajših, ki štejejo komaj 5 let, do malo starejših, vse do tistih, ki že končujejo svojo izobraževalno pot in se počasi zaposlujejo. Vodstvo rodu sestavljajo mladi, aktivni, pozitivni prostovoljci, ki svoj prosti čas radi preživijo v družbi otrok in jim popestrijo petkove popoldneve in vikende. Z otroci se srečujemo enkrat tedensko, čez vikende pa sta vsak mesec vsaj dve eno- ali večdnevni akciji. Ena večjih zimskih akcij je zimovanje, vrhunec taborniškega leta pa taborjenje na naši stalni lokaciji, v hrvaškem Karigadorju. Za sodelovanje v akciji Objem topline, ki jo organizira podjetje Studio moderna, smo se odločili zato, da bi našim članom omogočili cenejše 4-dnevno zimovanje. Letos smo ga izvedli v naši taborniški koči na Pšenku nad Idrijo. Zaradi bližine lokacije in cenovno zelo ugodne akcije, se je na zimovanje prijavil več kot 60 otrok. Ker taborniška koča ne more sprejeti takšnega števila ljudi, smo se odločili, da zimovanje izvedemo v dveh terminih, ločeno za mlajše in starejše. Naklonjeno nam je bilo tudi vreme, saj nas je sneg prijetno presenetil in smo tako zimovanje doživeli v pravem pomenu besede. Za najmlajše so naši vodniki pripravili zimovanje na temo olimpijskih iger, v sklopu katerih so imeli razna tekmovanja (v grajenju snežakov, v »lopatanju« ...), poleg tega pa so spoznali tudi olimpijsko vas, taborniško kočo na Pšenku, in zabavno zgodovino iger. Starejši taborniki pa so se v drugem terminu potegovali za naziv gospodarja koče, saj je bila tema GG zimovanja »Pšenk išče gospodarja« (idejo smo vzeli iz oddaje Gostilna išče šefa). Udeleženci resničnostnega šova so bili nad konceptom navdušeni, saj so svojim vodnikom morali dokazati znanje iz kuhanja, kurjenja v pečeh, ogrevanja koče in iz nekaj drugih veščin, ki jih bodo nekega dne morali obvladati. Da pa smo lahko zimovanje izvedli v taki obliki, bi se najprej radi zahvalili vsem skrbnim članom, staršem, prijateljem in vsem, ki so vestno klikali na naše ime in nam dnevno podarjali objeme. Z vašo pomočjo nam je uspelo izvesti še eno cenovno ugodno akcijo za naše zveste člane. Zahvale gredo tudi podjetju Studio moderna, ki v skladu z vrednotami trajnostnega razvoja posveča posebno pozornost človekoljubnim in humanitarnim projektom in aktivnostim. Meseca januarja nam je v sklopu akcije Objem topline uspelo zbrati zadostno število glasov, s katerimi smo prišli na drugo mesto in si s tem prislužili lepo nagrado. Idrijski taborniki in njihovi starši se Vam za to priložnost še enkrat zahvaljujemo! Več informacij in slik najdete na naši spletni strani: www.krti.rutka.net Vsaj 20 pasjih mladičkov manj na leto Ljubljana, 11.3.2013 Člani Društva Animal Angels se vsem lepo zahvaljujemo za vsak objem, ki ste nam ga podarili v decembru 2012. Boj za zmago je bil napet do zadnjega trenutka in zelo smo se razveselili prvega mesta. Naše poslanstvo je pomagati brezdomnim, zlorabljenim in zanemarjenim živalim v Sloveniji ter izven naših meja. Rešujemo pse in muce z ulic, poskrbimo za cepljenja, sterilizacije in kastracije ter živali nameščamo v začasne ali stalne domove. Naša naloga je tudi, da osveščamo ljudi in prijavljamo neodgovorna ravnanja z živalmi. Denar, ki nam ga je doniral Studio Moderna, smo porabili za sterilizacijo dveh psičk v enem izmed romskih naselij na dolenjskem. Tu je pasja problematika zelo obsežna. Psičke se nenadzorovano razmnožujejo, za mladičke ni ustrezno poskrbljeno (zdravstveno, higiensko, prostorsko...) in vsaka sterilizirana psička pomeni za nas uspeh. Žal pristojne službe ne ravnajo tako kot bi morale, mi pa se trudimo pomagati kolikor lahko. Vemo, da ne moremo spremeniti sveta, vendar je vsaka psička, ki se ji pomaga, vredna našega truda. Hvala vsem iz srca, člani društva Animal Angels Objem topline - skorajda že na poti v novo življenje Ljubljana, 14.2.2013 Društvo Hrtji svet Slovenije je v mesecu decembru hvaležno sprejelo povabilo in se udeležilo nagradne akcije Objem topline, ki jo omogoča blagovna znamka Dormeo. Denarja je vedno premalo, pa najsi rešujemo človeške stiske ali pač stiske živali. Zato smo se z upanjem v scru pridružili dolgemu spisku društev, ki opravljajo neko hvale vredno poslanstvo... In še kako ste nas objeli! S hvaležnostjo se torej podajamo na pot pomoči, kot že tolikokrat poprej v Španijo, v zavetišče Scooby v Medini del Campo, v ograde s španskimi hrti. Cela kopica jih vedno čaka tam, v zimskih mesecih ta kontinentalni del Španije nikakor ne opraviči slovesa kakšne tople počitniške destinacije in zima je čas dodatne borbe za pse – borbe z mrazom, katero z maščobo slabo opremljena telesa hrtov komajda zmorejo. Zato bomo sredstva porabili za takojšnjo pomoč – premik iz zavetišča v Slovenijo, namestitev v tople in ljubeče začasne domove (dokler ne zasveti samo njihova srečna zvezda na nebu), pričetek urejenega in udobnega življenja. Pričenjamo že februarja, ko se na dolgo pot proti Sloveniji napotita galgo Tarzan in podenčica Punky. Za oba bomo v zavetišču lahko poravnali nujne stroške priprave na pot (sterilizacija/kastracija, čipiranje, cepljenje in potni dokumenti), plačali sam prevoz, v Sloveniji pa ju že čaka cela kopica navdušenih ljudi in vsak dobi tudi samo svojo, kar 20-kilogramsko, vrečo kvalitetnih briketov! Vaš Objem topline bomo podarili naprej – že čez 10 dni bomo lahko objeli prva dva hrta, ki jima bo omogočeno vse hudo za vedno pustiti za seboj! Tokrat je bilo prostora samo za dva, a ne bomo odnehali. Na pomoč jih čaka še na stotine in vsak evro bomo skrbno obrnili, da bo opravil kar najboljše poslanstvo – tudi prihodnji transport se že polni! Vsem, ki ste nam pomagali doseči zastavljeno, se zahvaljujemo iz vsega srca in vabimo na posvojitev, kjer boste lahko naše posvojenčke spoznali tudi v živo. Ker pravo vrednost spoznamo šele, ko tem zavrženim, vsega trpljenja vajenim, večno lačnim in do shiranih kosti prezeblim čudovitim bitjem – pogledamo v oči. Hvala vsem in naj vas nekoč, nekje na udobnem kavču, objame samo vaš hrt! Španskim hrtom, ki se premraženi stiskajo za zidovi zavetišča in niti upajo ne pomisliti na kaj boljšega, pa – samo še malo, prihajamo na pomoč! Ker nam ni vseeno. Ekipa društva HRTJI SVET Slovenije Namen porabe sredstev Zavoda PET Ljubljana, 17.1.2013 Zavod PET tudi v letu 2013 nadaljuje z izvajanjem posredovanja s pomocjo psov v inštitucijah, v katerih je deloval že doslej. Institucije so vec kot zadovoljne z rezultati, zato želijo razširiti izvajanje na vec uporabnikov, vse vec pa je tudi povpraševanja s strani institucij, v katerih še ne delujemo. V letu 2012 so s prakticnim delom izobraževanja za terapevtske pare priceli trije pari pripravniki, ki bodo letos izobraževanje zakljucili, v februarju in marcu pa Zavod PET na Ptuju ponovno organizira izobraževanje bodocih terapevtskih parov. Sredstva, ki smo jih pridobili na natecaju bomo zato porabili za opremo bodocih pripravnikov in terapevtskih parov (identifikacijske rutke in oprsnice za pse, majice, windstopperji, torbe, izkaznice ter delovne knjižice za vodnike). Tako bomo pripravnikom in terapevtskim parom omogocili osnovno opremo za izvajanje dejavnosti ter skrbeli za prepoznavnost naših prostovoljcev, tako cloveških kot tistih kosmatih. Valentina Horvat Kokalj direktorica Dodajamo življenje dnevom – darujmo hiši hospica! Vabljeni na dobrodelni koncert v soboto, 26. januarja, ob 19. uri. Ljubljana, 16.1.2013 Upanje in svetlobo nosijo na svojih krilih prav umetniki, kulturniki! Terrafolk so znani po tem, da v glasbo vključujejo spontan humor in veselje do življenja. Oni nas znajo popeljati iz stereotipnih, temačnih predstav o umiranju. Kot nam je rekel Danijel Černe Mystica: Njim pomeni delovanje hospica hvalnico življenju, ki omogoča ljudem dostojanstven odhod. Na koncertu bodo kot njihovi gostje nastopili še: Lukas Zuschlag in Ana Klašnja, baletna solista SNG Opera in balet Ljubljana, s pas de deuxom na tango Astorja Piazzolle ob živi spremljavi harmonike Marka Hatlaka. Polona Udovič, pevka , violistka in violinistka, edinstvena interpretka latinske in fado glasbe. An Černe, desetletni deček, ki je s svojim zvonkim in lepim glasom ter igranjem na flavto osvojil že vrsto nagrad. Nastopil bo tudi Boris Cavazza s čudovito pesmijo slovesa, ki jo je posvetil svoji pokojni Mojci, pa zdravniki Camerate Medice z dirigentom Francem Avsenekom. Z nami bosta še predsednik zdravniške zbornice dr. Andrej Možina, ki bo nagovoril koncertno občinstvo, in Manca Košir, dolgoletna prostovoljka hospica. Prijazno vabljeni, Hiša hospica Vstopnice: Cena: 20 EUR, 30 EUR in 50 EUR Blagajna SNG Opera in balet Ljubljana (vhod s Cankarjeve ulice), pon.-pet., 10.00-17.00, ter uro pred predstavo, T: 01 241 59 59, 031 696 600; www.opera.si Eventimova prodajna mesta ( Petrol, Pošta, Big Bang ...) in po internetu www.eventim.si Na sedežu društva v Ljubljani, na Gosposvetski 9, T: 01 244 44 92, in v Hiši hospica na Hradeckega 20, T: 01 420 52 60, več na www.drustvo-hospic.si Objemi topline v decembru so bili namenjeni živalim Ljubljana, 7.1.2013 Največ objemov ste v mesecu decembru podarili organizacijam za pomoč živalim. Prejemniki donacij so: 1. .Društvo za zaščito in pomoč živalim sveta in njihovim skrbnikom ANIMAL ANGELS 2. Društvo hrtji svet Slovenije 3. PET - Pasja enota terapevtov, zavod za terapijo s pomočjo psov Vsem prejemnikom čestitamo! O njihovem dobrem delu bomo kmalu pisali med novicami. Zahvala in sporočilo Društva za sobivanje človeškega - Peroti Ljubljana, 3.1.2013 Zelo smo hvaležni vsem glasovalcem za vztrajno podporo! In seveda Studiu Moderna, da podpira prizadevanja civilne družbe in medčloveške pomoči. Donacijo bomo namenili polletnemu programu Jaz in drugi od pomladi do jeseni 2013. Namenjen je otrokom in staršem s čustvenimi in odnosnimi težavami. Med njimi so otroci, ki so težko obvladljivi ali nasilni, pa tudi taki, ki tiho trpijo in frustracijo obračajo proti sebi. Mnogi so doživeli tegobe, ki so bile zanje prevelike ali prezgodnje. Osrednji del programa je Poletni tabor Jaz in drugi– dvotedensko bivanje terapevtske skupnosti v osrčju gozda za 12 otrok in najstnikov. Edinstven je v tem, da je število strokovnih sodelavcev enako kot število otrok oz. družin, saj se otrokom posvečamo individualizirano. To nas izključuje iz ekonomske logike "s čim manj vložka doseči čim več uporabnikov", po kateri podeljujejo javna sredstva. Program zato ohranjamo z veliko dela pro bono in s pridobivanjem donacij. Dormeo, Uroš Zorman in Beli obroč združili moči Ljubljana, 28.12.2012 Včeraj smo otvorili razstavo fotografij s poletnega rokometnega tabora Uroša Zormana. Na dogodku se nam je pridružil Uroš Zorman, ki si je vzel čas za obisk pred januarskim svetovnim prvenstvom v Španiji. Ob tej priložnosti je Uroš predal zbrane igrače, šolske potrebščine in sladkarije, ki smo jih zbirali v vseh Dormeo trgovinah po Slovenji, predsednici Belega obroča, Vlasti Nussdorfer. Gospa Nussdorfer je ob tem povedala, da je neizmerno vesela vsega zbranega, saj se otroci veselijo novoletnih daril in da je vsako leto več pomoči potrebnih otrok. Uroš Zorman je poudaril, da je ponosen na dolgoletno sodelovanje z Dormeom in da se veseli naslednje skupne humanitarne akcije v novem letu, vsem pa je na koncu zaželel še obilo zdravja, sreče in zadovoljstva! Uroš, Dormeo pa ti želi uspešno svetovno prvenstvo v Španiji! Zahvala kulturnega društva Anton Tanc Marija Gradec Ljubljana, 21.12.2012 Kulturno društvo Anton Tanc Marija Gradec deluje že 34 let. Namen našega društva je obujanje in ohranjanje starih ljudskih šeg in običajev, petje ljudskih pesmi in plesanje plesov r azličnih slovenskih pokrajin. V tem času smo prepotovali dobršen del Evrope. Redno se udeležujemo tudi območnih in regijskih revij. V zadnjem letu pa smo se lotili temeljite prenove naših kostumov. Tako smo pri ljudeh v okoliških vaseh izbrskali stare fotografije (iz let tam okoli 1900) in po njih dali izdelati nove kostume. Vsa donatorska sredstva smo namenili temu projektu - tudi vaša sredstva nam bodo prišla še kako prav. Saj še nismo "oblekli" vseh folklornikov našega društva. In smo izjemno veseli, da nam pri tem pomagate tudi Vi! Prilagamo tudi našo skupinsko fotografijo iz letošnje Ohceti po stari šegi, ki poteka v sklopu Piva in Cvetja. Prisrčen pozdrav! Folkloniki KD Anton Tanc Marija Gradec oz. Tanci (kot nas ponavadi kličejo). Zahvala društva Vesele nogice Ljubljana, 17.12.2012 Društvo Vesele nogice se iskreno zahvaljuje podjetju Studio Moderna, ker so nam dali priložnost, da smo lahko sodelovali pri projektu Objem topline. Studio Moderna nam je s svojo pozornostjo v teh mrzlih dneh podarila res velik in topel objem, s katerim bomo lahko poskrbeli za naše otroke. Prejeta sredstva bodo v celoti namenjena za nakup zelo drage opreme za Therasut terapije. Vsem našim spletnim prijateljem, ki ste nam podarili poln koš objemov, se najlepše zahvaljujemo in želimo, da v novem, prihajajočem letu od svojih najdražjih dobijo vsaj toliko objemov, kot smo jih mi skupaj prejeli od vas na spletni strani Dormeo Objemi. Iz vaših domov v srca otrok Ljubljana, 13.12.2012 Skupaj z Urošem Zormanom zbiramo igrace, šolske potrebšcine in priboljške za otroke v stiski. Vabimo vas k sodelovanju v humanitarni akciji za Beli Obroč Slovenije, v kateri bomo v trgovinah Dormeo po vsej Sloveniji zbirali dobro ohranjene igrace, šolske potrebšcine in priboljške z daljšim rokom uporabe. Akcija se zacne v soboto, 15.12.2012, in zakljuci na otvoritvi razstave z rokometnega tabora Uroša Zormana v cetrtek, 27. 12. 2012, kjer bomo zbrana sredstva izrocili predsednici društva Beli Obroč, Vlasti Nussdorfer. Z vsakim vašim prispevkom bomo pomagali otrokom v stiski, zato se vam že vnaprej iskreno zahvaljujemo. V novembru smo obdarili ... Ljubljana, 13.12.2012 Dragi obiskovalci Objema topline, tudi v novembru nas niste razočarali ampak ste vestno podarjali tople objeme. Največ ste jih podelili društvu Vesele nogice, ki je društvo za pomoč otrokom s cerebralno paralizo v Laškem. Prejeta sredstva bodo v društvu namenili za nakup opreme za Therasuit terapije. Tesno na drugem mestu po številu objemov v novembru je Perot -društvo za sobivanje človeškega. Društvo organizira in razvija programe za podporo otrokom, odraslim in družinam, da bi lažje shajali s čustvenimi in medosebnimi stiskami, ki jih prinašajo izzivi življenja. Sredstva, ki ste jim jih pomagali pridobiti bodo porabili za terapevtski Program Jaz in drugi od pomladi do jeseni 2013. Tretji pa bodo sredstva prejeli člani kulturnega društva Anton Tanc Marija Gradec, ki so se razveselili zneska, s katerim bodo lahko popravili stare folklorne kostume. Iskrene čestitke vsem prejemnikom sredstev, vsem obiskovalcem pa hvala za tople objeme! Zahvala za vaše objeme Ljubljana, 1.12.2012 Srčne mamice so sredstva iz Objema topline porabile za opremljanje otroškega oddelka splošne bolnišnice Slovenj Gradec. Bolnišnici so podarile stol za dojenje, regal za knjige, škatle za igrače, igrače in oblačila za novorojenčke. Srčno se zahvaljujejo vsem, ki ste jim podarili objem, da ste jim omogočili, da so akcijo super izpeljale. Društvo Sladki nasmehi je zapisalo ... Ljubljana, 12. 11 2012 Otrokom v težkih trenutkih s tortami čaramo sladke nasmehe in prav temu bodo tudi namenjena vsa prejeta denarsna sredstva. Tako bomo lahko našim srčnim tortopekaricam povrnile osnovne materialne stroške za potrošni slaščičarski material in prostovoljcem, ki nudijo prevoze tortic, povrnile potne stroške. Na nas se obrača vedno več družin, varnih hiš, kriznih centrov in posameznikov širom Slovenije, ki bi želeli otrokom v težkih življenjskih situacijah polepšati vsaj en dan. Veseli nas, da bomo s prejeto pomočjo nasmejali prav vse. Še enkrat se vam zahvaljujemo za vašo donacijo, ki nam bo pomagala pri širjenju našega poslanstva. Dormeo je v septembru obdaril društvo Srčne mamice in pomagal živalim Ljubljana, 16.10.2012 Zaključili smo tretji krog donacij in veseli smo vedno večjega odziva društev in fundacij, ravno tako pa se veselimo obiska novih obiskovalcev na strani. V septembru so si največ objemov, kar 2497 priklikale članice Društva Srčne mamice, ki bodo z denarjem, ki so ga prislužile z objemanjem, kupile stol za dojenje, knjižni regal za dnevni prostor in škatle za igrače za otroški oddelek bolnice v Slovenj Gradcu. Tesno na drugem mestu s 2478 objemi so članice in člani Društva za zaščito konj in ostalih živali,ki pravijo , da ste ravno vi obiskovalci Objema topline za konje, varovance društva, delili objeme s katerimi ste konjem želeli pomagati preživeti zimo. Z denarjem od donacije bodo vsekakor nabavili seno ali pa nastilj za rešene konje. Enota reševalnih psov Krim si je prislužila 1534 objemov in tako dobila del sredstev, z njimi pa bodo poskrbeli za izobraževanje vodnikov psov in nakup opreme, ki jo potrebujejo za svoje delo. Dormeo vsem prejemnikom sredstev čestita, ostale udeležence pa vabi v Objem topline v prihodnjih mesecih! Dormeo pomagal opremiti stanovanje za starše otrok z rakom Ljubljana, 10.10.2012 30 let staro trisobno stanovanje je Ustanova za pomoč otrokom z rakom v brezplačni najem dobila od Stanovanjskega sklada RS leta 1993, od takrat naprej pa ga namenja za brezplačno bivanje staršev otrok, ki se zdravijo zaradi raka, če je potrebno pa tudi za bivanje otrok, je povedala Benedik Dolničarjeva. Predsednica Ustanove za pomoč otroku z rakom: prim. Majda Benedik Dolničar, dr.med pravi, da je bila prenova stanovanjazaradi starosti nujna. Denar za prenovo stanovanja pa so prispevali različni donatorji, predvsem v obliki različnih storitev. Predstojnik hematoonkološkega oddelka na pediatrični kliniki Janez Jazbec, ki se je udeležile uradne otvoritve stanovanja, je izpostavil, da omenjeno stanovanje uporabljajo starši otrok iz vse Slovenije, ponavadi pa gre za otroke, ki so hospitalizirani za dlje časa. Pomen tovrstnega stanovanja je po besedah Jazbeca zelo velik, saj je za takšne otroke zelo pomembno, da imajo ob sebi starše. Stanovanje vidi tudi kot nadomestek za tisto, česar staršem ne more omogočiti bolnišnica. "Ta sicer staršem omogoča prenočevanje na improviziranih ležalnikih, vendar je to rešitev za dan ali dva, ni pa dolgoročna," je dejal in dodal, da imajo podobna stanovanja tudi drugod po svetu, ponavadi pa jih sponzorirajo podjetja. Znani so prejemniki sredstev za mesec avgust Ljubljana, 10.9.2012 Z zadnjim avgustovskim dnem smo zaključili z drugim krogom podeljevanja objemov. Prejeli smo 7350 veljavnih objemov, kar 181.313 pa smo jih odšteli zaradi suma na nepravilnosti. Ker je naš osnovni namen pošteno (so)delovanje, smo s 1. 9. 2012 uvedli obvezno registracijo na Objem topline, s čimer želimo preprečiti zlorabe. V avgustu ste največ objemov, kar 2994, namenili zavodu ZADNJE UPANJE za pomoč ljudem in živalim v stiski. Sledi društvo za penalno in postpenalno obravnavo Prestop s 1208 objemi, kot tretji pa so si sredstva prislužili športno društvo Rečica, ki so zbirali sredstva za pomoč trem socialno ogroženim družinam. Vsem dobitnikom sredstev želimo čim bolj uspešno izvedbo svojih programov, o katerih bomo pisali tudi na naši strani. Poletni tabor z Urošem Zormanom Ljubljana, 30.8.2012 Kapetan slovenske rokometne reprezentance Uroš Zorman je letos v juniju že peto leto zapored otroke z vseh koncev Slovenije odpeljal na poletni tabor. Savudrija se je izkazala za izvrstno kombinacijo športno-počitniških doživetij. Skoraj 100 otrok in 20 trenerjev je teden dni preživelo skupaj, s poudarkom na rokometu, a kopanja in družabnih dogodkov ni manjkalo. Uroš se je tabora že zelo veselil navkljub naporni sezoni, ki je za njim: "Če me ne bi veselilo pripravljati tabora, tega ne bi počel, tako pa izjemno uživam, ko se teden dni družimo z otroki. Niti minuto nam ni dolgčas. Za dobre treninge poskrbijo mladi slovenski trenerji, vzgojitelji in vzgojiteljice pa družabni program. Čeprav je za mano zelo naporna sezona, mi tabor pomeni sprostitev. Otroški vrvež daje poseben čar življenju." Vsak dan so otroke obiskovali slovenski reprezentanti in reprezentantke, se z njimi družili in opravili trening. Za mehkobo na plaži pa je tudi to leto poskrbel Dormeo. Več utrinkov s poletnega tabora si lahko ogledate tukaj : https://www.facebook.com/pages/Rokometna-akademija-Uro%C5%A1-Zorman/114669121892562?sk=photos Objem topline podaril del sredstev društvu SEZAM Ljubljana, 16.8.2012 Sezam je majhna, nevladna organizacija, ki poskrbi za vse mogoče želje staršev in otrok. V okviru društva deluje 400 mladih, preverjenih varušk in varuhov ter 100 inštruktorjev in inštruktoric. Staršem pomagajo pri varstvu zelo malih otrok, priskrbijo varstvo le za nekaj ur ali pa nudijo pomoč pri učenju z raznimi vrstami inštrukcij. Z raznoraznimi idejami se trudijo razveseljevati otroke, mlade in družine v njihovem prostem času. Čez letošnje poletje so tako najmlajši in tudi malo starejši uživali v brezskrbnih, zabavnih in kreativnih uricah na ulicah, dvoriščih in igriščih mesta Ljubljana, v parkih, v prijetnem okolju Kinodvora in bolšjaka. Tudi sredstva, ki so jih pridobili s pomočjo obiskovalcev Objema topline bodo šla za organizacijo tovrstnih aktivnosti! Znani prvi prejemniki sredstev Ljubljana, 9.8.2012 V prvem krogu Objema topline ste največ objemov podelili Društvu Sožitje - sekciji za Downov sindrom, društvu študentov arhitekture in oblikovanja MEDS ter SEZAMU-Združenju mladih, staršev in otrok. Dormeo podarja Objem topline! Ljubljana, 20.6.2012 Čutimo, da je humanitarnost naša dolžnost in da se preko pomoči podjetja in posamezniki izpolnjujemo in gradimo kvalitetne medsebojne odnose. Skupaj soustvarjamo in izboljšujemo okolje, v katerem bivamo, zato je vsako naše dobro dejanje slišno kot odmev. Žal ne moremo pomagati vsem, si pa želimo vsako leto narediti več in z vsakim našim majhnim korakom graditi mostove, ki nas povezujejo. In ravno zato, ker želimo pomagati čim večjemu številu neprofitnih organizacij, obenem pa želimo pri izboru prejemnikov donacij izključiti subjektivno presojo, je z junijem zaživel tudi poseben projekt z imenom Objem topline. Objem topline deluje po načelu »vi odločate, mi doniramo«, zato vsak mesec neprofitnim organizacijam omogoči predstavitev in možnost pridobitve donatorskih sredstev. Obiskovalcem spletne strani pa s kliki omogoča podarjanje objemov in odločanje o prejemnikih donacij, saj bodo sredstva enkrat mesečno dobile tri organizacije z največ prejetimi objemi. Vas, društva, zavodi, fundacije in druge neprofitne organizacije, ki pomagate ustvarjati lepši jutri, vabimo k predstavitvi svojega delovanja in sodelovanju za donatorska sredstva.* Vas, obiskovalci Objema topline, pa prosimo, da predstavljenim organizacijam s podarjanjem objemov izkažete podporo in jim pomagate pridobiti donacijo. Objem je trenutek, ujet v večnost, srečanje lepih misli, ki si izmenjajo večno prijateljstvo. *Organizacije se lahko za sodelovanje v mesecu juliju izjemoma prijavite do 30. 6., po tem datumu pa prijave potekajo po pravilniku. Mladi tekmovalci so na bolnišničnih olimpijskih igrah vsem pokazali, kaj je pravi olimpizem Ljubljana, 20.6.2012 Na igrah tekmujejo otroci in mladostniki, ki so bolni, in tisti, ki zaradi bolezni ali poškodb na področju gibanja ne morejo enakovredno sodelovati na drugih tekmovanjih, na bolnišničnih igrah pa postanejo nosilci pravega olimpijskega duha in osvajajo tudi odličja. Marca je naUniverzitetnemrehabilitacijskem inštitutu RS – Soča (URI-Soča) potekal veliki finalni dan jubilejnih 20. bolnišničnih olimpijskih iger. Te sicer potekajo od 26.3. do 30.3.2012 na vseh otroških oddelkih ljubljanskih bolnišnic, kjer se odvija tudi učno delo pod okriljem bolnišnične šole OŠ Ledina. Na vseh prizoriščih je sodelovalo malo manj kot 200 olimpijcev, približno 50 mladih tekmovalcev iz vse Slovenije in tudi Bruslja pa se je na URI-Soča pomerilo v treh športnih disciplinah: tobogan bowlingu, pikadu ter v igri za kolesa in vozičke. Na igrah sodelujejo otroci, ki imajo zaradi poškodb ali bolezni omejene sposobnosti gibanja in enakovrednega sodelovanja na športnih tekmovanjih. Tudi letos se je bolnišničnih olimpijskih iger udeležilo enajst otrok s spremljevalci iz bolnišnične šole L'Ecole Escale iz Bruslja, ki so stalni partnerji in tudi gostitelji slovenskih otrok na podobnih športnih igrah v Belgiji. Za svoj trud vsi bolnišnični olimpijci prejmejo priznanja in nagrade, najboljši pa osvojijo prava odličja. Blagovna znamka Dormeo v okvirju podjetja Studio Moderna d.o.o. že dalj časa podpira URI-Soča, zato smo se tudi tokrat odzvali povabilu in poklonili praktične nagrade za vse tekmovalce. Zaključna prireditev ŠKL Ljubljana, 20.6.2012 Podjetje Studio Moderna d.o.o. podpira številne športne dogodke, zato smo konec aprila v okviru blagovne znamke Dormeo kot donator izdelkov za srečelov sodelovali pri zaključni prireditvi projekta ŠKL. Na zaključnem športnem, kulturnem in družabnem dogodku mladi tekmujejo, se družijo, zabavajo in uživajo. ŠKL že vrsto let ni več samo športno tekmovanje, temveč postaja stičišče mladih, na kateri se izmenjujejo zanimivosti in informacije o čudovitih projektih, ki se odvijajo na šolah, a so nekako neopažene v širši družbi. Sestavljajo ga tekmovanja v košarki, odbojki, nogometu itn. Poleg tega pa prireja tudi tekmovanja plesnih, navijaških in akrobatskih navijaških skupin ter druge spremljevalne aktivnosti. Osnovni namen projekta in tekmovanj ŠKL je vključiti čim več mladih v redno treniranje in nastopanje.